ހިތުގެ ދިރުން (ފަހު ޕާޓް) – Esfiya\nހިތާމަ ދީނީ ލޯބި5mins ago\nހިތުގެ ދިރުން (ފަހު ޕާޓް)\nއެއް އަހަރު ފަސް\nމިއަދު އަހަރެންގެ ދިރިއުޅުން މީގެ އެއް އަހަރު ކުރިއާ ވަރަށް ތަފާތެވެ. އަހަރެންގެ ޑިޕްރެޝަނައް މިވަނީ އެތައް ލުޔެއް ލިބިފައެވެ. އަހަރެންގެ ހިތާމަތައް މިހާރު މިވަނީ ފަނޑުވެފައެވެ. ސަބަބެއްނެތި ހިތައް ވަންނަ ބިރުތަކައް އަހަރެން މިހާރު ޖާގައެއް ނުދެމެވެ. އަހަރެންގެ ހިތައް ހެރިފައިވާ ތީރުތައް އަހަރެން މަޑުމަޑުން ނަގައި އުކައިލާފީމެވެ. އެ ޒަހަމްތަކައް ﷲގެ ހެޔޮ ރަހުމަތުން މިހާރުވަނީ ފަރުވާ ލިބިފައެވެ. ނަމަވެސް މިއީ ހުއްޓުމެއް ނެތި ކުރި ބުރަ މަސައްކަތުގެ ނަތީއްޖާއެވެ. ކަމެއް ކުރަންވީ ގޮތް އެނގުމާއި އެކަމެއް ކުރުމާއި ދެމެދު ވަރަށް ތަފާތު އެބަހުއްޓެވެ. ކަމެއް އެނގުނު ނަމަވެސް އެ އެނގުނު ކަންކަމައް އަމަލު ނުކުރާނަމަ އެ އެނގުނު އެއްޗެއްގެ ފައިދާ އެއް ނުކުރާނެއެވެ.\nއަހަރެން މިހާރު ދުވަސްފަށަނީ ފަތިސް ނަމާދައްފަހު އަދި ޤުރުއާން ކިޔެވުމައްފަހު، ﷲ އަށް ޙަމްދުކުރާ އަދި ޝުކުރުކުރާ، މަދުވެގެން ފަސްކަމެއް، އަހަރެން އެކަމައް ހާއްސަކޮށްފައިވާ ނޯޓް ފޮތެއްގައި ލިޔަމުންނެވެ. އަހަރެންގެ ކުރީގެ ހާލަތަކީ ހިތާމަތަކައް ފޯކަސް ކުރެވިފައިވާލެއް ބޮޑުކަމުން އިތުރުކަމެއް ލޮލައް ނުފެނުމެވެ. މިހާރު ލިބޭ ކުދިކުދި އުފާތައް ހަނދުމަކުރަން ފެށުމުން އިޙްލާސްތެރިކަމާއިއެކު ﷲ އަށް ޙަމްދު ކުރެވި އެކަލާނގެ ލޯތްބާއި، އޯގާވަންތަކަން ހިތައްވަދެ ހިތްހަމަ ޖެހުން ލިބެއެވެ. މި ހިތްހަމަ ޖެހުން ހިތާމަތައް މަތިން ހަނދުމަ ނައްތާލައެވެ. އަދި އެކަލާނގެ އަށް އިތުބާރު ކުރެވޭލެއް ބޮޑުކޮށްދެއެވެ. އަދި ބައެއްފަހަރު ހިތާމައެއް ލިބޭ ފަހަރުތަކުގައި ހިތައް އުނދަގޫވަނަމަވެސް އަހަރެން އެ ނޯޓްފޮތުގެ ކުރީގެ ގަނޑުތައް ކިޔާ އެކަލާނގެ ދެއްވާފައިފާ ނިޢުމަތްތައް ހަނދާންކޮށް ހިނިތުންވަމުއެވެ. އެ އުފާތައް މަތީން ހަނދާންކުރުމުން، އެކަލާނގެ އަހަރެން ނިކަމެތިކޮށް ދެރަކޮށްނުލާނެކަމުގެ ޔަޤީންކަން ބޮޑުވެ، އެކަލާނގެ ރޭއްވުންތެރިކަމަށް އިތުބާރު ކުރެވި ހިތްހަމަ ޖެހުންލިބެއެވެ. ކޮންމެ ހާލެއްގައިވެސް އެކަލާނގެ އަހަރެންނާއިއެކު ވާނެކަމުގެ ޔަޤީންކަން ހުރިހާ ހިތާމަތަކެއްގެ ފަރުވާއަކައްވެދެއެވެ.\nއަދި އިޙްލާސްތެރިކަމާއިއެކު ނަމާދުކުރަން އާދަކުރުމުންވެސް ހަމަ އެގޮތައް އެ ހިތްހަމަ ޖެހުންތައް ނަފްސައް ލިބެއެވެ. ނަމާދުގައި ޙުޝޫއަތްތެރި ވުމަށް އަހަންނައް އެންމެ ބޮޑައް ފަސޭހަވީ ﷲގެ ސިފަފުޅުތައް ދަސްކޮށް އެކަންކަން ހަނދާންކުރުމުންނެވެ. އަދި ނަމާދުގައި ކިޔާތަކެތީގެ މާނަ އެނގި އެކަލާނގެއަށް އިޙްލާސްތެރި ކަމާއެކު ދުޢާ ކުރުމުންނެވެ. އަދި ޝައިޠާނާގެ ވަސްވާސްތަކުން އުނދަގޫވާނަމަ ވަގުތުން އެކަމުން ސަލާމަތްތެރި ކޮށްދިނުމަށް ﷲގެ ކިބަފުޅުން އެދެނީއެވެ.\nއުސްތާޒާ ބުނުއްވި ފަދައިން ގިނަގިނައިން ޒިކުރު ކުުރުމަކީ ޝައިޠާނާގެ ވަސްވާސްތަކުން މީހާ ދުރުކޮށްދީ ގިނަ ވަގުތު ﷲ މަތިން ހަނދުމަކޮށްދޭ ކަމެކެވެ. އެހެންކަމުން އެންމެހާ ނުބައި ކަންކަމުންވެސް މީހާ ދުރުކޮށްދީ މީހާގެ އަޙްލާޤް ރަނގަޅު ވުމަށް ބާރުލިބޭ ކަމެކެވެ. އަދި އެކަމުގެ ސަބަބުން އިންސާނުންގެ އިޙްތިރާމާއި ލޯބި ލިބޭލެއްވެސް އެތައްގުނައެއް އިތުރުވިއެވެ.\nމިހާރުވެސް އިމްތިޙާންތަކާއި ކުރިމަތިވެއެވެ. ހިތާމަތައް މެދުވެރިވެއެވެ. ނަމަވެސް އެކަންކަމާއި ކުރިމަތިލާން ކުރިއަށްވުރެ ފަސޭހައެވެ. ކުރިއަށްވެދާނެ ކަމަކާއިމެދު ބިރުގަތުމެއް ނެތި، ﷲއަށް އިތުބާރުކުރުމުން ހިތާމަތަކައް ލުއި ލިބެއެވެ.\nކުރިން އަހަރެންގެ ހާލަތަކީ ހިތާމަތައް ނޫން ކަމަކައް ފޯކަސް ނުކުރެވުމުގެ ސަބަބުން، ކޮންމެ ކަމެއްވެސް ނެގެނީ ނުބައިގޮތްގޮތަށެވެ. މީހަކު ހީލިއަސް އަހަންނަށް ހީވަނީ އަހަންނަށް މަލާމަތްކުރާހެންނެވެ. ދަރިންގެ ވާހަކަދެއްކުން މަދުވިޔަސް އަހަންނައް ވިސްނުނީ އެއީ އަހަރެންދެކެ ކޮންމެވެސް ކަމަކާއި ހިތްހަމަ ނުޖެހިގެން އުޅެނީކަމަށެވެ. ދެން އެކަންކަމާއި ވިސްނާ ރޮވޭގޮތްވަނީއެވެ. އަމިއްލަ ނަފްސައް އިތުބާރު ނުކުރެވުނުތާގައި، އެހެންމީހަކުވެސް ރުހުމުގެ ލޮލުން އަހަންނައް ނުބަލާނެ ކަމައް ޤަބޫލުކުރެވުނީއެވެ. އަދި އަހަންނައް ހެޔޮ އެދޭ އެކަކުވެސް ނުވާ ކަމައްވެސް ޤަބޫލުކުރެވުނީއެވެ.\nއެހާލަތައް އަހަރެން ދިއުމުގާ ހަމައެކަނި އެހެން މީހުން ކުއްވެރިކުރުމަކީ މިހާރު އަހަރެން ކުރާނޭ ކަމެއް ނޫނެވެ. ނަމަވެސް އަހަރެން އެހެން މީހުންނަށް ދޭން ބޭނުންވާ ނަސޭހަތަކީ އެފަދަ ބޮޑު ހިތާމަތަކައް މީހަކު ވެއްޓެން ބައެއް ފަހަރު އެންމެ ދުވަހެއްގެ އެންމެ ހާދިސާއެއްވެސް ވަރަށް ބޮޑު ރޯލެއް ކުޅެއެވެ. ވީމާ ތިމާ ލޯބިވާ މީހުންނާއި ދޭތެރޭގައި ތިބާއަށް ވީހާވެސް ރަނގަޅައް އަމަލު ކުރުމަކީ އެމީހުންނަށްވެސް އަދި ތިބާޔައްވެސް ލިބޭނޭ ހެވެކެވެ. އާޚިރަތް ދުވަހުގައި ތިބާޔާއި ސުވާލުކުރެވޭނީ ތިބާގެ އަމަލު ތަކާއިމެދުގައެވެ. އޭނާ ތިބާޔާއިމެދު ކަންތައްކުރީ ކިހިނެއްކަމާއިމެދަކު ނޫނެވެ. އަދި ހެޔޮކަމުގެ ބަދަލުގައި ލިބެންއޮތީވެސް ހެޔޮ ދަރުމަކަން ޔަޤީނެވެ.\nބައެއް ފަހަރު އަހަރެމެންނައް އަހަރެމެންގެ އަމަލުތަކާމެދު މާބޮޑައް ވިސްނުމެއްނެތި މުޅިންވެސް ވިސްނެނީ އޭނާ އެހެން އެކަން ކުރީ ކީއްވެކަމާއިމެދުގައެވެ. އަދި ހިތާމަކުރެވެނީވެސް އޭނާ އަހަންނާއިމެދު އަމަލުތައް ބެހެއްޓި ގޮތާއިމެދުގައެވެ. އަހަރެންނައްވެސް ހިތާމައަކައްފަހު ހިތާމައެއްގެ ކަނޑުތެރެއަށް ފެތުނީ އެފަދަ އެތައް ހާދިސާއެއްގެ ހިތާމަތަކުންނެވެ. ނަމަވެސް މިއަދު އަހަރެން ވިސްނަނީ އަހަރެންގެ އަމަލުތަކާއިމެދުގައެވެ. ﷲއަށް އުރެދުމެއްވާ ކަމެއް ނުކޮށް، ފާފަތަކުން އެއްކިބާވެ، އަހަންނައް ވީ ވަރަކުން އެހެން މީހުންނައް އެހީތެރިވެދެވޭތޯއެވެ. އެކަން އެހެން ކުރެވޭހާ ހިނދަކު އަހަރެންގެ އަމަލުތައް ރަނގަޅުކަމުގެ ޔަޤީންކަން އަހަންނައް އޮވެއެވެ. ވީމާ އެހެންމީހަކު ގޯސްކޮށް އަމަލު ކުރުމުން އެއީ އެމީހެއްގެ އުނި ސިފަކަން ވިސްނާ، އެކަމައް ހިތާމަ ކުރުމުގެ ބަދަލުގައި، އެމީހަކައް ހެޔޮދުޢާ ކޮއްދެވޭތޯ ބަލަމެވެ. އެމީހަކައް ހެޔޮ ވިސްނުން ދެއްވާތޯ އަދި އެމީހެއްގެ އެ ހިތްހަމަނުޖެހުން ދުރުކޮށްދެއްވާތޯއެވެ. ޔަޤީނުންވެސް އިސްލާމްދީނަކީ ހެޔޮ އަމަލުގެ ދީނެވެ. އެކަލާނގެ ކުރުމަށް އަންގަވާ އަދި ބާރު އަޅުއްވާފައިވާ ކޮންމެ ކަމަކީވެސް އެކަމަކުން އިންސާނުންނައް ދުނިޔެމަތީގަޔާއި އާޚިރަތުގައިވެސް އެތައް ހެވެއް ލިބޭނެ ކަންކަން ކަން ޝައްކެއްނެތެވެ.\nމީގެ އަހަރެއްކުރިން އަހަރެމެން ބައިވެރިވި އެ ނަފްސާނީ ބަލިތަކާއިބެހޭ ވާރކްޝޮޕަކީ އަހަރެންނައް އަހަރެންގެ ހިތާމަތަކުގެ ފުން ކަނޑުން ނިކުންނާނޭގޮތް ދަސްވި ވާރކްޝޮޕެވެ. އެއީ ދިރިއުޅުމުގެ އެތައް ކަމެއް ދަސްވެ، ﷲއާއި އިތުރައް ކުއްތަންވުމަށް މަގުދައްކައިދިން އައްޔެކެވެ. ވާރކްޝޮޕް ނިންމާލަމުން އެ އުސްތާޒާ ދެއްކެއްވި ވާހަކަތައް މިހާރުވެސް އަހަރެން ރަނގަޅައް ހަނދާން އެބަހުއްޓެވެ. އެ އުޚްތާ ބުނުއްވިއެވެ.\n“ދިރިހުރުމަށްކުރާ މި ދަތުރުގައި، ދުނިޔޭގެ ކަންކަމުން ދުރުވެ ހުރުމަކީ އަހަރެމެނައް މިއަދު ކުރަން އެންމެ އުނދަގޫ ކަންތަކެވެ. ބައެއްފަހަރު މިދުނިޔޭގެ ކަނޑުތައް އަހަރެމެންގެ ހިތައް ވަންނަނީ، ދުއްވަމުންދާ ދޯންޏަކައް ކަނޑުގެ ލޮނުގަނޑު ވަންނަ ގޮތަށެވެ. އެކަމުގެ ސަބަބުން އަހަރެމެންގެ ހިތްތައް ހަލާކުވެ ކުދިކުދި ވެދެއެވެ. ދުނިޔޭގެ އެދުންތައް އަހަރެމެންގެ ހިތް މިލްކު ކުރަނީއެވެ. މިކަމުގެ ސަބަބުން ބައެއްފަހަރު އަހަރެމެންގެ ނަފްސާނީ ހާލާތު އެންމެ ގޯސްވެއެވެ. އަމިއްލަ އެދުން ބޮޑުވުމުގެ ސަބަބުން އެހެންމީހެއްގެ ހާލަތައް ނުވިސްނާތާގައި، އަމިއްލަމީހާގެ އަމަލުތަކާއިމެދުވެސް ފިކުރުކުރަން ހަނދާންނެތިދެއެވެ. އަދި ﷲމަތިން އެކީގައި ހަނދާން ނެތިދެއެވެ. އެހާލާތުގައި އެކަލާނގެ މަތިން ހަނދުމަވަނީ ހަމައެކަނި ފުން ހިތާމައަކައް ތިމާ ވެއްޓި އެކަމުން އަރައިނުގަނެވޭ ހާލުގައެވެ.”\n“އެެހެންގޮތަކަށް ބުނަނީނަމަ ކަނޑުގެ އެންމެ އަޑިއަށް ނުވަތަ އެންމެ ފުނަށް އަހަރެމެން ވެއްޓުމުންނެވެ. އެހާލާތުގައި އަހަރެމެން ވާއިރު އިހްސާސްވާނީ އެއީ އަހަރެމެންގެ ނިމުންކަމުގައެވެ. އެއީ ކަނޑުގެ އެންމެ އަޑީގެ ހާލަތެވެ. އެއްވެސް ދިރިހުރި އެއްޗެއް އެހިސާބަކަށް ތިބާއަށް އެހީ ދޭކައް ނުދާނެއެވެ. ވިސްނާށެވެ. އަހަރެމެންގެ ހާލާތު އެ ޕޮއިންޓައް ގޮސްފިނަމަ ދެކަމަކާ އަހަރެމެން ކުރިމަތިލާންޖެހޭނެއެވެ. ބޭނުންނަމަ ގެނބިގެން މަރުވަންދެން އެތާގައި މަޑުކުރާށެވެ. ނުވަތަ ހިތްވަރުކޮށްފައި ބުރަ މަސައްކަތާއިއެކު އެނބުރި މައްޗައް އަރާށެވެ.”\n“މައްޗައް އެރުމަށްކުރާ މަސައްކަތުން އިތުރަށް މީހާ ވަރުގަދަވެ ތިމާގެ ހިތްވަރާއި، ތަޖުރިބާއިން މުއްސަނދިވާށެވެ. ތިބާ ﷲގެ މަދަދައް އެދެފިނަމަ އެކަލާނގެ ތިބާގެ ހިތައް އަލުން ދިރުން ދެއްވަވާނެކަން ޔަޤީންކުރާށެވެ. ފެންވަދެ ހަލާކުވެފައިވާ އެ ދޯނި، އަލުން އުފެއްދެވުމަކީ އެކަލާނގެ އަށް އުނދަގޫކަމެއް ނޫނެވެ. ތިބާގެ ނިކަމެތިކަން، ތިބާގެ މޮޅުކަމަށް އަދި ހިތްވަރަށް ބަދަލު ކޮށްދެއްވުމަކީ އެކަލާނގެއަށް ނުހަނު ފަސޭހަކަމެކެވެ. އަދި އެއީ ތިބާގެ ފާފަތައް ފުހެވުމަށްވާ މަގެއްކަމުގައި އެކަލާނގެ ލައްވަވާނެއެވެ. ޠައުބާވެ ﷲގެ މަގައް އެނބުރި އައުމުންލިބޭ އެންމެބޮޑު އަޖައިބަކީ އެއީއެވެ. އަހަރެމެންނަށް އަންގަވާފައިވަނީ އެއީ އޮފެއްކަމަށެވެ. ވީމާ ތިބާގެ ހިތް ހަމައެކަނި ސާފްވާނީކީ ނޫނެވެ. ވިދާ، ބަބުޅާ، ވަރަށް އޮފްއަރާ، ގެނބުމުގެ ކުރިން ތިބާގެ ހިތްވީ ހާލަތައްވުރެ ސާފްވެ މާރީތިވާނެއެވެ.”\n“ތިބާ ﷲގެ މަދަދައް އެދޭނަމަ، އިރުގެ އަލި މެދުވެރި ކުރައްވާ އެ އަނދިރި ވެގެންވާ ފުންކަނޑުވެސް އަލި ކުރެއްވުމަށް އެކަލާނގެ ކުޅަދުންވަންތައެވެ.”\n“އެކަމަކު މި ދުނިޔެ ހުއްޓުމެއްނެތި އޭގެ އެދުންތަކުން އަހަރެމެނަށް ބޮން އަޅަމުން އަންނައިރު އަދި ﷲ އަށް އަޅުކަންކުރާ ފަދައިން ދުނިޔެވީ ތަކެއްޗައް ނުވަތަ މީހުނަށް އަޅުކަން ކުރަން އަންގަމުންދާ ހާލާތުގައި އަހަރެމެން އެ ހިސާބައް ދަތުރު ކުރާނީ ކިހިނެއް ހެއްޔެވެ؟ އެކަލާނގެ މުއުމިނުން ތަފްސީލް ކޮށްދީފައިވަނީ “އަޝްހަދު ހުއްބައްލިﷲ” ގޮތުގައެވެ. ހަޤީޤީ ފަގީރުކަމުން ސަލާމަތްވާން ބޭނުންނަމަ އަހަރެމެން މި ވާންޖެހެނީ އެ ” އަޝްހަދު ހުއްބައްލިﷲ” އަށެވެ. ﷲދެކެ އިންތިހާ ލޯބިވާ ބައެއްގެ ގޮތުގައެވެ.”\n“އެކަމަކު އެއީ ކާކުކަން ނޭނގޭ ފަރާތެއް ދެކެ ތިބާއަކަށް ލޯތްބެއް ނުވެވޭނެއެވެ. އަދި ތިބާ ދުވަހަކުވެސް ވާހަކަ ނުދައްކާ ފަރާތެއް ތިބާއަކަށް ދަހެއްވެސް ނުވާނެއެވެ. އަދި އެ ފަރާތުގެ މައްޗަކުން ހަނދާނެއްވެސް ނުވާނެއެވެ. އަހަރެމެން އެކަލާނގެ މަތިން ގިނަގިނައިން ހަނދާންކޮށް އެކަލާނގެ އާއި ވާހަކަ ދައްކަން ޖެހެއެވެ. ”\n“އަހަރެމެންތެރެއިން ގިނަ މީހުނަށް ހީވަނީ އަހަރެމެން ކުރަންޖެހޭނެހާވެސް ކަމަކީ، ބޭނުންހާ ގޮތަކަށް އުޅެފައި މަރުވުމުގެ ކުރިން “ލާއިލާހަ އިލަﷲ” ކިޔާލުން އެކަނިކަމަށެވެ. އެކަމަކު ހަޤީޤަތަކީ އަހަރެމެން މަރުވާނީވެސް އަހަރެމެން ދުނިޔޭގައި އުޅުނު ގޮތަކައްކަމެވެ. އަހަރެމެންގެ ހިތުގައި އެ ކަލިމަ ނެތްނަމަ، އަހަރެމެންގެ ދުލަކުން އެ ކަލިމަ ކިޔުމަކަށް ﷲ އިރާދަ ނުކުރައްވަވާނެކަމެވެ. އަހަރެމެންގެ ދިރިއުޅުމުގައި ﷲ އިސް ނުކުރާ މީހަކަށް، މަރުވަމުންދާ ވަގުތަކުވެސް އެކަލާނގެ އިސް ކުރުމަށް އެއްވެސް މީހަކަށް ﷲ ފުރުސަތެއް ނުދެއްވަވާނެކަމެވެ. ވީމާ ﷲދެކެ އިންތިހާ ލޯބިވުމަށްޓަކައި، ހުރިހާ ކަމެއްގައިވެސް އެކަލާނގެ އިސް ކުރަންޖެހެއެވެ. އަދި އަހަރެމެން އެންމެ ނިކަމެތި ހާލައް ވެއްޓުނު ނަމަވެސް އުއްމީދު ކަނޑާނުލާ ﷲގެ މަދަދައް އެދެންޖެހެއެވެ. އަދި އަހަރެމެންގެ ދިރިއުޅުމުގައި އަހަރެމެނަށް ނިދޭ ކޮންމެފަހަރަކުވެސް ﷲގެ ކިބައިން އެހާލާތުން ސަލާމަތް ކޮށްދިނުމަށާއި، އެނބުރި އެކަލާނގެ މަގަށް އައުމަށް މަދަދު ދެއްވުމަށް އެދެންޖެހެއެވެ. އެގޮތައް އަހަރެމެން އަމަލު ކުރާނަމަ ޔަޤީނުންވެސް މަރުވަމުންދާ ވަގުތު އަހަރެމެނަށް “ލާއިލާހަ އިލަﷲ” ކިޔަން ﷲ ފުރުސަތު ދެއްވަވާނެއެވެ.”\nމާނަފުން އެބަސްތަކުން އަހަރެންގެ ހިތައް އެތައް އަސަރެއްކުރިއެވެ. އަހަރެންގެ ހިތާމަތަކުގެ އަސްލަކީ ދުނިޔަވީ ހިތްހަމަޖެހުމަށް އިންތިހާއަށް ބޭނުންވުންކަމުގައި ވިސްނުނީތީއެވެ. ﷲދެއްވަވާފައިވާ އެތައް ނިޢުމަތެއް ހަނދާން ނައްތާލެވި ހަމައެކަނި ބަޔެއްގެ ސަބަބުން ލިބެމުންދިޔަ ހިތާމަތަކައް ޣަރަޤުވެވިފައިވިކަން އިހްސާސް ވުމުންނެވެ. ހިތްހަމަޖެހުމަކީ އަބަދުވެސް އުފަލުގައި ހުރުންކަމުގައި ދެކެވުމުންނެވެ. ދުނިޔަވީ ކަންކަމައް އެދުމަކީ އިސްލާމްދީނުގައި މަނާ ކުރާ ކަންކަމެއް ނޫނެވެ. ނަމަވެސް ޙަލާލު، ޙަރާމް އެނގިހުރެ އޭގެ ލިމިޓްގައި ހުރެ، ތިމާގެ އިހްސާސްތައްވެސް ވަކި ހަމައެއްގެ މަތިން ބެލެންސް ކުރުމައްވަނީ އަހަރެމެނައް އަހަރެމެންގެ ލޮބުވެތި ރަސޫލާ ދަސްކޮށްދެއްވާފައެވެ. ވީމާ ދުނިޔެއަށްވުރެ ގިނައިން އާޚިރަތުގެ ހެވައް އެދުމަކީ އަދި މަސައްކަތްކުރުމަކީ އެކަމުން އެތައް ހިތްހަމަޖެހުމެއް ލިބިދޭ ކަމެކެެވެ. ﷲގެ ލޯތްބާއި ރުހުން ލިބިފައިވާ ކަމުގެ ހިތްހަމަޖެހުމަކީ މި ދުނިޔެއާއި ދުނިޔޭގައިވާހާ އެއްޗަކައްވުރެވެސް ބޮޑު ނިޢުމަތެކެވެ. އެއީ އަހަރެންގެ ހިތުގެ ހަމަޖެހުމެވެ. އަހަރެންގެ ހިތުގެ ދިރުމެވެ. އަލްހަމްދުލިﷲ.\nހިތުގެ ރާނީ (ޓްރެއިލަރ)\nހިތާމަ ލޯބި March 24, 2018\nނޭނގި ހިތޭ ތި އަތުލީ 8\nލޯބި December 2, 2017


Cochin ge mudhaa Ferry kulhudhufuttah bandharukoffi - One Online\nކޮޗިން އިން މުދާ ހިފައިގެން ރާއްޖެ އައި ފެރީ ---\nއިންޑިއާގެ ކޮޗިން އާއި ރާއްޖެއާ ދެމެދު ފެށި ކާގޯ ފެރީގެ ދަތުރު ތަކުގެ ތެރެއިން، އިންޑިއާގެ ކޮޗިންއިން މުދާ ހިފައިގެން ހދ.ކުޅުދުއްފުއްޓަށް އައި ފުރަތަމަ މުދާ ފެރީ އެރަށަށް ބަނދަރުކޮށްފިއެވެ.\nމިމަހު 22 ވަނަ ދުވަހު މުދާ ބަރު ކޮށްގެން ކޮޗިން އިން ފުރި ފެރީ، ކުޅުދުއްފުއްޓަށް ބަނދަރު ކޮށްފައިވަނީ، މިއަދު ހެނދުނު 6:30 އެހާކަންހާއިރު އެވެ.\nކުޅުދުއްފުށީ ކައުންސިލްގެ ރައީސް އަބުދުއްލަތީފު ހަސަން ވެސް ވަނީ މުދާ ފެރީ ބަނދަރު ކޮށްފައިވާ ކަމުގެ ޔަގީންކަން ދީފައެވެ.\nކޮޗިން އިން ރާއްޖެ އައިސްފައި މިވަނީ، އެއްފަހަރާ 3000 ޓަނުގެ މުދާ އުފުލޭ ފެރީއެކެވެ.\nކުޅުދުއްފުށީ ޕޯޓުގެ ޗީފް މެނޭޖަރު ގްރާޑެ އެކެއް، މުހައްމަދު އަހުމަދު "ވަން އޮންލައިން" އަށް މައުލޫމާތު ދެއްވަމުން ދެންމެ ވިދާޅުވީ، މިހާރު ކުރިއަށްދަނީ ބޯޓުގެ މުދާ ކްލިއަރެންސްގެ ކަންތައް ކަމަށެވެ. އެކަންތައް ނިމުމުން ބޯޓުން މުދާ ބޭލުމުގެ ކަންތައް ފެށޭނެ ކަމަށް އޭނާ ވިދާޅުވިއެވެ.\nއޭނާ ވިދާޅުވީ މުދާ ބޭލުމުގެ ކަންތައް ކުރިއަށްދާނީ، ބޭރު ބަނދަރުގައި ބޯޓު ބާއްވައިގެން މުދާ އުފުލާ ދޯނި ފަހަރު ބޭނުން ކޮށްގެން ކަމަށެވެ. އެ ބޯޓުން ކުޅުދުއްފުއްޓަށް 20 ފޫޓުގެ ދެ ކޮންޓެއިނަރާއި، 500 ޓަނުގެ ސިމެންތި ބޭލުމަށް ހަމަޖެހިފައިވާ ކަމަށްވެސް އޭނާ ވިދާޅުވިއެވެ.\n"މިވަގުތު ކްލިއަރެންސް ކަންތައް ކުރިއަށްދަނީ، ކްލިއަރެންސް ދީފައި ނިންމާ ހިސާބުން މުދާ ބޭލުމުގެ ކަންތައް ކުރިއަށް ދާނެ، ބޭރު ބަނދަރުގައި ބާއްވައިގެން މުދާ އުފުލާ ދޯނިފަހަރު ބޭނުންކޮށްގެން މުދާ ބޭލުމުގެ ކަންތައް ކުރިއަށް ގެންދާނީ،" އޭނާ ވިދާޅުވިއެވެ.\nމުހައްމަދު އަހުމަދު ވިދާޅުވީ، ކުޅުދުއްފުއްޓަށް މުދާ ބޭލުމަށްފަހު ބޯޓު ދެން އަންނާނީ، މާލޭސިޓީ ޕޯޓަށް ކަމަށެވެ.\nމި ބޯޓުން ސިމެންތީގެ އިތުރުން ގިނަ އަދަދެއްގެ މުދާ މާލޭ ޕޯޓަށްވެސް ބޭލުމަށް ވަނީ ހަމަޖެހިފައެވެ.\nކޮޗިން މުދާ ފެރީ ކުޅުދުއްފުއްޓަށް މިއަދު ބަނދަރު ކުރުމާ ގުޅިގެން، "ވަން އޮންލައިން" އާ ވާހަކަ ދައްކަވަމުން ކުޅުދުއްފުށީ ދެކުނު ދާއިރާގެ މެންބަރު ޖަމްޝީދު މުހައްމަދު، ވިދާޅުވީ، މިފެރީ ދަތުރުތަކުގެ ސަބަބުން ދިވެހި އެންމެހާ ރައްޔިތުންނަށް ބޮޑެތި ކުރިއެރުންތަކެއް ލިބިގެންދާނެ ކަމަށެވެ.\nސީދާ ކުޅުދުއްފުށީގެ ބަނދަރަށް އިންޑިއާގެ މުދާ ބޭލެން ފެށުމުން ބޮޑުތިލަދުންމައްޗަށް ކުރިއެރުން އަންނައިރު، މުޅި ރާއްޖެއަށާއި އެންމެހާ ރައްޔިތުންނަށްވެސް އެކަމުގެ ފައިދާ ވާނެ ކަމަށް ވިދާޅުވިއެވެ. އެގޮތުން ތަކެތީގެ އަގު ބޮޑުތަނުން ހެޔޮވެގެންދާނެ ކަމަށްވެސް ވިދާޅުވިއެވެ.\nމެންބަރު ޖަމްޝީދު ވިދާޅުވީ ދިވެހި ވިޔަފާރިވެރިންގެ އިތުރުން ވިޔަފާރި ކުރަން ބޭނުންވާ ކޮންމެ ފަރާތަކަށްވެސް ތަފާތު ކުރުމެއްނެތި، ފެރީގެ ހިދުމަތް ލިބިގެންދާނެ ކަމަށެވެ. އެހެންކަމުން އެ ފުރުސަތުގެ ބޭނުން ހުރިހާ ފަރާތަކުން ކުރުމަށް އެދިވަޑައިގަންނަވާ ކަމަށްވެސް ޖަމްޝީދު ވިދާޅުވިއެވެ.\nޖަމްޝީދު ވިދާޅުވީ ފެރީ ބަނދަރު ކުރުމުގެ ރަސްމިއްޔާތު ކުޅުދުއްފުށީގައި ބާއްވަން ކުރީގައި އޮތް ނަމަވެސް އެރަށް ކަރަންޓީނު ކުރުމާ ގުޅިގެން އެކަމަށް އަސަރު ކޮށްފައިވާ ކަމަށެވެ.\nނަމަވެސް މާލޭގައި ފޮރިން މިނިސްޓްރީގައި އެކަމާބެހޭ ރަސްމިއްޔާތެއް ބޭއްވުމަށް ހަމަޖެހިފައިވާ ކަމަށްވެސް އޭނާ ވިދާޅުވިއެވެ.\nގުޅޭ ޓެގު ކުޅުދުއްފުށި ސިޓީ މޯލްޑިވްސް ކަސްޓަމްސް ސާވިސް އެމްޕީއެލް އިގްތިސޯދު އާމްދަނީ ކާގޯ\nކުޅުދުއްފުށި ބަނދަރު ބޮޑުކުރުމުގެ މަޝްރޫއު ނިމުމާއި ގާތަށް\nކުޅުދުއްފުއްޓަށް އެޗްއީއޯސީގެ ހާއްސަ ޓީމެއް ފޮނުވަނީ


Huttaali gina airline thakeh dhathuru thah alun fashaifi | Mihaaru\nވިޔަފާރި / އެމްއޭސީއެލް\nހުއްޓާލި ގިނަ އެއާލައިންތަކުން ދަތުރުތައް އަލުން ފަށައިފި\nވެލާނާ އިންޓަނޭޝަނަލް އެއާޕޯޓަށް ޖައްސާފައި ހުރި ބައެއް މަތިންދާ ބޯޓުތައް--ފޮޓޯ:އެމްއޭސީއެލް\n07 ޖެނުއަރީ 2021 - 12:22\nކޮވިޑްގެ ކުރިން ވެލާނާ އިންޓަނޭޝަނަލް އެއާޕޯޓަށް ޝެޑިއުލް ފްލައިޓްތައް ބާއްވަމުން އައި ގިނަ އެއާލައިންތަކުގެ އަލުން ދަތުރުތައް ފަށައިފި އެވެ.\nއެމްއޭސީއެލް އިން ބުނީ ވެލާނާ އިންޓަނޭޝަލް އެއާޕޯޓަށް ޝެޑިއުލްކޮށްގެން މި ވަގުތު 30 އަށް ވުރެ އެއާލައިނުން ދަތުރު ކުރަމުން އަންނަ ކަމަށެވެ. މިދިޔަ އަހަރުގެ ކުރީކޮޅު ކުރިމަތިވި ކޮވިޑާ ގުޅިގެން ރާއްޖޭގެ ބޯޑަރު ބަންދު ކުރި އިރު 35 އެއާލައިނަކުން ވެލާނާ އިންޓަނޭޝަނަލް އެއާޕޯޓަށް ޝެޑިއުލް ދަތުރުތައް ކުރަމުން އައެވެ.\nގާތްގަނޑަކަށް ހަތަރު މަހަށް ފަހު ޖުލައި މަހު ބޯޑަރު ހުޅުވައިލީ ހަތަރު އެއާލައިނާ އެކު އެވެ. އެހެން ނަމަވެސް ފަސް މަހަށް ފަހު އަނެއްކާ ވެސް މިވަނީ ކޮވިޑްގެ ކުރީގެ ހާލަތާ ގާތްގަނޑަކަށް އެއްވަރަކަށް ބަދަލުވެފަ އެވެ.\nމި ވަގުތު ދަތުރުތައް ނުފަށާ އޮތީ ސިންގަޕޯ އެއާލައިން އާއި ސައުދީ އެއާލައިންގެ ފަދަ އެއާލައިންތަކުންނެވެ. ކުރިއަށް އޮތް މަހެއްހާ ދުވަހުގެ ތެރޭގައި އިތުރު ހަތަރު ވަރަކަށް އެއާލައިންގެ ދަތުރު ފެށުމަށް ހަމަޖެހިފައިވާ ކަމަށް އެމްއޭސީއެލް އިން ބުނެ އެވެ.\nރާއްޖެ އަށް ގިނަ އެއާލައިންތަކަކުން އަލުން ޝެޑިއުލް ދަތުރުތައް ފެށި އިރު މި ދުވަސްވަރަކީ ޓޫރިޒަމްގެ އެންމެ ޕީކް ދުވަސްވަރެވެ. މިދިޔަ ޑިސެމްބަރު މަހު ރާއްޖެ އަށް އައި ޓޫރިސްޓުންގެ އަދަދު ވަރަށް ބޮޑަށް އިތުރުވި އިރު މި މަހު ވެސް ރިސޯޓުތައް ފުލްވާ ވަރަށް ބުކިންތައް ލިބިފައިވާ ކަމަށް ރާއްޖޭގެ ބޮޑެތި ރިސޯޓުތަކުން ވަނީ ބުނެފަ އެވެ. މި ދުވަސްވަރު އެވްރެޖްކޮށް ދުވާލެއްގެ މައްޗަށް 3،000 އާއި 5،000 ދެމެދުގެ އަދަދަކަށް ޓޫރިސްޓުން ރާއްޖެ އަށް ޒިޔާރަތް ކުރެ އެވެ.\nމިދިޔަ އަހަރު ކޮވިޑާ ގުޅިގެން ޓޫރިޒަމް ދާއިރާ ހުއްޓިފައި އޮތުމުން އަހަރު ނިމުނު އިރު ރާއްޖެ އަށް އައީ ފަސް ލައްކައެއްހާ ޓޫރިސްޓުންނެވެ. ސަރުކާރުގެ އަމާޒަކީ މި އަހަރު ނިމުމުގެ ކުރިން 1.5 މިލިއަން ޓޫރިސްޓުން ރާއްޖެ އަށް ގެނައުމެވެ.\nޓޫރިސްޓުން ޓޫރިޒަމް އެމްއޭސީއެލް ވެލާނާ އިންޓަނޭޝަނަލް އެއާޕޯޓް\nއެއްވެސް ފައިސާއެއް ނުނަގާ ޕާކުކޮށްފާވާ މަތިންދާ ބޯޓެއް ޖެޓެއް މިރާއްޖޭގެ އެއްވެސް އެއާރޕޯރޓް އަކަށް ނުޖައްސަ. ބޮޑެތި އަދަދު ތަކުން އެއާރ ޕޯރޓްތަކުން ޑޮލަރު އެވެރީން އަތުން ވަގުތުން ނަގާ ކަން އެގޭ.\nބަލިއޮތްކަން އެނގި ކަންކަން ކުރަން ފަށަންވެއްޖެ. އެއްވެސް ފައިސާއެއް ނުނަގާ ޕާކުކޮށްފާވާ މަތިންދާ ބޯޓުތަކުންނާ ޖެޓުތަކުން ފައިސާ ނަގަންފަށަންވެސްޖެ. ދުވާލަކު ހައެއްކަ މަތިންދާބޯޓު ރާއްޖެ ނާދެޔޭ ބުނިއިރުވެސް ރާއްޖޭގެ އެއާޕޯޓު އޮތީ ބޯޓުތައްޕާކުކޮށް ފުރާލާފަ. ވިސްނާލަބަލަ އެގެއްލޭ ޑޮލަރުތައްވެސް.


Gaanoonee huskameh: Hukumaa eku gina fee thah dhekkeyne gotheh neiy! | Mihaaru\nމީރާ އިން ހިދުމަތް ހޯދަން ގޮސް ތިބި ބަޔަކު މަޑުކޮށްލައިގެން --މިހާރު ފޮޓޯ: ނިޝާން އަލީ\nގާނޫނީ ހުސްކަމެއް: ހުކުމާ އެކު ގިނަ ފީތައް ދެއްކޭނެ ގޮތެއް ނެތް!\n25 ޖޫން 2020 - 11:36 45 comments\nޓެކްސް ނެގުމާ ބެހޭ ގޮތުން މިދިޔަ ހޯމަ ދުވަހު ސުޕްރީމް ކޯޓުން ކޮށްފައިވާ ހުކުމާ އެކު. ދައުލަތަށް ދައްކަން ޖެހޭ ވަރަށް ގިނަ ފީތައް ދެއްކޭ މަގު ބަންދުވެއްޖެ އެވެ.\nމީރާއާ ދެކޮޅަށް އަމިއްލަ ފަރާތަކުން ހުށަހަަޅާފައިވާ މައްސަލައެއްގައި ސުޕްރީމް ކޯޓުން ކޮށްފައިވާ ހުކުމުގައި ބުނެފައިވާ ގޮތުން ގާނޫނުތަކުގައި ބަޔާން ކުރާ ޓެކްސްތައް ފިޔަވައި އެއްވެސް ފީއެއް ނެގުމަކީ މީރާގެ މަސްއޫލިއްޔަތެއް ނޫނެވެ. އެއީ މީރާ އަށް އެހެން ފީއެއް ނުނެގޭނެ ކަމަށް ބުނެފައިވާ ބުނުމެއް ކަމަށް މީރާ ވެސް ގަބޫލު ކުރެ އެވެ. ހުކުމުގައި ސާފުކޮށް ބުނެފައިވާ ގޮތުން މީރާ އަށް ޓެކުހާއި ޓެކުހާ ގުޅުން ހުރި ފައިސާ (ޖޫރިމަނާތައް ހިމެނޭގޮތަށް) ނޫން ފައިސާ ބަލައިގަތުމާއި އެ ފައިސާ ހޯދަން ދައުވާ ކުރެވޭނީ ޓެކްސް ނެގުމާ ބެހޭ އިދާރީ ގާނޫނު ބަދަލުކޮށްގެންނެވެ.\nއެ ހުކުމާ އެއްގޮތަށް، މީރާ އިން ޓެކްސް ފިޔަވައި އެހެން ފީތައް އެއްވެސް ގޮތަކަށް ބަލައިގަތުން ވަނީ މެދުކަނޑާލައިފަ އެވެ.\nމީރާގެ ސްޓޭންޑަކީ ކޮބާ؟\nމީރާގެ ޗެއާމަން އަހުމަދު ސަރުވަޝް މިއަދު ވިދާޅުވީ ސުޕްރީމް ކޯޓުގެ ހުކުމަކީ މީރާ އަށް ވެސް ލިބުނު ވަރަށް ބޮޑު "ސަޕްރައިޒެ"ކެވެ.\n"ހާއްސަކޮށް ފީތައް ނުނެގޭނެ ކަމަށް ހުކުމް ކުރުމަކީ އަޅުގަނޑުމެން ފަހަރެއްގައި ވެސް އެއްވެސް އިރެއްގައި އުންމީދުކޮށްގެން ތިބި ކަމެއް ނޫން،" އޭނާ ވިދާޅުވި އެވެ.\nސަރުކާރުގެ ޗީފް ފައިނޭންޝަލް ބަޖެޓް އެގްޒެކެޓިވްގެ މަގާމުގައި ވެސް ހުންނެވި ސަރުވަޝް ވިދާޅުވި ގޮތުގައި، 2010 ގައި މީރާ އުފެދުމުގެ ކުރިން ވެސް އަމަލު ކުރަމުން އައި ގޮތަކީ ދައުލަތަށް ލިބެން ޖެހޭ ފައިސާ ހޯދުމުގެ ވަކި ބޮޑީއެއް އޮވެގެން އެކަން ކުރުމެވެ. އަދި އިންލެންޑް ރެވެނިއު އިން ކުރަމުން އައި ހުރިހާ ކަމެއް މީރާ އަށް ބަދަލުވީ ކަމަށް އޭނާ ވިދާޅުވި އެވެ.\n"މީރާ އިން ހަގީގަތުގައި މިހާރު ވެސް ކުރަމުން އަންނަ ކަމަކީ ކުރިން ޑިޕާޓްމެންޓް އޮފް އިންލެންޑް ރެވެނިއު އިން ކުރަމުން އަންނަ ކަންކަން،" އޭނާ ވިދާޅުވި އެވެ.\nއޭނާ ފާހަގަކުރެއްވި ގޮތުގައި މީރާގެ މައިގަނޑު ކަމަކީ ދައުލަތަށް ލިބެން ޖެހޭ ފައިސާ އެއްކޮށް އެ ހޯދަން މަސައްކަތް ކުރުމެވެ. އަދި ވިދާޅުވި ގޮތުގައި އެކަމަށް މީރާ އިން އޮތީ ޒަމާނާ އެއްގޮތަށް ވަރަށް ބޮޑަށް ތައްޔާރުވެ، އިންފްރާސްޓްރަކްޗާ ވެސް ގާއިމްކޮށްފަ އެވެ. އެކަމަކު އޭނާ ވެސް ވިދާޅުވީ، ސުޕްރީމް ކޯޓަކީ ރާއްޖޭގެ އެންމެ މަތީ ކޯޓަށް ވާތީ، އެ ކޯޓުގެ ހުކުމަށް އިހުތިރާމް ކުރައްވާ ކަމަށެވެ.\nސަރުވަޝް: އޭނާ ވިދާޅުވަނީ ފީތައް ބަލައިގަންނަން މީރާ އޮތީ ވަރަށް ބޮޑަށް ތައްޔާރުވެފައި ކަމަށް -- ފައިލް ފޮޓޯ: މިހާރު\n"ހަގީގަތުގައި އަޅުގަނޑުމެން ވެސް ގަބޫލުކުރަން އެހެން އިދާރާއެއްގެ ކަމެއްގެ ތެރެއަށް އަޅުގަނޑުމެންނަށް ނުވަދެވޭނެ ކަން. މިސާލަކަށް ޓޫރިޒަމް ރެންޓް ކަހަލަ އެއްޗެއް ނުލިބިގެން ހޯދަން ދައުވާ ކުރުމަކީ އެއީ އަޅުގަނޑުމެންގެ މަސްއޫލިއްޔަތެއް ނޫން ކަަމަށް އަޅުގަނޑު ގަބޫލުކުރަން. އެކަމަކު އެ ރެންޓް ހޯދައިމިދެނީ ހަގީގަތުގައި ހަމަ ޓޫރިޒަމް މިނިސްޓްރީ އަށް،" އޭނާ ވިދާޅުވި އެވެ.\n"އެ ފައިސާ އަކީ އަޅުގަނޑުމެން ހަމައެކަނި ބަލައިގަންނަ އެއްޗެއް. އެ ފައިސާ ވެސް ވަންނާނީ ހަމަ ޕަބްލިކް ބޭންކް އެކައުންޓަށް. އެހެން ހުރިހާ ފީއެއް، މިސާލަކަށް ޓްރެފިކް ވަޔަލޭޝަން ފައިސާ ވެސް ދެން ހުރި ފައިސާއެއް ވެސް އެކަން ދާނީ އެގޮތަށް. މީރާ އަކީ ކަލެކްޓިން ޕޮއިންޓް."\nސަރުވަޝް ވިދާޅުވި ގޮތުގައި އެ ފީތައް ބަލައިނުގަނެވޭ ގޮތް ހެދުމަކީ "ލިބުނު ވަރަށް ބޮޑު ހައިރާން" ކަމެކެވެ. އަދި ހުކުމާ އެކު، މިކަމަށް ދެން އޮތް ހައްލަކީ ކޮބައިތޯ މީރާއިން ބަލަމުން އަންނަ ކަމަށް އޭނާ ވިދާޅުވި އެވެ. އޭނާ ފާހަގަކުރެއްވި އެއް ކަމަކީ އެކަން މިވީ ހުރިހާ ދުވަހެއްގައި ކުރަމުން އައީ މީރާ އިން ކަމަށްވާތީ، އެ ފައިސާ ނެގޭނެ އިންތިޒާމުތައް ހަމައެކަނި ހުރީ މީރާގައި ކަމަށް ވުމާއި ކަމާ ގުޅޭ އޮފީސްތަކުން އެކަން ކުރަން ވެއްޖެ ނަމަ އެކަމަށް ހިނގާނެ ވަގުތާއި ހަރަދެވެ.\n"އެހެންވެ އަޅުގަނޑުމެން މި ދަނީ އޭޖީއާ އެކު ވާހަކަ ދައްކަމުން. މީރާގެ އިދާރީ ގާނޫނަށް އިސްލާހު ގެނެސްގެން އެކަން ވޭތޯ އަޅުގަނޑުމެން މަސައްކަތް ކުރަމުން މިދަނީ،" އޭނާ ވިދާޅުވި އެވެ.\nއެއްވެސް ފީއެއް މީރާއަކަށް ބަަލައެއް ނުގަނޭ\nމީރާގެ ކައުންޓަރުތައް މިހާރު ހުރީ ބަންދުކޮށްފަ އެވެ. އެހެންވެ، ޓެކްސް އާއި ފީތައް ބަލައިގަންނަނީ ހަމައެކަނި އޮންލައިންކޮށެވެ. އެކަމަކު މީރާގެ ކޮމިޝަނަރު ފަތުހުﷲ ޖަމީލް ވިދާޅުވި ގޮތުގައި ހުކުމަށް ފަހު ވަރަށް ގިނަ ފީތައް އޮންލައިންކޮށް ވެސް މިހާރު ބަލައިގަތުން ވަނީ ހުއްޓާލައިފަ އެވެ.\n"އެކަމާ ބެހޭ އެޑްމިނިސްޓްރޭޓިވް ކަންކަން އަޅުގަނޑުމެން މި ދަނީ ހަމަޖައްސަމުން،" އޭނާ ވިދާޅުވި އެވެ.\nކޮމިޝަނާ ޖެނެރަލް އޮފް ޓެކްސޭޝަން ފަތުހުﷲ ޖަމީލު މިހާރު ނޫޙާ ކުރިން ވާހަކަ ދައްކަވަނީ -- ފައިލް ފޮޓޯ: މިހާރު\nބައެއް ހިދުމަތްތަކަކީ ފީތައް ދައްކައިގެން ނޫނީ ލިބެން ނެތް ހިދުމަތްތަކަކަށް ވާތީ އާއި ބައެއް ފީތައް ނުދައްކައިފި ނަމަ ޖޫރިމަނާ ވަމުންދާ މައްސަލަ މީރާގެ ސަމާލު ކަމަށް އޮތީ އައިސްފަ އެވެ. އެހެން ނަމަވެސް، ފަތުހުﷲ ވިދާޅުވީ ދެއްކޭނެ ގޮތެއް ނެތި، ޖޫރިމަނާ ހިނގުމަކީ މީރާ އިން ގަބޫލުކުރާ އުސޫލެއް ނޫން ކަމަށެވެ.\n"އެ ފައިސާ ދެއްކޭނެ ގޮތެއް ނެތި ޖޫރިމަނާ ވެގެން ނުވާނެ،" އޭނާ ވިދާޅުވި އެވެ.\nއަދި އޭނާ ވިދާޅުވި ގޮތުގައި މި މައްސަލައިގައި މީރާ އިން ދެން ކަންތައްތައް ކުރާނެ ގޮތްތައް އަންނަ އާދިއްތަ ދުވަހު އިއުލާން ކުރަން އަންނަނީ މަސައްކަތް ކުރަމުންނެވެ.\nއިތުރު ލިޔުންތައް ސުޕްރީމް ކޯޓް މީރާ ޓެކްސީ ހިދުމަތް


Katrina Cosmetics Label eh nerenee - One Online\nކެޓްރީނާ ކޮސްމެޓިކް ލޭބަލެއް ނެރެނީ\nބީ ޓައުންގެ މަގްބޫލު ޑީވާ ކެޓްރީނާ ކައިފް އޭނާގެ އަމިއްލަ ކޮސްމެޓިކް ލައިނެއް ލޯންޗު ކުރަން ނިންމައިފިއެވެ.\nމިފާއިތުވި އަހަރުތަކުގައި ގިނަ ތަރިންތަކެއް އަންނަނީ އެކްޓްކުރުމުގެ އިތުރުން އެހެނިހެން ދާއިރާތަކަށްވެސް ވަންނަަމުންނެވެ. އެގޮތުން ޕްރޮޑަޝްކަން ހައުސްތައް ހެދުމާއި ޖިމްތައް ހެދުމާއި އަދި މިނޫންވެސް އެހެން ވިޔަފާރިތަކަށް އެކްޓަރުން އަންނަނީ ވަންނަމުންނެވެ.\nބައިނަލް އަގްވާމީ ތަރިންގެ ތެރޭގައި ހިމެނޭ މެޑޯނާ، ރިހާނާ، ކައިލީ ޖެނާ އަދި ވިކްޓޯރިއާ ބެކަމަކީ ވެސް އެމީހުންގެ އަމިއްލަ ކޮސްމެޓިކް ލޭބަލްތައް އުފައްދައި ކާމިޔާބު ކަމާއެކު އެ ވިޔަފާރި ފުޅާކޮށްފައިވާ ތަރިންނެވެ. ކެޓްރީނާ ވާނީ ކޮސްމެޓިކްގެ ވިޔަފާރިއަށް ވަންނަ ބޮލީވުޑްގެ ފުރަތަމަ ތަރިއަށެވެ.\nކެޓްރީނާ އަކީ ފެޝަނާއި ސްޓައިލަށް ބަލާނަމަ މަގުބޫލު ތަރިއެކެވެ. ރިޕޯޓްތައް ބުނާ ގޮތުގައި މިހާރު ކެޓްރީނާ ކުރަމުން އަންނަނީ އެ ލޭބަލް ލޯންޗުކުރުމުގެ އެންމެ ފަހުގެ މަސައްކަތްތަކެވެ. މިއަހަރު އޮކްޓޯބަރުގައި އެ ކޮސްމެޓިކް ލައިން ލޯންޗު ކުރުމަށް މިހާރު ވަނީ ނިންމާފައެވެ.\nވަރަށް ފަހުން ދިން އިންޓަވިއުއެއްގައިވެސް ކެޓްރީނާ ވަނީ އަމިއްލައަށް ބިއުޓީގެ ދާއިރާއަށް ވަންނަ ވާހަކަ ހިއްސާކޮށްފައެވެ. މި ލައިން ނެރުމަށް ވަނީ ދެއަހަރު ދުވަސް ވަންދެން މަސައްކަތް ކޮށްފައި ކަމަށާއި ލޯންޗު ކުރާ ވަގުތު ގާތްވަމުން އަންނަ ވަރަކަށް ކެޓްރީނާގެ އެކްސައިޓްމަންޓް ބޮޑުވާކަމަށް އޭނާ ބުންޏެވެ.


ވަކީލުންނަކީ ސުލޫކީ މިންގަނޑު ހިފަހައްޓާ އިޚުލާސްތެރިކަމާއި ތެދުވެރިކަމާއެކު ޚިދުމަތް ކޮށްދެއްވަން ޖެހޭނެ ބައެއް: އުއްތަމަ ފަނޑިޔާރު – Dhuvas Online\nދިވެހިރާއްޖޭގެ އުއްތަމަ ފަނޑިޔާރު އަލް އުސްތާޛު މުއުތަސިމް އަދުނާން : ފައިލް ފޮޓޯ\nވަކީލުންނަކީ ސުލޫކީ މިންގަނޑު ހިފަހައްޓާ އިޚުލާސްތެރިކަމާއި ތެދުވެރިކަމާއެކު ޚިދުމަތް ކޮށްދެއްވަން ޖެހޭނެ ބައެއް ކަމަށް ދިވެހިރާއްޖޭގެ އުއްތަމަ ފަނޑިޔާރު އަލް އުސްތާޛު މުއުތަސިމް އަދުނާން ވިދާޅުވެއްޖެ އެވެ.\nއެމަނިކުފާނު މިހެން ވިދާޅުވީ ގާނޫނީ ފަންނުގެ ގާނޫނު ވުޖޫދުވި ފަހުން ފުރަތަމަ ފަހަރަށް 277 ގާނޫނީ ވަކީލުން ހުވާކުރުމަށް އޮންލައިންކޮށް މިއަދު ބޭއްވި ރަސްމނިއްޔާތުގައި ވާހަކަ ދައްކަވަމުން ނެވެ.\nއުއްތަމަ ފަނޑިޔާރު ވިދާޅުވީ އެންމެން ވަކީލުން ދެކެ ހިތްހަމައެއް ނުޖެހޭނެ ކަމަށާއި މުޖުތަމައުގެ ތެރޭގައި ވަކީލުންނާ ގުޅޭ ތަފާތު ވާހަކަތައް ދެކެވޭ ކަމަށެވެ. އަދި ސުލޫކީ މައްސަލަތަކުގެ ވާހަކަތައް ދެކެވޭ އިރު، ވަކީލުންނަކީ މުޖުތަމައުގެ ދުޝްމަނުންގެ ގޮތަށް ދޭހަވާ ގޮތަށް ބަހުސް ކުރެވޭ ހާލަތްތައް ވެސް އަންނަ ކަމަށެވެ.\n“މިއީ އެއްގޮތަކަށްވެސް އާ ކަމެއް ނޫން. ގާނޫނީ ވަކީލުކަން ކުރުމަކީ ހައްގެއް ނޫން. ވަކީލުކަން ކުރުމަކީ ޝަރަފެއް. ގާނޫނީ ވަކީލުންނަކީ އެމީހުންގެ މުވައްކިލުންނާއި މުޖުތަމައުގެ ތެރެއިން އިހުތިރާމު ލިބިގެންވާ ބައެއް.” އުއްތަމަ ފަނޑިޔާރު ވިދާޅުވި އެވެ.\nމީގެ އިތުރުން ގާނޫނީ ވަކީލުންނަށް ލިބިފައިވާ ޢިލްމުގެ ބޭނުން ހެޔޮ ގޮތުގައި ހިފުމަށް ވެސް މިއަދު ހުވާ ކުރެއްވި ގާނޫނީ ވަކީލުންނަށް އުއްތަމަ ފަނޑިޔާރު ވަނީ ގޮވާލައްވާފަ އެވެ.\nޤަޟާޙާޖާ ކުރުމުގައި ސަމާލުވުން!\nއަނަސްގެ މަރުގެ މައްސަލައިގެ އަޑު އެހުމެއް އަންނަ ހޯމަ ދުވަހަށް ތާވަލްކޮށްފި\nނިއު ޒިލޭންޑުގެ ބޮޑުވަޒީރުކަމުގެ މަގާމަށް ދެ ވަނަ ދައުރަކަށް ޖަސިންޑާ ޢައްޔަން ކުރެއްވުމުން ރައީސް ސޯލިހު މަރުހަބާ ދަންނަވައިފި


Microsotun Tiktokaa ulhaythee Bill Gates ge faadukiyun | Mihaaru\nމައިކްރޮސޮފްޓުން ޓިކްޓޮކް ގަންނަން އުޅޭތީ ބިލް ގޭޓްސްގެ ފާޑުކިޔުން\n10 އޯގަސްޓް 2020 - 06:41\nއެމެރިކާގައި ޓިކްޓޮކް މަނާކުރާނެ ކަމަށް ވިދާޅުވެ ބިރު ދައްކަވައިގެން، ޗައިނާގެ ބައިޓްޑާންސުން ހިންގާ ޓިކްޓޮކް އެމެރިކާގެ ކޮންޓްރޯލްގެ ދަށަށް ގެންދަން ރައީސް ޑޮނަލްޑް ޓްރަމްޕް ކުރައްވާ މަސައްކަތަށް މައިކްރޮސޮފްޓުން ވާގިދޭތީ އެކަމަށް އެ ކުންފުނީގެ ކުރީގެ ޗެއާމަން ބިލް ގޭޓްސް ފާޑު ވިދާޅުވެއްޖެ އެވެ.\nވަޔަޑް އަށް ދެއްވި އިންޓަވިއުއެއްގައި، މައިކްރޮސޮފްޓްގެ އެއް ބާނީ ކަމަށްވާ ގޭޓްސް ވިދާޅުވީ މައިކްރޮސޮފްޓުން ޓިކްޓޮކް ގަތުމަކީ ޒަހަރަކަށް ވެދާނެ ކަމަށެވެ. އަދި ޓިކްޓޮކް ގަތުމަކީ ފަސޭހަ ކަމަކަށް ވިޔަސް އެ ހިންގުމަކީ ފަސޭހަ ކަމަކަށް ނުވާނެ ކަމަށް ވިދާޅުވި އެވެ. ގޭޓްސް ވިދާޅުވި ގޮތުގައި މައިކްރޮސޮފްޓަކީ ސޯޝަލް މީޑިއާ ވިޔަފާރީގެ ތެރޭގައި އުޅޭ ކުންފުންޏަކަށް ވިޔަސް ޓިކްޓޮކް ކަހަލަ އެއްޗެއް އޮޕަރޭޓްކުރުމަކީ އުނދަގޫ އަދި ގޮންޖެހުން ބޮޑު ކަމަކަށްވާނެ އެވެ.\n"ހަމަ ޔަގީނުން ވެސް މިއީ ހީކުރާހާ ފަސޭހަ ކަމަކަށް ނުވާނެ،" ދުނިޔޭގެ ދެވަނަ އަށް އެންމެ ބޮޑު މަހުޖަނު ވިދާޅުވި އެވެ.\nއޭނާ ވިދާޅުވި ގޮތުގައި ޓްރަމްޕް ކުރައްވަން ކުޅުއްވަން އުޅުއްވާ ކުޅިގަނޑުގެ ތެރެއަށް މައިކްރޮސޮފްޓް ވަނުމަކީ އެ ކުންފުންޏަށް މާ ބޮޑު ފައިދާއެއް ވާނެ ކަމެއް ނޫނެވެ. ހާއްސަކޮށް ކޮންޓެންޓް ވަރުގަދަކުރަން މައިކްރޮސޮފްޓަށް ކުރަން ޖެހޭ މަސައްތައް އެތައް ގުނަ ބޮޑުވެ، ވަރަށް އުނދަގޫ ކަންކަމާ ކުރިމަތިލާން ޖެހޭނެ ކަމަށް ވިދާޅުވި އެވެ.\n"ޓްރަމްޕް ކުރައްވަން އުޅުއްވާ ކަންތައް ރަނގަޅު ކަމަކަށް ނުދެކެން،" ގޭޓްސް ވިދާޅުވި އެވެ.\nޓިކްޓޮކްގެ އެމެރިކާ އާއި ކެނެޑާ އާއި އޮސްޓްރޭލިއާގެ އިތުރުން ނިއު ޒީލެންޑްގެ އޮޕަރޭޝަންސް ގަންނަން ބައިޓްޑާންސާ މަޝްވަރާކުރަމުން އަންނަކަން ޓިކްޓޮކުން ރަސްމީކޮށް އިއުލާންކޮށްފައި ވަނީ މި މަހުގެ ދެ ވަނަ ދުވަހު އެވެ. މިކަމަކީ އެމެރިކާގައި ޓިކްޓޮކް މަނާކުރާނެކަމުގެ އިންޒާރު ޓްރަމްޕް ދެއްވަމުން ގެންދަވާތީ އޭނާގެ ލަފާގެ މަތިން ކުރާ ކަމެކެވެ.\nއެގޮތުން ޓިކްޓޮކް ގަތުން ކޮޅެއްގައި ޖައްސަން ޓްރަމްޕް ވަނީ 45 ދުވަހުގެ މުހުލަތެއް ވެސް ދެއްވައިފަ އެވެ. އަދި އެ މުއްދަތުގެ ތެރޭގައި އެއްބަސްވުމަކަށް ނާދެވިއްޖެ ނަމަ ޓިކްޓޮކް އެމެރިކާގައި މަނާކުރައްވާނެ ކަމަށް ވިދާޅުވެ، ބުރާސްފަތި ދުވަހު ވަނީ އަމުރެއް ވެސް ނެރުއްވައިފަ އެވެ.\nޓިކްޓޮކުން ބުނެފައިވާ ގޮތުގައި މައިކްރޮސޮފްޓާ އެކު ކުރާ މަޝްވަރާތައް އަންނަ މަހުގެ 15 ހިސާބުގައި ކޮޅެއްގައި ޖެއްސޭނެ އެވެ.\nTikTok aai WeChat aa dhekolhah Trump ge amureh\nއިތުރު ލިޔުންތައް މައިކްރޮސޮފްޓް ޗައިނާ ބިލް ގޭޓްސް ސޯޝަލް މީޑިއާ އެމެރިކާ ޑޮނަލްޑް ޓްރަމްޕް


Khabaru commission ge raees pahlhan beyge karusathunaamaa!\nޚަބަރު ކޮމިޝަންގެ ރައީސް، ޕައްޅަންބޭގެ ކަރުސަތުނާމާ!\nޕައްޅަންޕޫރަކީ ވަރުގަދަ ޚަބަރު ކޮމިޝަނެއް އޮންނަ ޤައުމެއް\nކޮމިޝަންގެ މަސައްކަތަކީ ސަރުކާރާ ދެކޮޅު އަޑުތައް ކަނޑުވާލުން\nމަސައްކަތަކީ ޅަސީދީއާ ފަހަރިދައިތަގެ އަގު އަދާކުރުން\nކ. މާލެ 13 އޭޕުރިލް 2017 | ބުރާސްފަތި 23:26 10,812\nމީހަކު ނޫހެއް ކިޔަނީ - ރާއްޖެއެމްވީ\nމީލާދީ ސަނަތުން ހާހާ ނުވަސަތޭކައިގެ އަހަރުތަކުގެ ފަހުކޮޅު ތެރޭގައި ޕައްޅަންޕޫރަށް އުދަވެގެން އައި މާ ވަރުގަދަ ޚަބަރު ބެއެއްގެ ވާހަކަ ތިޔަ ބޭފުޅުން އަޑުއެއްސެވިންތޯއެވެ. އެނގިފައި ނުވާ ނަމަ މިއީ މައުލޫމާތު މުއްސަނދިކޮށްލުމަށްޓަކައި ރަނގަޅު ވަގުތަކަށް ވާނެ ކަމަށް ހީކުރަމެވެ. ހަމަގައިމުވެސް މިވަރުގެ ޗާލާކީ، މަމާމޮޅު، އަބުރުން ފުރިފައިވާ ހައިބަތު ބޮޑު، އިއްޒަތްތެރިކަމާ މަޝްހޫރުކަމުން ފުރިގެންވާ ޝާހިބެއްގެ ވާހަކަ ކޮންމެހެން ވެސް އެނގެން ޖެހޭނެއެވެ. ރަނގަޅަށް ކަނުލާ އަޑުއައްސަވާށެވެ.\nމިބުނާ ހައިބަތު ބޮޑު އިއްޒައްފުޅު މަތި ސޮރަކީ އާއި ޕައްޅަންޕޫރުގެ ރަސްގެފާނު ތުއްތީދިބެއާ އޮންނަ ވަންހަކޮޅުން އޮންނަ ގާތްކަމަކުން އަވައްޓެރި ކަރައަކަށް ޕައްލަންޕޫރުން ކަނޑައަޅާފައި ހުންނަ ޚާދިމް ބޭބެއަށް އަތްގާތްކޮށްލަދީ ހަދާން އުޅުނު ސޮރެކެވެ. ސޮރުގެ ޖާހަތާއި ބުރުސޫރުއާއި ބިންނަމުންދާ ފެންނެތް ބޮޑެތި ކާށިތަކުގެ ސަބަބުން ނަމަކަށް މީހުންކިޔާ އުޅުނީ ޕައްޅަންބޭއެވެ. ވީކަމެއް އެތަނުގައިވެ ހެދިއްޔާ ހެދިއެއްޗެއް ހަދައި ހޯދިއްޔާ ހޯދިފާހަކާ އެކު އެނބުރި ޕައްޅަންޕޫރަށް އައިސް މިސޮރު ވަނީ އޭރު މާމަޝްހޫރެއްކޮށް ހިނގަމުން އައި ފަގީރު ނޫހަށެވެ. ޖުމްލަ ހަމަކޮށް ލިޔެލަން އެނގުމާ ވަޒަން ބަހުރުވައިގެ ހަމަ ހިފެހެއްޓުމުގެ އިތުރުން ސިފަކޮށްލައިގެން ވާހަކަ ލިޔެލުން ފަދަ ކަންކަމާއެކު އެސޮރަށް ވެސް އެތާނގައި ފައިހަމަކޮށްލެވޭ ވަރުވިއެވެ. އިސާހިތަކު އެސޮރު ވެސް އެތަނުގައި މަސައްކަތް ފަށައިގެންފިއެވެ. ތުއްތީދިބެ ކަރުކެހިލިއްޔާ އެވާހަކަޔާއި ދިޔަތަނެއްގައި ދެއްކިއްޔާ ދެއްކިހާ ވާހަކައެއް ފަސްހަގޮތަށް ބުނެ ދިނުމުގެ އިތުރުން ސަރުކާރުން ފަނުފުޅަފެއް އަޅާލިއަސް އެވާހަކަ ވެސް ލިޔުމުގައި އަވަދިނެތި އުޅެންފެށިއެވެ. އެކަމަކު ދުނިޔޭގެ ވައިފެންޖެހި ހިސާބަކަށް ނަމަވެސް ވާނުވާ އެނގުނީމާ މިސޮރަކަށް ވެސް ހިމޭނުން ހުރެވޭގޮތެއް ނުވިއެވެ. ސީދާ ތުއްދީދިބެއޭ ނުބުންޏަސް ލިޔުނު މާވަރުގަދަ ކުރު ވާހަކައަކާ ގުޅިގެން އެފަދަ އެހެން ސިޔާސަ ސޮރުމެން ފަދައިން އެއްކަލަ ސޮރު ވެސް ޕައްޅަންޕޫރުގެ ހުރަގެއަށް ލައިފޫއެވެ. "ކުޑަގޮޅި" ހިޔާލީ ވާހަކައެއް ކަމަކު ތުއްދީދިބޭ އާއި އޭނާގެ އައުވާނުންގެ ކަންކަން ހުރި ގޮތުގެ ވާހަކަ އާއި އޭރު ހުރަގޭގައި ކުރަމުންދިޔަ އަނިޔާތަކުގެ ވާހަކަ ހިމަނައިގެން ނިކަން ފަށުވި އިބާރާތުން އަމުނާފައި އޮތް ގޮވެލި ފައްޗެކެވެ. އެ ވާހަކަ ލިޔެގެން އެސޮރު ވެސް ލީ ކުޑަގޮޅި ހުރި ބޮޑު ހުރަގެ އަކަށެވެ. މާގިނަ ދުވަހެއް ނުވެ ދެފައިތަޅާ ރޮއެގަތީމާ ތުއްދީދިބެގެ މުއްފަތުން އައި ދީލަތި މައާފާއެކު އެސޮރަކަށް މާގިނަ ދުވަހު އެތާކު އޮންނާކަށް ނުޖެހުނެވެ. ވަންހަކޮޅުން ގުޅުމެއް އޮތް ކަމީ އެސޮރުގެ ވާ ނަސީބެވެ. އެހެންޏާ ފަހެ އެ އުމުރުގެ ސިޔާސީ ސޮރުމެން ހުރަގެއިން ނުކުންނަ އިރު މައިބަދައިގަ ވަރެއް ނުހުރެޔޯލައެވެ. ކޮންމެއަކަސް ސިޔާސަ ވެލީމާ އަރުތެރޭގައިލީ ރަހައިން އެސޮރަކަށް އިތުރަށް އެކުޅިސަމާ ދައްކާކަށް ނުކެރުނެވެ. ހަށިގަނޑުގައި އުފެދުނު ޖޯޝާއި ކެކެމުން ދިޔަ ލޭ ހަމަ ހިސާހިތަކު މަޑުވެ މައިތިވެއްޖެއެވެ.އޭގެ ފަހުން ވައިއެޅުވުމާއި ތިން މުގޯއްޔާއި ފައިގެތަޅާ އާއި ރަމަންފޯލި ފަދަ ކުޅިވަރު ޚަބަރުތަކުގެ ވާހަކަ ނޫނީ އެސޮރު ނުދައްކައެވެ. ނަސީބަކީ ކަތީބަކު ދޭ އެއްޗެއް ނޫނޭ ބުނާ ބީދައިން އެންމެ ބޯޅަ މެޗެއްގައި ކޮމެންޓްރީ ދީގެން ވެސް ޕައްޅަންޕޫރު މީހުންގެ ލައްކަ ތައުރީފް އެސޮރަށް ލިބިއްޖެއެވެ.\nދަނޑިވަޅު ބަލާފައި މިސޮރު ދެންފަށައި ގަތީ މުޅިން އެހެން ކަމެކެވެ. "ލިބާސް"ގެ ނަމުގައި މަޖައްލާއެއް އުފައްދައިގެން އޭގައި ދެން ފެށީ ނާޗަރަންގީ ކުޅޭ ކުދިންގެ ވަތުބަތާނަ ލިޔުމާއި ހިތްދަމައިގަންނަ ގޮތްގޮތައް ކުރުވާހަކަ ލިޔުމެވެ. ރާއްޖެތެރޭ ރަށެއްގައި އެކަނި އުޅުނު ބޮޑު ދައިތައަކާއި ގަޔާންވެގެން އުޅުނު ޒުވާން ފިރިހެން ކުއްޖެއްގެ ވާހަކަ ލިޔެލައިގެން އިސާހިތަކު މިސޮރުގެ ނަން ވެސް ޕައްޅަންޕޫރުގައި ހިނގައިތެވެ. މަޝްހޫރުވެ ބަނިޔާދަ އަންހެން ކުދިންނާއެކު ހީނސަމާސަ ކޮށްލާނެ ފުރުސަތު ލިބެން ފެށިއެވެ. ބޮލާއި ތުނބުޅީގައި ޖަހަމުން އައި ނުރަޔަށް ނުބަލައި އުމުރުން ތިމާ އަށް ވުރެ ހަގު ކަނބުލޮތަކަށް ފުރައްސާރަކުރަން ފެށިއެވެ. ތިލަދުންމައްޗެއް ހައްދުން މައްޗެއް ބެލުމެއް ނެތި ފެނުނިއްޔާ ފެނުހާ ދިމާލަކަށް މުގޯލި އަޅަން ފެށިއެވެ. އޮޅިގިރާކުރާ ތަނުން މުންޑު ތެމުނެއް ކަމަކު މަންމައިގެން ކާށި ބޯޅަ ޓީމުތައް ގޮވައިގެން ދަތުރު ދިއުމާއި ހުސްކޮޓަރިތަކުގެ ހިސާބު ކިތާބު ބަލަހައްޓާން ފެށިއެވެ. އެގަހުކޭލެއް މިގަހު ކޭލެއް ނުބަލައި ރެއާ ދުވާލު ކަޅަށް ޖައްސާން ފެށިއެވެ. ފައިކުރި އޮޅައި ފަސް ވަގުތު ނަމާދުކުރާ ކަމަށް ދެއްކިއެއް ކަމަކު ކައިރީގައި ދަރިވަރުވާން އުޅުނު ސޮރުމެންގެ އެހީގައި ނިވަލުގައި ހުރެ ވާތުކޮނޑަށް ބަރުވާ ވަރުގެ ފާފަތަށް ކުރަމުން ގެންދިޔައީ ހިޖާބު އަޅައިގެން އުޅުނު ކުދިން ވެސް ޖާދޫގައި ޖައްސަމުންނެވެ. މަޝްހޫރުކަން އިތުރު ވެލާންވެގެން ޚަބަރު އިންތައް ކިޔައިދޭނެ ކުލަބުތައް ހަދައިގެން މާ މިނިވަން ނޫސްވެރިކަމެއްގެ ވާހަކަ ދައްކާން ފެށިއެވެ.\nމިހާހިސާބަށް އައިރު ޕައްޅަންޕޫރަށް ވެސް ބަދަލުތަކެއް އައިސް އިހު ހިނގަމުން އައިގޮތް ބަދަލުވާން ފެށިއެވެ. ކޮމެޓީތަކާއި ލަވަޕާޓީތަކާއެކު މާލޫދު ޕާޓީތައް ވެސް ހަދާން ފެށިއެވެ. ކަންކަން ބަލާނެ ކޮމިޝަންތައް ވެސް އުފައްދާން ފެށިއެވެ. އިސާހިތަކު ތުއްދީދިބެގެ ރަސްކަން ބަދަލުވެއްޖެއެވެ. ޒަމާނީ ބަދަލުތަކާ އެކު ދެން ޕައްޅަންޕޫރުގެ ވެރިކަމަށް އެރީ ސަންގު ދޮންބެއެވެ.\nސަންގް ދޮންބެ ވެރިކަމަށް އެރުމާ އެކު ފާޑުފާޑުގެ ކޮމިޓީތަކާއި ކޮމިޝަންތައް އުފައްދަން ފަށައިފޫއެވެ. ދެނެކާ ދެނެއް ނެތެވެ. އެތަނުން ކޮމިޝަނެއްގެ ބޮޑަކަށް ވުމުގެ އެދުންވެރިކަން އެއްކަލް ޕައްޅަންބެގެ ހިތުގައި ފާއްދާލައިފިއެވެ. ސަލާން ޖަހާން ތިބޭ މީހުންގެ އަސްލު ބުނެދޭށޭ ކިޔައިގެން މާވަރުގަދަ މޭކަޕެއްކޮށް ސިފަ ބަދަލުވެގެން ގޮސް "ލިބާސް" މަޖައްލާއިން ކުރި މަސައްކަތް ފަދަ މަސައްކަތެއް މިސޮރު ވެސް ފަށައިގަތެވެ. ތޮށިގަނޑު ބަދަލުކޮށްލައިގެން ނުކުމެ ކުލަ ބަދަލުކޮށްގެން އެ ތަނުން ކޮމިޝަނަކުން ޖާގައެއް ލިބޭތޯ އާދޭސް ދަންނަވައިފިއެވެ. އެންމެ ފަހުން ބޮލަށް ތުރާވެގެން ނަގައި ޕައްޅަންޕޫރުގެ "ޚަބަރު ކޮމިޝަން"ގައި ބައިންދައިފޫއެވެ. ތުއްދީދިބޭގެ ކޮށްކޮ ޅަސީދީގެ މޮޅު ބުއްދީންނާއި ފަހަރި ދައިތަގެ ވަރުގަދަ މަންތަރެއްގެ ތެރެއިން ވަރުގަދަ މަސައްކަތަކާ އެކުގައެވެ.\nސަންގު ދޮންބެގެ ބަދުނަސީބުން ވެރިކަން ބަދަލުވެ ނައިބަކަށް ހުރި ކަޅުބެ ވެރިކަމަށް ސަވާރުވުމުން ވެސް އެއީ ގޯހެއް ކަމަށް ނުބަލައި ޕައްޅަންބެގެ މަސައްކަތަކަށްވީ ސަންގް ދޮންބެ ހިއްރުއްސަން އުޅުނު ގޮތަށް ކަޅުބެގެ ވެސް ހިތް ފަތަހަކުރުމެވެ. މި ގޮތުގައި ދައުރެއް ހަމަކުރި އިރު އަނެއްކާ ވެސް ޕައްޅަންޕޫރުގެ ސިޔާސީ މަޝްރަހަށް ބޮޑެތި ބަދަލުތަކެއް އަތުވެއްޖެއެވެ. ކަޅުބެގެ ވެރިކަމުގައި އެކަށީގެންވާ މަސައްކަތެއް މިސޮރުގެ ކޮމިޝަނަށް ނުކުރެވޭ ވާހަކައާ އެކު މަގުބޫލުކަން ގެއްލި މުންޑު ބޭލޭ ވަރުވެފައި ހުއްޓާ މި ސޮރުގެ ނަސީބު އަނެއްކާ ވެސް އަތުގައި ހިފީއެވެ. މިފަހަރު ވެރިކަމަށް ސަވާރުވީ އެއްކަލަ ތުއްދީދިބޭގެ ކޮއްކޮ ޅަސީދީއެވެ. ޅަ ސީދީގެ ވެރިކަމުގައި މިސޮރުގެ ދައުރު ހަމަވާން ކައިރިވި އިރު ޚަބަރު ކޮމިޝަނު ބޭރުވެދާނެހެން ހީވުމުން އަނެއްކާ ވެސް އެއްކަލަހެން އާދޭސް ދަންވައި ފަހަރި އަށް ބާޒާރުކޮށްދީ ގެއަށް މަސް އުފުލައިދީ ކަންކަން ކޮށްއުޅެން ފެށިއެވެ. މިކަންކަން ފެނިފައި އަދި ކުރިން ވެސް މި ސޮރު އެތަނަށް ގެނައުމުގައި އެހީތެރިވެފައި އޮތީތީ އާއި ވަންހަފުޅުން ގުޅުމެއް ވެސް އޮތީތީ އަނެއްކާ ވެސް ޚަބަރު ކޮމިޝަނުގެ ވެރިއަކަށް މިސޮރު އިސްކޮށްފިއެވެ. ނަމަވެސް މި ފަހަރު ވަރުގަދަ ޝަރުތުތަކާކާ އެކުއެވެ.\nދެނެކާ ދެނެއް ނެތެވެ. ޚަބަރު ކޮމިޝަނަށް މިސޮރު ލައިދިން އަގު އަދާކުރުމުގައި ހައްޓަކު ހެޔެއް ނެތެވެ. ފަހަރިދައިތަ ފޮނުވި ކުޑަދެކުދިންނާއި މައިބަހުސް މަޖިލީހަށް ކަނޑައަޅާފައި ހުރި ލީޑަރުގެ ދޯސްތަކާ އެކު މަސައްކަތް ފަށައިގަތެވެ. އަރުވާ ޖަހާފައި ރެއާދުވާލު އުޅެންފެށީ ޕައްޅަންޕޫރު ސަރުކާރުގެ ދެފުށް ކިޔައިދޭ ނޫސްވެރިން މަޅިއެޅުވުމަށެވެ. އެފަދަ ވާހަކަތައް ހިފެހެއްޓުމެއް ނެތި ދައްކާ އުޅޭ ޓީވީ ފޮށިތަކުގެ އަޑު ކަނޑުވާލުމަށެވެ. ކިޔާން ނުވާއެއްޗެހި ކަމަށް ކަނޑައަޅާ ރަތްރޮނގު ހުރަސް ކޮށްފިނަމަ ދުވަސް ދުއްވާލާނެ ކަމުގެ އިންޒާރުދީ ގަދަބަސްބުނާން ފެށިއެވެ. މާބޮޑު އަބުރެއްގައި ހިފައިގެން ތިބި ހައްގު ޓީވީ ފޮށި ސައިޒް ކުރުމެވެ. ފުރަތަމަ އެތިފަހަރު ވެސް ގުނާލީ އެމީހުންގެ އަތުންނެވެ. ދެ ލައްކަ ޕައްޅަން ރުފިޔާ އިންނެވެ. ދެވަނަ ހަމަލާގެ އަގު އެއްމިލިއަނުން ކަނޑާލިއިރު ދެންހުރި ޓީވީ ފޮށިތަކާ މެދު ލޮލުގެ ހިމަކޮޅުން ވެސް ބަލާލާކަށް މިސޮރުގެ ހިތަކަށް ނޭރިއެވެ.\nކޮންމެއަކަސް ޕައްޅަންބޭއަށް ޕައްޅަންބެ އޮޅިއްޖެއެވެ. ކުދިކިޔާ މީހުންނާ ކުސަ ދަމާއުޅުޅޭ ސިޔާސަ ކުދިންނަށް ބަލާލުމެއް ނެތިއެވެ. ހަމަޔާ ލަމައަކަށް އަޅާލުމެއްނެތިއެވެ. އެސޮރުގެ ގާތު އުޅުނު ރައްޓެހި ރަހުމަތްތެރިންގެ ހެޔޮބަހަށް ފަރުވާލެއް ނެތިއެވެ. އެސޮރުގެ އޮތީ ހަމަ އެންމެ ކަމެކެވެ. ޅަސީދީ އާއި ފަހަރިދައިތަ އަންގާފައިވާ ގޮތައް ޕައްޅަންޕޫރު ސަރުކާރާ ވައިވެސް އެޅިލިޔަ ނުދިނުމެވެ. އެފަދަ ކަމަކައިގެން ކުޑަބޭރު ވެސް އަރުވާލިޔަ ނުދިނުމެވެ. ދުއްވަން ދިން ދިދަކޮޅު ޖެހި ގާޑިޔާގަނޑާއި ކުރިން އެ ސޮރަށް ގުނަން ވެސް ނޭނގޭހާ ބޮޑު މުސާރަ ގެއްލިދާނެތީ ހީވަނީ އެހެން ފަދަ ކަމެއް ހެންނެވެ. ކޮންމެޔަކަސް މި ސޮރުގެ ވާހަކަ އަންނަން އޮތް ޖީލުތަކަށް ފޯރުކޮށްދިނުމަކީ ކޮންމެހެން ކުރަންޖެހޭ ކަމަކަށް ވާތީ މި ވާހަކަ ދެންނެވީއެވެ. ޝައުގުވެރިކަމާ އެކު އަޑުއެހީތީ ޝުކުރިއްޔާއެވެ. ދެން ނިކަން ބަލަން ތިބެމާ ހެއްޔެވެ. މި ވާހަކަ ދެއްކީތީ ވެސް ޕައްޅަންބެ މިހާރު ހުންނާނީ މަށާއި މަގޭ ޓީވީ ފޮށި ބަންދުކުރާނެ ރަނގަޅު މަންތިރިއެއް ތައްޔާރުކޮށްގެންކަން ޔަގީނެވެ.


Male' Ah Udha Aran Fashaifi - Vaguthu\nމާލެ އަށް އުދަ އަރަންފަށައިފި\nމާލޭގެ ކާނިވާ ސަރަހައްދަށް މިއަދު ހެނދުނުން ފެށިގެން އުދަ އަރަން ފަށައިފިއެވެ.\nފުލުހުން ވަނީ މާލެ އަށް އުދަ އަރަމުން ދާތީ އެކަމަށް ސަމާލުވުމަށް އިލްތިމާސް ކުރައްވާފައެވެ.\nMalé carnival sarahahdhugai mihaaru udha aramundhaathy, huriha beyfulhunves rakkaatherikamuge fiyavalhu alhuvva!\nMalé carnival area is currently flooding due to sea swells. Please secure your property and take safety measures! pic.twitter.com/reK0hA3ya1\n— Maldives Police (@PoliceMv) August 9, 2019\nދިޔަވަރު ބޮޑުވާ ދުވަސް ދުވަހު ކާނިވާ ސަރަހައްދަށް އުދަ އެރުމަކީ އާއްމު ކަމެކެވެ. އެކަން ހައްލު ކުރުމަށް އެސަރަހައްދުގެ ތޮށިގަނޑު އިތުރަށް އުސްކުރަން މިދިޔަ އަހަރު އެމްޓީސީސީ އާއި ހަވާލު ކުރިއެވެ. ނަަމަވެސް ސަރުކާރު ބަދަލުވުމުން އެމަސައްކަތް ވަނީ މަޑުޖެހިފައެވެ.\nމިއަދު މާލެއަށް އުދަ އަރަން ފަށާފައި ވާއިރު ރާއްޖޭގެ އެކި ހިސާބަށް ގުގުރުމާއި އެކު ވިއްސާރަކުރާނެ އަދި އުތުރުގެ ބައެއް ރަށްތަކަށް ބޯކޮށް ވާރޭވެހުން އެކަށީގެންވާ ކަމަށް ވެސް މޫސުމާއި ބެހޭ ގައުމީ އިދާރާ އިން އޮތީ ވިދާޅުވެފައެވެ.\nމޫސުމާއި ބެހޭ ގައުމީ އިދާރާ އިން ވިދާޅުވީ މިއަދާއި މާދަމާ ވައިޖެހޭނީ ދެކުނާއި ހުޅަނގުދެކުނުން، ގަޑިއަކު 12 މޭލާއި 20 މޭލާ ދެމެދުގެ ބާރު މިނުގައި ކަމަށާއި ވިލާގަނޑުގައި ގަޑިއަކު ގާތްގަނޑަކަށް 40 މޭލަށް ވައި ގަދަވުން އެކަށީގެން ވާ ކަމަށެވެ.\nކަނޑުތައް އާދައިގެ ވަރަކަށް ގަދަވެފައި ވިލާގަނޑުގައި ގަދަވާނެ ކަމަށް ވެސް މޫސުމައި ބެހޭ ގައުމީ އިދާރާ އިން ވިދާޅުވެއެވެ.\nއުދަ އެރުމުން ކުރެންދޫ ފުޓްބޯޯޅަ ދަނޑަށާއި ބައެއް ގެތަކަށް ގެއްލުންވެއްޖެ\nއޮގަސްޓް 9, 2019 11:01\nސިޓީކައުންސިލުން ބުނީ ތީ ޔާމީނުގެ މައްސަލއެއްކަމަށް.\nއޮގަސްޓް 9, 2019 14:54\nތި ސިޓީކައުންސިލް އަކީ ޖެހިފަ އޮތް މުޞީބާތެއް.\nއޮގަސްޓް 9, 2019 19:08\nކަލޭ ކިތަންމެ ކަން ބޮޑު ވިަޔަސް ވަގު ކަލޭގެ ދެން ނާންނާނެ\nއޮގަސްޓް 9, 2019 11:23\nއެސަރުކާރުން5އަހަރުތެރޭ ނުކުރީ ކީއްވެ\nއޮގަސްޓް 9, 2019 13:01\nހިނަގަން ފަށާފަހުރި ޕްރޮޖެކްޓްތަކާއި، ކުންފުނިތަކާއި ހަވާލުކޮށްފަހުރި ޕްރޮޖެކްޓްތައް ހުއްޓުވީ ކޮންބައެއްބާ؟ ތިމާމެންނަށް އަމިއްލަ ފާއިދާއެއްނުލިބޭ އެއްވެސްކަމެއް ކުރުމަކީ މިސަރުކާރަށް ވާނެކަމެއްނޫން ދެއްތޯ...ލާރި ލާރި ލާރި މަޖީބަށް ލާރި..... ރައްޔަތުން ބައިތިއްބާނީ ގުނބޯ ހައްދާފަ...\nއޮގަސްޓް 9, 2019 14:42\nބަލަ އެމް ޑީ ޕީ ގެ ތިން އަހަރު ނުކުރީ ކީއްވެ. ޢެތަން ހިމާޔައް ކުރަން އެމް ޓީ ސީ ސީ އާއި އެކު ވި އެއްބަސް ވުމުގެ ދަށުން މަސައްކަތް ކުޜާ ތަން ނުފެނޭތަ. ޢެއް ބަސް ވުން ހެދީ ޔާމިނު ސަރުކާަރުން


މިހާރު ފަށާފައިވަނީ ހުރިހާ ލީޑަރުން ގުޅިގެން ރައީސް ޔާމީން ބަލިކުރުން.\nސަރުކާރުން ލޯކަލް ކައުންސިލް އިންތިހާބުގެ ތާރީހު ފަސް ކުރުމަށް އޮންނާނީ ދެ ސަބަބު\nއޯލް ޕާޓީ ޓޯކްސް އޭ ބުނެފިއްޔާ ބޭރުގެ ފަރާތްތަކުގެ ލޮލުގައި އަދުން އެޅުވިދާނެ!\n5 އޭޕްރިލް 2017 | ބުދަ 02:41\nމިހާރު އަޅުގަނޑުމެން ރައީސް ނަޝީދު މިނިވަންކުރުމަށް މަސައްކަތް ކުރުމުގެ އިތުރުން އެހެން ކަންކަން ވެސް އަންނަނީ ކުރަމުން. ގުޅިފައިވާ ހަތަރު ޕާޓީއަކީ ވަރަށް ތަފާތު ވިސްނުންތަކެއް އޮތް ޕާޓީތައް. އެހެން ނަމަވެސް މިހާެރު ފަށާފައިވަނީ ހުރިހާ ލީޑަރުން ގުޅިގެން ރައީސް ޔާމީން ބަލިކުރުން.\nރައްތިރުން ހިތްވަރާ އެކު މަސައްކަތް ކޮށްފިއްޔާ، މާ ފާގަތި ރީތި ދިރިއުޅުމެއް ލިބޭނެ.\n4 އޭޕްރިލް 2017 | އަންގާރަ 22:17\nއެއް ސަބަބަކީ އެމްޑީޕީއަށް އިންތިހާބު ކާމިޔާބު ކުރެވޭނެކަން ސަރުކާރަށް އެނގޭތީ.\nއަނެއް ސަބަބަކީ އެމްޑީޕީގެ ކެންޑިޑޭޓުންގެ އިސްތަށިފުޅުގައި ޖިނާއީ ތުހުމަތުތަށް އަޅުވާފައި،އެ ކެންޑީޑޭޓުންގެ ކެންޑިޑެސީ ބާތިލްކޮށްލުން. އަދި އެމްޑީޕީއަށް ލިބެން އޮތް ތާއީދު ނެތި ކޮށްލުން.\n4 އޭޕްރިލް 2017 | އަންގާރަ 22:14\nސަރުކަރުން މަޝްވަރާ ކުރުމުގެ ވާހަކަދައްކަވަނީ އެބޭފުޅުންނަށް އަންނަ ފިއްތުންތައް މަތި އެޅުމަށް ދައްކާ ވާހަކަ އެއް ޕާޓީތަކާ އެކު މަޝްވަރާކުރުމުގެ ވާހަކަ. މިކަން މިކުރަނީ ބޭރުން އަންނަ ޕްރެޝަރާ ގުޅިގެން.\nއަޅުގަނޑަކަށް ގަބޫލެއް ނުކުރެވޭ، އެމްޑީޕީން އެކަަމަށް ޝައުގުވެރިކަމެއް ނެތް. މަޝްވަރާގެ ވާހަކަ ދެއްކެވިއަސް ސިޔާސީ ޕާޓީތަކުން އެކަމަށް އިޖާބައެއް ނުދެވޭނެ.\nބޭރުގެ ފަރާތްތަކަށް ވަރަށް ރަގަޅަށް އެގިލައްވާ ރާއްޖޭގެ ސިޔާސީ މަސްރަހު އޮތް ގޮތް.\n4 އޭޕްރިލް 2017 | އަންގާރަ 22:10\nހިޔާލުފާޅުކުރުމުގެ މިނިވަންކަން ވަނީ ގެއްލިފަ!\nޑރ ޝައިނީ އެވިދާޅުވީ، ރައީސް މައުމޫން ރައީސް ޔާމީން ފަހަތްޕުޅުގައި ހުރީމައޭ، ލިބުނު ވޯޓު މަދުވީ. މިއީ ކިހިނެތް ގަބޫލު ކުރެވޭނެ ކަމެއްތޯ. މިހާލަތަށް ދިއައިމަ އަޅުގަނޑުވެސް ބޭނުންވޭ ޝައިނީ މިނިވަންކުރަންވެސް.\nސަރުކާރު ޖަވާބުދާރީ ކުރުމުގެ މަސައްކަތް މިއަދު ކުރެވޭކަށް ނެތް.\nޕީޕީއެމް ބޭނުންވުމުން، ރައީސް ޔާމީން ބޭނުންވުމުން، ކަންކަން ތަހުގީގު ކުރަން އޮންނަ އިދާރާއަކަށް ފުލުހުންގެ އިދާރާ ވަނީ ވެފަ.\nސިފައިންނަށް ވޯޓު ލުމުގެ ހައްގު ނިގުޅައިގަންނަން އުޅޭ މަންޒަރު. ހިޔާލު ފާޅު ކުރުމުގެ މިނިވަންކަން ނެތި ކޮށްލުމަށް ސަރުކާރުން ދަނީ މަސައްކަތްތަކެއް ކުރަމުން. މީހުން ހިތަށްއަރާ ކަންކަމާ ގުޅިގެން އަންނަީ ފިޔަވަޅު އަޅަމުން. މި މިންވަރަށް ހިޔާލު ފާޅުކުރުމުގެ މިނިވަންކަން ވަނީ ހަނިކުރެވިފަ\n4 އޭޕްރިލް 2017 | އަންގާރަ 22:07\nރައީސް ޔާމީންގެ ބޯޓް އަންނަނީ ފެތެމުން- ހަސަން ލަތީފު\nއަޅުގަނޑުމެންނަށް ވަރަށް ބާރު ސްޕީޑުގައި ކާމިޔާބީ ލިބޭނެ. އިދިކޮޅު ފަރާތްތަކަށް މަޖީލީހުގެ މެޖޯރިޓީ ވަރަށް އަވަހަށް ލިބޭނެ.\nސަރުކާރުން އަޅަމުންދާ ފިޔަވަޅުތަކަށް އެމެރިކާއިން ވަނީ ބަޔާންނެރެފައި.\n4 އޭޕްރިލް 2017 | އަންގާރަ 22:00\nރޯލް ކޯލް ނުނެގި ނަމަ އިދިކޮޅު ފަރާތްތަކަށް މަސީހުގެ ވޯޓު ކާމިޔާބު ކުރެވޭނެ: ހަސަން ލަތީފު\nމަސީހުގެ އިތުބާރު ނެތް ކަމުގެ ވޯޓު އަނެއްވާވެސް ހުށަހެޅޭނެ. އެކަންތައް ދެން ކުރެވިގެންދާނީ ކާމިޔާބު ކުރެވޭނެ ގޮތަށް. އަޅުގަނޑަށް ގަބޫލު ކުރެވޭ ގޮތުގައި މިހާރުވެސް އިދިކޮޅު ފަރާތްތަކަށް މާ ބޮޑަށް ބަރުވެފަ އޮތީ. ރޯލް ކޯލް އަކަށް ނުދިޔަ ނަމަ އެދުވަހު 100 ޕަސެންޓް ކާމިޔާބު ވާނެކަން އެނގޭ. އަދި އެކަން އެނގިގެން ދިޔައީ އެދުވަހު ވޯޓު ނެގުމަށް ސަރުކާރަށް ނިސްބަތްވާ މެންބަރުން އުޅުއްވި ގޮތުން.\n4 އޭޕްރިލް 2017 | އަންގާރަ 22:01\nހަތަރު ލީޑަރުން ނުކުތުމުން، ރައީސް ޔާމީނަށް ބާރުވެރިކަމާ އެކު ނުހުރެވޭނެ: ހަސަން ލަތީފު\nހަތަރު ލީޑަރުން އެއްގަލަށް އަރައިގެން މަސައްކަތް ކުރަން ފަށާނީ ހަމަގައިމުވެސް ގޯސްތަކެއް ހުރެގެން. ރައީސް ޔާމީނަކީ ދުނިޔޭގައި ހުރި އެންމެ ގަދަ ލީޑަރެެއް ނޫން. އެގޮތަށް ގަބޫލު ކޮށްގެންވެސް ނުވާނެ. ރާއްޖޭގެ އިދިކޮޅު ފަރާތްތަކުން އެއްކޮށް މަސައްކަތް ކުރަން ފެށުމުން ރައީސް ޔާމީނަށް ގިނިކަންޔާ ހުންނަވާ މަސައްކަތް ކުރާކަށް ފަސޭހަ ނުވާނެ.\nޕީޕީއެމްގެ ޕާލިމެންޓްރީ ގްރޫޕުގައިވެސް ހުރި ހިންހަމަނުޖެހުންތައް އަންނަނީ ފެންނަމުން.\nމުޅި ރާއްޖެ އިއްތިފާގުވާ ކަމެއް މިހާރު ސަރުކާރު ކަމުނުދާކަން. ރައްޔިތުންނަށް ހިތްވަރު ލިބިއްޖެ މަސީހުގެ އިތުބާރު ނެތް ކަމުގެ ވޯޓު ނެގުމުގައި ހިނގާދިޔަ ކަންކަމުން. ގުޅިފައިވާ ޕާޓީތަކުން ކުރިއަށް ގެންދާ މަސައްކަތްތައް ވަރަށް ބާރަށް ކުރިއަށްދޭ.\nގާސިމް އިބްރާހިމަށް ސަރުކާރުން ފިއްތުންތައް ކުރިމަތި ކުރުވި ނަމަވެސް އެމަނިކުފާނުވެސް ހުރީ ވަރަށް ސާބިތު ކަމާ އެކު.\nރާއްޖެޓީވީގެ ފަލަސުރުހީގައި ބައިވެރިވެވަޑައިގަންނަވަނީ އެމްޑީޕީގެ ޗެއަރޕަރސަން ހަސަން ލަތީފު އެވެ. މިރޭގެ މައުޟޫއަކީ ގުޅިފައިވާ ޕާޓީތަކުން ކުރަމުން ގެންދާ މަސައްކަތްތަކެވެ.\n4 އޭޕްރިލް 2017 | އަންގާރަ 21:41


Course thakah dhookuraa muvazzafun faas nuvaa nama, vaki koh adhi kharadhu anburaa hoadhanee | Mihaaru\nޚަބަރު / ވަޒީފާ\nގިނަ އޮފީސްތަކެއް ހިންގާ ވެލާނާ ބިލްޑިން: ވަޒީފާގެ ވާޖިބާ ގުޅުންހުރި ކޯސް ފުރިހަމަ ނުކުރާ ސިވިލް ސާވަންޓުން ވަކިކުރާ ގޮތަށް ވަނީ ހަމަޖައްސާފައި --- ފޮޓޯ/މިހާރު\n08 ޖެނުއަރީ 2021 - 19:15\nސިވިލް ސާވިސް ސިވިލް ސާވިސް ކޮމިޝަން ވަޒީފާ ސިވިލް ސާވަންޓުން ސިވިލް ސާވިސް ގާނޫނު\n9 ކޮމެންޓް, 47 ރިއެކްޝަންސް\nއާސަންދާޢިން ބޭސް ކުރުމަށް ފަހުވެސް ބަލިން ރަންގަޅު ނުވާނަމަ އެހަރަދުކުރި ފައިސާ ވެސް އަނބުރާ ދޭންޖެހޭނެ ތާ ....\nސިވިލް ސާވަންޓޫން ނަކީ އަޅުން.. ޓައި އަޅޫވާފަ ތަނުގައި ތިބި މުސްކުޅީން އަންހެން ވެރިން ނައް ހެދިކާ ގަންނަން ފޮނުވަނި. ދެން ކަޑާލާނީ. ލިބި ފަ އޮތް މާ ގަދަ ބާރަކުން...\nސިވިލް ސާވިސް މުވައްޒަފުންނާ ހިތާވެފަ ކަންނޭންގެ އެމްޑީޕީ ސަރުކާރުގެ ވެރިން މިތިބެނީ\nހަމަ ތިހެން މަޖިލީސް މެމްބަރުންނަށް ވާން ތައުލީމީ ޝަރުތު މާސްޓާސް އައް ހަދަން ޖެހޭ އެބަ. ވަކަރުގޭ ކުދިން ތާއީދު ކުރާ ޕާޓީއިން ލިޔަސް ވޯޓު ދޭ އުސޫލު ދޫކޮށްލަން އެބަޖެހެ ދިވެހިން\nރަނގަޅު. އެކަމު ސިވިލް ސާވަންަޓުންގެ ހައްގުތައް މަތިންވެސް ހަނދާން ނައްތާނުލާ. ބޯނަސް ނުދޭތާ7އަހަރު. މިއީ އެންމެ ކަމެއް\nތިހެން ބުނިމިހާ ފުރަމަފަހަރުން ފާސްވިބާ؟\nމީހަކު ތަމްރީނު ކުރަން ކުރާ ޚަރަދަކީ އަނބުރާ ހޯދާ އެއްޗަކަށް ހަދައިގެން ނުވާނެ. ދައުލަތުގެ ޚަރަދުކޮށްގެން އެންމެންވެސް ތަމްރީނުކުރެވޭތޯބަލަންވީ. އެއީއެންމެންގެ ފައިސާ. އެއީ ހަމަ ގައުމު ބިނާކުރަން ކުރެވޭ ޚަރަދު ، އަދި މީހަކު އިންތިހާނަކުން ފޭލިވުމަކީ ވެދާނެ ކަމެއް.\nބޭނުމަކީ އަދިވެސް އާދައިގެ މީހާ އަތުން ލާރި ނެގުން. ބޮޑެތި ވިޔަފާރިވެރިން ދައުލަތަށްދައްކަންޖެހޭ ފައިސާ ނަގާކަށް ނުކުރޭ.2ހަފްތާ ކޯހެއްގައި ފޮނުވާފަ. 1 އަހަރާ6މަސްދުވަހުގެ ބޮންޑުގައި ބައްދަނީ ކޮން އުސޫލަކުންތޯ؟ ސިވިލް ސަރވިސް ކޮމިޝަނަށް އޯކޭ


Real ah Ronaldo ge Record, Liverpool ah Mané ge hat-trick\nރެއާލަށް ރޮނާލްޑޯގެ ރެކޯޑް، ލިވަޕޫލަށް މާނޭގެ ހެޓްރިކް\nބުދަ ދުވަހަށް އަލިވީ ޗެމްޕިއަންސް ލީގްގެ ދެ ވަނަ ބުރުގައި އަންގާރަ ދުވަހުގެ ރޭ ކުޅުނު މެޗުތަކުގައި ޖެހި އަށް ލަނޑުގެ ވާހަކަ އިންނެވެ. މިއަދު އިރު އެރީ ރޭ ކުޅުނު މެޗުތަކުގައި ޖެހި ނުވަ ލަނޑުގެ ވާހަކައިންނެވެ. ޕީއެސްޖީއާ ދެކޮޅަށް ރެއާލް މެޑްރިޑް ކުޅުނު މެޗުގައި ކްރިސްޓިއާނޯ ރޮނާލްޑޯ ކާމިޔާބު ކުރި ދެ ލަނޑާއެކު އޭނާ ވަނީ ކުލަބުގައި ބޮޑު ރެކޯޑެއް ހަދައިފަ އެވެ.\nސެޑިއޯ މާނޭ ކާމިޔާބު ކުރި ހެޓްރިކާއެކު ލިވަޕޫލުން ޕޯޓޯގެ މައްޗަށް ކާމިޔާބު ހޯދީ 5-0 ގެ ތަފާތު ބޮޑު ނަތީޖާ އަކުންނެވެ.\nރެއާލްގެ ދަނޑުގައި ކުޅެނު މެޗުގައި ފުރަތަމަ ލީޑް ނެގީ ޕީއެސްޖީންނެވެ. އެ ޓީމުގެ ލަނޑު ކާމިޔާބު ކުރީ އެޑްރިއަން ރާބިއޯ އެވެ. ފުރަތަމަ ހާފު ނިމުމުގެ ކުރިން ރޮނާލްޑޯ ވަނީ ރެއާލް އަށް ނަތީޖާ ހަމަހަމަ ކޮށްދީފަ އެވެ. އޭނާ ލަނޑު ޖެހީ ލިބުނު ޕެނަލްޓީ އަކުންނެވެ. އެ ޕެނަލްޓީ އަކީ، ޕިއެސްޖީގެ ޖިއޮވާނީ ލޮސެލްސޯ އެ ޓީމުގެ ޕެނަލްޓީ އޭރިއާގެ ތެރެއިން، ރެއާލްގެ ޓޯނީ ކްރޫޒް ކޮނޑުގައި ހިފެހެއްޓުމުން ދިން ޕެނަލްޓީ އެކެވެ.\nރޮނާލްޑޯ ކާމިޔާބު ކުރި އެ ލަނޑަކީ ޗެމްޕިއަންސް ލީގްގައި ރެއާލް އަށް އޭނާ ކާމިޔާބު ކޮށްދިން 100 ވަނަ ލަނޑެވެ. އޭނާ ވެފައި ވަނީ ޔޫރަޕްގެ އެންމެ މަތީ ފުޓްބޯޅަ މުބާރާތުގައި ރެއާލް މެޑްރިޑަށް 100 ލަނޑު ޖަހައިދިން ފުރަތަމަ ކުޅުންތެރިޔާ އަށެވެ.\nދެ ވަނަ ހާފުގައި ރަނގަޅަށް ކުޅުނީ ޕީއެސްޖީ އެވެ. އެ ޓީމުން އުފެއްދި ހަމަލާއެއް ރެއާލްގެ ޕެނަލްޓީ އޭރިއާގެ ތެރެއިން އެ ޓީމުގެ ކެޕްޓަން ސާޖިއޯ ރާމޯސް އަތުގެ މުލައް ދަނޑީގައި ބޯޅަ ޖެހުނެވެ. ޕީއެސްޖީން ޕެނަލްޓީއަކަށް އެޕީލްވެސް ކުރި އެވެ. ނަމަވެސް ރެފްރީ ނިންމީ ޕެނަލްޓީއެއް ނޫން ކަމަށެވެ.\nރެއާލްއަށް ހަމަޖެހުމެއް ލިބުނީ އެ ޓީމަށް ގެނެވުނު ބަދަލުތަކުންނެވެ. މާކޯ އެސެންސިއޯ ކުޅެން ނިކުމެ މެޗު އަނބުރާލި ކުޅުންތެރިޔަކަށް އޭނާ ވިއެވެ. ރެއާލް މޮޅުކޮށްދިން ދެ ލަނޑު ކާމިޔާބު ކުރަން ފުރުސަތު ތަނަވަސް ކޮށްދިނީވެސް އެސެންސިއޯ އެވެ.\nރެއާލްގެ ދެ ވަނަ ލަނޑު ރޮނާލްޑޯ ކާމިޔާބު ކުރީ ޕީއެސްޖީގެ ގޯލް ކުރިމައްޗަށް އެސެންސިއޯ ނަގައިދިން ބޯޅަ ކުކުލުން ގޯލްތެރެއަށް ފޮނުވާލައިގެންނެވެ. ތިން ވަނަ ލަނޑު ކާމިޔާބު ކުރި މާސެލޯއަށްވެސް ފުރުސަތު ތަނަވަސްވީ އެސެންސިއޯ ދިން ބޯޅައިންނެވެ.\nއަމިއްލަ ދަނޑުގައި ލިވަޕޫލާ ދެކޮޅަށް ކުޅެމުން ދިޔަ ޕޯޓޯއަށް ދެރަ ލިބުނީ އެ ޓީމުގެ ކީޕަރު ހޯސޭ ސާ އަށް ހެދުނު މިސްޓޭކުތަކންނެވެ. މާނޭ ފޮނުވާލި ބޯޅަވެސް ގޯލް ތެރެއަށް ވަނީ ހޯސޭ ސާ އަށް ރަނގަޅަށް ބޯޅަ ދިފާއު ނުކުރެވުމުންނެވެ. ބޯޅަ ގޯލަށް ވަނީ އޭނާގެ އަތުގައި ޖެހިފައި އެވެ. ދެ ވަނަ ލަނޑު މުހައްމަދު ސޮލާހްވެސް ކާމިޔާބު ކުރީ ހޯސޭ ސާއަށް ހެދުނު މިސްޓޭކުގެ ފައިދާ ނަގައިގެންނެވެ.\nދެ ވަނަ ހާފުގައި ލިވޫޕޫލުން ތިން ލަނޑު ކާމިޔާބު ކުރި އެވެ. ތިން ވަނަ ލަނޑު މާނޭ ކާމިޔާބު ކުރީ 53 ވަނަ މިނެޓްގައެވެ. ހަތަރު ވަނަ ލަނޑު ރޮބާޓޯ ފިރުމީނޯ ކާމިޔާބު ކުރީ ޖޭމްސް މިލްނާ ތަނަވަސް ކޮށްދިން ފުރުސަތެއްގަ އެވެ. މާނޭ ހެޓްރިކް ހެދީ އޭރިއާ ބޭރުން ބާރު ބޯޅައެއް ގޯލްގެ މަތީ ދާގަނޑަށް ފޮނުވާލައިގެންނެވެ.


Maldives Wave In Bodu Flash Sale Eh, Ehme2Gadiirah Varah Aguheyokoh - Vaguthu\nއަތުކުރީ ގަޑީގެ ދިވެހި ފުރަތަމަ ބްރޭންޑް ކަމަށްވާ މޯލްޑިވްސް ވޭވް އިން އެކުންފުނިން ވިއްކާ ގަޑިތަކުގެ އަގު ވަރަށް ބޮޑަށް ހެޔޮކޮށް ދެގަޑިއަރަށް ފްލޭޝް ސޭލެއް މިރޭ ބާއްވަން ތައްޔާރުވެއްޖެއެވެ.\nމޯލްޑިވްސް ވޭވްގެ އޮފިޝަލަކު "ވަގުތު" އަށް މައުލޫމާތު ދެމުން ބުނީ މޯލްޑިވްސް ވޭވް އިން ކުރިއަށް ގެންދާ ފްލޭޝް ސޭލްގައި މިރޭ ދެގަޑިއަރަށް އެކުންފުނިން ވިއްކާ ހުރިހާ ގަޑިތަކެއް -/1999 ރުފިޔާއަށް ލިބޭނެ ކަމަށެވެ. މިޕްރޮމޯޝަންގައި އަގުހެޔޮކޮށް ވިއްކާ ގަޑިތަކުގެ ތެރޭގައި އެންމެ ފަހުން މިހަފްތާގައި ތައާރަފްކުރި ލިޔެލާ ކަލެކްޝަންގެ މަޑި ސީރީސްގެ ގަޑި ވެސް ހިމެނެއެވެ.\nމިރޭ އަގުހެޔޮކޮށް ވިއްކާ ގަޑިތައް އާއްމު ގޮތެއްގައި ވިއްކަމުން ގެންދަނީ -/4500 ރުފިޔާ އާއި -/6000 ރުފިޔާ އާއި ދެމެދުގެ އަގެއްގައެވެ.\nފްލޭޝް ސޭލް ކުރިއަށް ގެންދަން ހަމަޖެހިފައި ވަނީ މިރޭ 20:00 އިން 22:00 އަށެވެ. ފްލޭޝް ސޭލްގައި ބައިވެރި ވެވޭނީ ހަމައެކަނި މޯލްޑިވްސް ވޭވްގެ ޝޯރޫމަށް ޒިޔާރަތް ކޮށްގެންނެވެ. މި ސޭލްގައި އޮންލައިންކޮށް ގަޑި ވިއްކުމަށް ހަމަޖެހިފައެއް ނުވެއެވެ.\nމޯލްޑިވްސް ވޭވްގެ ޝޯރޫމް ހުންނާނީ ޗާންދަނީ މަގުގެ ޓޫރިސްޓް ފިހާރަތައް ހުންނަ ސަރަހައްދުގައެވެ.\nމޯލްޑިވްސް ވޭވް އަކީ ކުޑަ ދުވަސް ކޮޅެއްގެ ތެރޭގައި ދިވެހިންގެ މެދުގައި ބޮޑު މަގުބޫލުކަމެއް ހޯދާފައިވާ ބްރޭންޑެކެވެ. މި ބްރޭންޑުގެ ގަޑިތަކަކީ ދިވެހިންގެ އާދަކާދަ އާއި ގުޅޭގޮތައް ޑިޒައިންކޮށް ތައްޔާރު ކޮށްފައިވާ ގަޑިތަކެވެ. މޯލްޑިވްސް ވޭވް އިން ވިއްކާ ގަޑިތަކަށް ތިން އަހަރާއި ފަސް އަހަރު ދުވަހުގެ އިންޓަނޭޝަނަލް ވޮރެންޓީ ލިބޭނެއެވެ. މޯލްޑިވްސް ވޭވްގެ ގަޑިތަކަކީ 50 މީޓަރުގައި ވޯޓާ ރެސިސްޓެންސް ގަޑިތަކެކެވެ.\nމޯލްޑިވްސް ވޭވްގެ އެމްބެސަރުންގެ ގޮތުގައި އަލީ އަޝްފާގު، އިބްރާހިމް ޝަލަބީ، މަރިޔަމް ވަހީދާ، ފާތިމަތު ނަބީހާ ޢަބްދުލްރައްޒާގް އަދި ފާތިމަތު ނަބާހާ ޢަބްދުލްރައްޒާގް ހިމެނެއެވެ.


ގއ. ވިލިނގިލީ “މަސްޖިދުލްއިޚްލާޞް” ރައީސުލްޖުމްހޫރިއްޔާ މިއަދު ރަސްމީކޮށް ހުޅުއްވައިދެއްވައިފި\nސަޢުދީ ޢަރަބިއްޔާގެ ރަސްގެފާނު ސަލްމާން ބިން ޢަބްދުލްޢަޒީޒް އަލް ސަޢުދުގެ ހިލޭ އެހީގެ ދަށުން ގއ. ވިލިނގިލީގައި ބިނާކޮށްދެއްވި މިސްކިތް، “މަސްޖިދުލްއިޚްލާޞް” ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް މިއަދު ރަސްމީކޮށް ހުޅުއްވައިދެއްވައިފިއެވެ.\nހުވަދު އަތޮޅު އުތުރުބުރީގެ ބައެއް ރަށްތަކަށް ރައީސުލްޖުމްހޫރިއްޔާ މިހާރު ކުރައްވަމުން ގެންދަވާ ދަތުރުފުޅުގެ ތެރެއިން ވިލިނގިއްޔަށް ވަޑައިގެން އެ މިސްކިތް ރައީސް ޔާމީން ހުޅުއްވައިދެއްވީ މިއަދު މަޣްރިބް ނަމާދުގެ ކުރިން ބޭއްވި ޚާއްސަ ރަސްމިއްޔާތެއްގައެވެ. ރަސްމީކޮށް އެމިސްކިތް ހުޅުވުމަށް ބޭއްވި ޚާއްސަ މި ރަސްމިއްޔާތުގައި މިނިސްޓަރ އޮފް އިސްލާމިކް އެފެއާޒް އޮނަރަބަލް ޑރ. އަޙްމަދު ޒިޔާދާއި، ދައުލަތުގެ އެހެން ބައެއް ވަޒީރުންނާއި، ރައްޔިތުންގެ މަޖިލީހުގެ ޢިއްޒަތްތެރި ބައެއް މެންބަރުންވެސް ބައިވެރިވެވަޑައިގެންނެވިއެވެ. އަދި މިރަސްމިއްޔާތުގައި ސަޢުދީ ޢަރަބިއްޔާއިން ދިވެހިރާއްޖެއަށް ކަނޑައަޅުއްވާފައި ހުންނަވާ ސަފީރުގެ ނާއިބު މުތުރިކް އައްދައުސްރީވެސް ވަނީ ބައިވެރިވެވަޑައިގެންފައެވެ.\nހަތް ސަތޭކަ މީހުންގެ ޖާގައިގެ މަސްޖިދުލްއިޚްލާޞް ހުޅުއްވައިދެއްވުމަށްފަހު ރައީސް ޔާމީން ވަނީ އެ މިސްކިތުގައި ޖަމާޢަތުގައި މަޣްރިބް ނަމާދު ކުރައްވާފައެވެ. އިމާމުވެ ނަމާދު ކުރެއްވީ މިނިސްޓަރ ޑރ. އަޙްމަދު ޒިޔާދެވެ.\n2016 ވަނަ އަހަރުގެ ނޮވެމްބަރ 25 ގައި މަސައްކަތް ފެށި އެ މިސްކިތުގެ މަސައްކަތް ނިންމާލެވިފައިވަނީ 2017 ވަނަ އަހަރުގެ މެއި 25 ގައެވެ. އެ މިސްކިތް ޢިމާރާތް ކުރުމަށް ޖުމްލަ އަށް މިލިއަން ރުފިޔާ ޚަރަދުކޮށްފައިވެއެވެ.\nގއ. ވިލިނގިލީގައި މިއަދު ރަސްމީކޮށް މި ހުޅުވި މިސްކިތަކީ ސަޢުދީ ރަސްގެފާނުގެ ހިލޭ އެހީގެ ދަށުން ރާއްޖޭގައި ޢިމާރާތް ކުރާ 10 މިސްކިތުގެ ތެރެއިން 1 މިސްކެތެވެ. މީގެ އިތުރުން ސަޢުދީ ސަރުކާރުގެ ހިލޭ އެހީގެ ދަށުން ރާއްޖޭގައި ޖުމްލަ7މިސްކިތެއް ޢިމާރާތް ކުރުމަށްވެސް ވަނީ ހަމަޖެހިފައެވެ.


ބައްޕައެއްގެ ސަބަބުން ޖިންނީންނާއި ހަނގުރާމަ ކުރަމުންދާ އަންހެނެއްގެ ދިރިއުޅުން\nމިއީ ހަޤީޤީ ޙާދިޘާއެއްގެ މައްޗަށް ބިނާކޮށް ލިޔެފައިވާ ވާހަކައެކެވެ. މިވާހަކައިގައި ބޭނުންކޮށްފައިވާ ނަންނަމާއި ތަންތަނަކީ އަސްލެއް ނޫނެވެ.\nއަހަރެންނަކީ މާލޭގެ އުތުރު ރަށަކަށް ނިސްބަތްވާ އުމުރުން 18 އަހަރުގެ ފިރިހެނެކެވެ. ދިރިއުޅެނީ މާލޭގައެވެ. މީލާދީން 2010 ވަނަ އަހަރު ގްރޭޑް 12 ގައި ކިޔަވާ ނިންމާލުމަށްފަހު ވަޒީފާއެއް ލިބޭތޯ މަސައްކަތް ފެށީމެވެ. މިގޮތުން އަހަރެންނަށް ތިލަފުށީގައި ހުންނަ އޮފީހަކުން ވަޒީފާއެއް ލިބުނެވެ. ނަމަވެސް އެތަނުގައި އޭރު އޮންނަނީ ޝިފްޓް ޑިއުޓީއެވެ. ބައެއްފަހަރު ދަންވަރު ޑިއުޓީގައިވެސް އުޅެން ޖެހެއެވެ. މިގޮތުގައި ދުވަސްތައް ފާއިތުވަމުންގޮސް 2012 ޑިސެމްބަރު 27 ވަނަ ދުވަހުގެ ރޭ އަހަރެން ސްކޫލު ދައުރުގައިވެސް ރައްޓެހިވެގެން އުޅުނު މަރީ އާއި ކައިވެނިކޮށްފީމެވެ. ކައިވެނިކޮށްގެން ދިރިއުޅެނީ މަރީމެން ގޭގައެވެ. މަރީއަކީ ކިޔަވައިގެން ހުރި ކުއްޖެއް ނޫން ނަމަވެސް މަރީ ވަރަށް ރަނގަޅެވެ. އޭނާގެ ފުށުން ގޯސް ސިފައެއް ނުދެކެމެވެ. ބުރުސޫރަ ރީތި ދޮން ކުއްޖެކެވެ. ކައިވެނިކުރިތާ މާގިނަ ދުވަސްތަކެއް ނުވެއެވެ. މަރީގެ ރައްޓެއްސެއްގެ ފުށުން މަރީއަކީ ކުރިން ވަރަށް ވިޔާނުދާ އުޅުމެއް އުޅެމުން ދިޔަ ކުއްޖެއްކަން އެގުނެވެ. އަދި މަރީއަކީ ޖިންނި މޮޔަވާ ކުއްޖެކޭވެސް ގާތް ރައްޓެހިން ބުނަން ފެށިއެވެ. ނަމަވެސް މާބޮޑަށް އަހަރެން އެވާހަކަތަކެއް ޤަބޫލެއް ނުކުރަމެވެ. އެއީ އަހަރެންނަކީވެސް ސްކޫލު ދުވަސްވަރު ވަރަށް ގިނައިން ރުޤުޔާ ކިޔަވާ މީހުންނާއިއެކު ޖިންނި މޮޔަވެފައި ތިބޭ ކުދިންގެ ގޭގެއަށް ގޮސް އެކުދިން ރަނގަޅުކުރުމުގައި އުޅެފައި ހުރި މީހަކަށްވާތީއެވެ. އެހެން ނަމަވެސް މަރީގެ ކިބައިން އެފަދަ ނިޝާނެއް ހުރިތޯ ބަލައިލަން އަހަރެން ބޭނުންވިއެވެ. މިގޮތުން އެއްރެއަކު މަރީއާއި ވާހަކަދައްކަމުން ދިޔައިރު މަރީގެ ލޯ ކައިރި ވަރަށް ބޮޑަށް ކަޅުވެފައި ހުއްޓާ ފެނުނެވެ. އެދުވަހުން ފެށިގެން ކޮންމެވެސް ވަރަކަށް މަރީއާއި ދޭތެރޭގައި ވިސްނަން ފެށުނެވެ. ނަމަވެސް އަހަރެން މަރީ ކައިރީ އެއިން އެއްވެސް ވާހަކައެއް ނުދައްކަމެވެ. އެއީ އޭނާވެސް މިފަދަ ވާހަކައެއް ދައްކާފައި ނުވާތީއެވެ.\nމިގޮތުގައި އުޅެމުންދާތާ ހަފުތާއެއް ފަހެވެ. އެއްރެއަކު ދަންވަރު އަހަރެންނަށް ސިއްސައިގެން ހޭލެވުނެވެ. ބަލައިލިއިރު މަރީއެއް އެނދަކު ނެތެވެ. ދެން ކޮޓަރިތެރެ އެތަންމިތަނަށް ނަޒަރު ހިންގާލީމެވެ. އެވަގުތު އަހަރެންގެ މޭގަނޑު އަތަށް ނައީ ކިރިޔާއެވެ. ބިރުން ސިހުނެވެ. މަރީ އޮތީ އެދުމަތިން ދެފޫޓު މައްޗަށް ހިއްލިފައެވެ. އެއްވެސް ތަނަކު ނުޖެހިއެވެ. އެއްވެސް ހަރަކާތެއް ނުކުރެއެވެ. ދެލޯ ބޮޑުކޮށްގެންނެވެ. އެހެންކަމުން އަހަރެން އަވަހަށް މަރީގެ ގަައިގައި ހިފައި އެދުމަތީގައި ބޭއްވީމެވެ. ޖެހިގެން އައި ރޭތަކެވެ. ދެން މިފެށުނީ ކުޅިގަނޑެވެ. އަހަރެން އެކަނި މަރީ ކޮންޓްރޯލްކުރުމަކީ އުނދަގުލަކަށްވެއްޖެއެވެ. ލޮލުފިޔައެއް ޖަހާނުލެވެއެވެ. ކޮންމެ ރެއަކުހެން މަރީ އިންނަނީ ގަބުވެފައެވެ. ބައެއް ރޭރޭ އަހަރެން ބޭރުގައި އުޅެފައި ގެއަށް އަންނައިރު ކޮޓަރިތެރޭ ކަނެއްގައި ބިއްޖެހިފައި މޮޔައެއް ފަދައިން އަހަރެންނާއި ދިމާލަށް ދެލޯ ބޮޑުކޮށްގެން ބަލަން އިނދެއެވެ. އަދި އަހަރެން އެއްޗެކޭ ބުނާއިރަށް މީހާގެ ގަޔަށް ބާރުގަނޑެއް އަރައި، ގެއިން ނިކުމެގެން ބޭރަށްދާން މަސައްކަތް ކުރެއެވެ. ނަމަވެސް އަހަރެން ހިތްވަރާއިއެކު މަރީ އަހަރެންގެ ބާރުގެ ދަށަށް ގެނައުމަށް އެތައް މަސައްކަތެއް ކޮށްގެން އެކަން ވިޔަކަ ނުދެމެވެ. މިހާލުގައި ދުވަސްތައް ގުނަމުންދާން ފެށުމުން މަރީ މިކަމުން ސަލާމަތްކުރާނެ ގޮތަކާއިމެދު އަހަރެން ވިސްނީމެވެ. މިގޮތުގެ މަތިން ރުޤުޔާ ކިޔަވާ މީހެއް ގެނެސްގެން ރުޤުޔާ ކުރަން ފެށީމެވެ. ކިޔަވަން ފެށުމާއިއެކު މަރީގެ ގަޔަށް ބާރުއަރާ ތިންހަތަރު މީހުންނަށް ހިފަހައްޓާލެވެނީ ކިރިޔާއެވެ. މިގޮތަށް ތިންރޭ ރުޤުޔާ ކުރުމުންވެސް މަރީއަކަށް ބަދަލެއް ނައެވެ. އެހެންކަމުން އަހަރެން ވިސްނީ ރުޤުޔާ ކިޔަވާ އެހެންމީހަކު ހޯދުމަށެވެ. މިފަހަރު ރުޤުޔާ ކިޔަވަން ގެނައީ ތަންކޮޅެއް ދުވަސްވީ މީހެކެވެ. އެމީހާ ގެނެސްގެން ރުޤުޔާ ކިޔަވަން ފެށީމެވެ. އެމީހާ ކުރިން ރުޤުޔާ ކިޔެވި މީހާއާއި މުޅިން ތަފާތެވެ. މަރީއާއި އަޅައިގަނެގެން އުޅެނީ ވަރުގަދަ ޖިންނިއެއް ކަމަށް އެމީހާ ބުންޏެވެ. އެހެންކަމުން އެމީހާ ބޭނުންވީ މަރީގެ ހަށިގަނޑު ތެރެއަށް އެ ޖިންނި ވައްދާށެވެ. މިގޮތުން ރުޤުޔާކޮށްގެން މަރީގެ ހަށިގަނޑުގެ ތެރެއަށް އެ ޖިންނި ވެއްދިއެވެ. ވެއްދުމާއިއެކު މަރީގެ ގަޔަށް އާދަޔާއިޚިލާފު ބާރުގަނޑެއް އަރައި ހަތަރު ފިރިހެނުންނަށްވެސްް ހިފަހައްޓާލެވުނީ ކިރިޔާއެވެ. އެމީހާ އެ ޖިންނިއާ ފަހަރަކު ސުވާލެއް ކުރަމުންދެއެވެ. އަދި މަރީއާއި ޖިންނި އަޅައިގަނެގެން އުޅެނީ ކީއްވެގެންތޯ އެހުމުން ޖަވާބުދޭން ފެށިއެވެ. އެދުމަތީ އުޑުތިލަމަތިން ބާއްވާފައި އޮތް މަރީ ބިރުވެރި ބަރުއަޑަކުން ވާހަކަ ދައްކަން ފެށިއެވެ.\n”އަހަރެން މަރީ ދެކެ ވަރަށް ލޯބިވޭ! އޭރު މަރީގެ އުމުރުން އެންމެ9އަހަރު. މަރީގެ އާއިލާ ދިރިއުޅެމުންދަނީ އާދައިގެ ދިރިއުޅުމެއް. މިގޮތުން އެއްދުވަހު މަރީގެ ބައްޕަ މަރީ ގޮވައިގެން ފަންޑިތަ ހަދާ މީހެއްގެ ކައިރިއަށް ދިޔަ. އަދި އެ ފަންޑިތަ ހަދާ މީހާ މަރީއަށް ފަންޑިތަ ހެދުމަށްފަހު ރޭޕް ކުރި. އެދުވަހުން ފެށިގެން މަރީގެ ބައްޕަ ދިޔައީ މަރީ ލައްވާ ފައިސާއަށް ހަށިވިއްކަމުން. ހިލޭ އެތައް ފިރިހެނުންނެއް މަރީގެ ބައްޕައަށް ގުޅާ. އެޖެންޓެއްގެ ގޮތުގައި ހުރެ ފައިސާގެ ދަހިވެތި ކަމުގައި އަހަރެން (ޖިންނި) މެދުވެރިކޮށް މަރީގެ ބައްޕަ މަރީ ލައްވާ އެ އަމަލުތައް ހިންގަމުން ދިޔަ.” މަރީގެ ހަށިގަނޑުގެ ތެރެއަށް ވަދެ އޮވެ އެ ޖިންނި ބުނަމުން ދިޔައެވެ.\nޖިންނީގެ ފަރާތުން މިވާހަކަތައް އަޑުއިވުމުން އަހަރެން ވަރަށް ހައިރާންވިއެވެ. އަދި މަރީއާއި މަރީގެ ބައްޕަ އަހަރެންނަށް މިކަން ސިއްރުކުރީ ކީއްވެގެންކަމެއް އަހަރެންނަކަށް ނުވިސްނުނެވެ. އެ ޖިންނީގެ ފަރާތުން އެނގުނު ގޮތުގައި އޭގެފަހުން މަރީގެ އުމުރުން 18 އަހަރު ފުރުމުން އަހަރެންނާއި މަރީ ކައިވެނިިކުރުމުން އަހަރެމެން ދެމީހުންގެ ހިތް ޖައްސުވަން މަރީގެ ބައްޕަ މީހަކު ލައްވާ ސިހުރު ހެދިއެވެ. ނަމަވެސް އެ ސިހުރު ބާތިލުވާން ފެށުމުން ކޮންމެ ރެއަކު ގެއަށް ކިޔަވާ ފެންއަޅާ އެސިހުރު އަލުން އާލާކުރުމަށް މަސައްކަތް ކުރިއެވެ. މިވާހަކަތައް އަހަރެންނަށް އަޑުއިވުމާއިއެކު ގައިން ހީބިހި ނަގައިގެން ދިޔައެވެ. މިހުރިހާ ވާހަކަތައް ކިޔައިދީ ނިމުމުން ރުޤުޔާ ކިޔަވާ މީހާ މަރީ ރަނގަޅުކޮށް، ވަރަށް ރަނގަޅަށް މަރީ ބެލުމަށް އެދުނެވެ. އަދި މަރީ އޭރު ލާ އުޅުނީ އެކިކުލަކުލައިގެ ކުރުހެދުންކަމުން ކަޅު ހެދުމަށް ބަދަލުކުރުމަށް ނަސޭހަތްތެރިވިއެވެ. ފަސްވަގުތު ނަމާދުކޮށް ދުޢާކުރުމަށް އެދުނެވެ. އަދި އެދުވަސްކޮޅު މިގެއަށް މަރީގެ އާއިލާގެ އިތުރު މީހަކު ވަނަނުދިނުމަށްވެސް އެދުނެވެ.\nރުޤުޔާ ކިޔަވާ މީހާ އެރޭ ދިން ނަސޭހަތް އަޑުއެހުމަށްފަހު މަރީއާއިއެކު ގިނަވަގުތު ގޭގައި އުޅުމަށް އަހަރެން އާދަކުރީމެވެ. އެދުވަހުން ފެށިގެން މަރީގެ އުޅުންވެސް ބަދަލުވިއެވެ. ކަޅުހެދުންލުމާއި ފަސްވަގުތު ނަމާދުކޮށް ﷲ އަށް ދުޢާކުރަން ފެށިއެވެ. މިގޮތުގައި ގާތްގަނޑަކަށް ހަފްތާއެއް ފާއިތުވެ ހިގައްޖެއެވެ. މަރީގެ ކިބައިންް ޖިންނީގެ އެއްވެސް އަލާމާތެއް ނުފެނެއެވެ. އެހެންކަމުން އަހަރެން ވިސްނީ މަރީ މުޅިން ރަނގަޅުވީކަމަށެވެ.\nއޭގެ ދުވަސްކޮޅެއް ފަހެވެ. ކުރިއެކޭ އެއްގޮތަށް އަހަރެން ޝިފްޓް ޑިއުޓީއަށް ނިކުންނަން ފެށީމެވެ. މިގޮތުން އެއްރެއަކު އަހަރެން ހަވީރު ޑިއުޓީ ނިންމާފައި ގެއަށް އައިއިރު މަރީއެއް ގެއަކު ނެތެވެ. މަރީ ދިޔަތަނެއްވެސް ނޭގެއެވެ. އެހެންކަމުން ވަރަށް ހާސްވެގެން އަވަސްއަވަހަށް މަރީގެ އާއިލާގެ ގޭގެއަށް މަރީ ހޯދުމަށް ދިޔައީމެވެ. ނަމަވެސް އެއިން އެއްވެސް ގެއަކަށް މަރީ ދިޔަކަމަކަށް ނުވެއެވެ. މަރީގެ ބައްޕަގެ ގެވެސް ބެލިއްޖެއެވެ. އެގެއަކަށްވެސް ނުދެއެވެ. އަދި މުޅި މާލެތެރެ ބެލުމަށްފަހު މަރީ ނުފެނިގެން އެނބުރި ގެއަށް އައީމެވެ. އަހަރެން ވަރަށް ބިރުގަތެވެ. އަދި އިތުރަށް ހާސްވާގޮތްވިއެވެ. އަހަރެމެން އުޅެނީ މާފަންނުގައި ހުންނަ ގެއެއްގެ7ވަނަ ފަންގިފިލާގައި ހުންނަ އެޕާޓްމަންޓެއްގައި ހުރި ކޮޓަރިއެއްގައެވެ. އެހެންވެ އަދި އިތުރަށް ކޮޓަރިއާއި ފާހާނާފަދަ ތަންތަން ބަލާ ހޯދަން ފެށީމެވެ. މަރީއެއް ނުފެނުނެވެ. ކުރިން މަރީއަކީ އެކަނި ބޭރަށް ގޮސް އުޅޭ މީހެއްވެސް ނޫނެވެ. އެހެންކަމުން ވަރަށް މާޔޫސްވެ ހުރެ ކޮޓަރީގެ ބެލްކަންޏަށް އަހަރެން ނިކުތީމެވެ. އެވަގުތު އަހަރެން ދިޔައީ ސިއްސައިގެންނެވެ. މަރީ ހުރީ ބެލްކަނި މަތީގައެވެ. އެއްވެސް ތަނަކު ނުޖެހިއެވެ. އަހަރެން ފެނުމާއިއެކު ބިރުވެރި އަޑަކުން ހަޅޭއްލަވައި ބެލްކަނިން ބޭރަށް ފުންމާލާނެކަމަށް ބުންޏެވެ. ވަގުތުން އަހަރެންގެ ގައިގައި ހުރި ބާރެއްލުމަށްފަހު މަރީގެ އަތުގައި ހިފާ ގަދަކަމުން ކޮޓަރިއަށް ވެއްދީމެވެ. އަދި ގަދަކަމުން މަރީގެ ގައިގާ ހިފަހައްޓައިގެން ކުރުސި ކިޔަން ފެށުމުން މަރީ މައިތިރިވިއެވެ. އެހެންކަމުން ރުޤުޔާ ކިޔަވާ މީހާ ބުނި ފަދައިން މިގެއަށް އިތުރު މީހަކު އައިތޯ މަރީއާއި ސުވާލުކުރުމުން ބައްޕަ ހަވީރުގެ ވަގުތެއްގައި މިގެއަށް އައިކަމަށް ބުންޏެވެ.\nއެރެއިން ފެށިގެން އަނެއްކާވެސް މަރީގެ އުޅުމަށް ބޮޑެތި ބަދަލުތަކެއް އަންނަމުން ދިޔައެވެ. މިކަމާއި ގުޅިގެން ރުޤުޔާ ކިޔަވާ މީހާގެ ގާތަށް ގޮސް ސުވާލުކުރުމުން މަރީއަށް އެވަރު އެވަނީ މަރީގެ ގައިތެރެއަށް އެންމެ ޖިންނިއެއް ވަދެގެން އުޅޭތީ ނޫންކަމަށެވެ. ހަތަރުވަރަކަށް ޖިންނި އެއްފަހަރާ ވަދެއްޖެނަމަ މަރީއަށް އިތުރަށް ބާރު ލިބޭނެކަމަށެވެ. އެއީ މަރީގެ ބައްޕަގެ ސަބަބުން ވާގޮތެއްކަމަށްވެސް އެމީހާ ބުންޏެވެ. އަދި މަރީ ރަނގަޅުކުރުމަކީ އެހާ ފަސޭހަކަމެއް ނޫންކަމަށްވެސް ބުންޏެވެ. މިވާހަކަތައް އަޑުއަހާފައި އަހަރެން ދިރިއުޅުމުގެ މަތިން ފޫހިވިއެވެ. އަދި އަހަރެން އެނބުރި ގެއަށް ގޮސް މަރީ ބައްޕަމެން ގެއަށް މަރީ ބަދަލުކުރީމެވެ. އަދި ވަރަށް ފުންކޮށް ވިސްނުމަށްފަހު އިތުރު ގޮތެއް ނެތުމުން ކޯޓަށް ގޮސް މަރީ ވަރިކުރީމެވެ. މިއީ އަހަރެންގެ ހަޔާތުގައި އަހަންނަށް ކުރެވުނު އެންމެ ހިތި ތަޖުރިބާއެވެ. މިއަދު ދުރުގައި ހުރި ނަމަވެސް އަހަރެން އަބަދުވެސް މަރީއަށް ހަމްދަރުދީވަމެވެ. އުފަން ބައްޕަގެ ސަބަބުން ދިރިއުޅުމުގައި ޖިންނީންނާއި ހަނގުރާމަ ކުރަމުންދާ އަންހެނަކަށް ވީތީއެވެ.\nކޮންމެއަކަށް މިކަންކަމުން ސަލާމަތްވުމަށް ކުރެވިދާނެ ކަންތައްތަކެއް ވާކަން އެެގެއެވެ. އެގޮތުން އަބޫ ހުރައިރާ ރަޟިޔަﷲ އަންހު ރިވާކުރެއްވި ޙަދީޘެއްގެ މާނައިގައިވެއެވެ. ރަސޫލާ ސައްލަﷲ އަލައިހި ވަސައްލަމް ޙަދީޘް ކުރެއްވިއެވެ. “އެގެއެއްގައި ބަޤަރާ ސޫރަތް ކިޔެވޭނަމަ ޝައިތާނާ ދުވެފިލާނެއެވެ.” އެހެންކަމުން ޖިންނި ޝައިތާނުންގެ ކިބައިން ރައްކާތެރިވުމަށް ބަޤަރާ ސޫރަތް ކިޔުމަކީވެސް ވަރަށް މުހިންމު ކަމެކެވެ.


މަސްޖިދުލް އަޤްޞާއަކީ ޙަރަމްފުޅެއްތޯ؟ – DhiSalafiyyah\nމަސްޖިދުލް އަޤްޞާއަކީ ޙަރަމްފުޅެއްތޯ؟\n16/07/2014 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލް އުޚްތު އުންމު ލުބާބާ ބިންތި އަންވަރު\nއަލް މަސްޖިދުލް އަޤުޞާއަށް އެހެން މިސްކިތްތަކުގެ މައްޗަށް މާތްކަން ލިބިގެންވެއެވެ. ފަހެ އެންމެހާ މިސްކިތްތަކުގެ ތެރެއިން އެންމެ މާތް މިސްކިތަކީ މަސްޖިދުލް ޙަރާމްއެވެ. އެއަށްފަހު މަސްޖިދުއް ނަބަވީއެވެ. އެއަށް ފަހު މަސްޖިދުލް އަޤުޞާއެވެ.\nމި ތިންމިސްކިތަކީ އެ މިސްކިތްތަކުގައި އަޅުކަންކުރުމަށްޓަކައި ދަތުރުކުރުން ޝަރުޢުކުރެއްވި ތިން މިސްކިތެވެ. ނަބިއްޔާ صلى الله عليه وسلم ޙަދީޘްކުރެއްވިއެވެ. (لا تُشَدُّ الرِّحَالُ إِلا إِلَى ثَلاثَةِ مَسَاجِدَ : مَسْجِدِ الْحَرَامِ ، وَمَسْجِدِ الأَقْصَى ، وَمَسْجِدِي هَذَا ) رواه البخاري (1996) .\nމާނައި: “ތިން މިސްކިތަކަށް މެނުވީ ދަތުރުހަދައިގެން ދިއުމަކީ ހުއްދަކަމެއް ނޫނެވެ. [އެއީ] މަސްޖިދުލް ޙަރާމާއި، މަސްޖިދުލް އަޤްޞާއާއި، ތިމަންކަލޭގެފާނުގެ މި މިސްކިތެވެ.[މަސްޖިދުއް ނަބަވީ އެވެ.]”\nމަސްޖިދުލް އަޤްޞާގައި ކުރާ ނަމާދަކީ [މަސްޖިދުލް ޙަރާމާއި މަސްޖިދުއް ނަބަވީ ފިޔަވައި] އެހެން މިސްކިތްތަކުގައި ކުރާ 250 ނަމާދުގެ ސަވާބު ހުރި ނާމާދެކެވެ.\nعن أبي ذر رضي الله عنه قال : تذاكرنا ونحن عند رسول الله صلى الله عليه وسلم أيهما أفضل مسجد رسول الله صلى الله عليه وسلم أم بيت المقدس ؟ فقال رسول الله صلى الله عليه وسلم : صلاة في مسجدي أفضل من أربع صلوات فيه ولنعم المصلى هو ، وليوشكن أن يكون للرجل مِثْل شطن فرسه من الأرض حيث يَرى منه بيت المقدس خيراً له من الدنيا جميعاً “\n. رواه الحاكم (4/ 509 ) وصححه ووافقه الذهبي والألباني كما في ” السلسلة الصحيحة ” في آخر الكلام على حديث رقم ( 2902)\nއަބޫ ޛައްރު ރަޟިޔަﷲޢަންހު ގެ ކިބައިން ރިވާވެގެންވެއްވެ. ” އަހަރެމެން ބޭކަލުން ރަސޫލާ صلى الله عليه وسلم ގެ އަރިހުގައި ތިއްބަވައިގެން ރަސޫލާ صلى الله عليه وسلم ގެ މިސްކިތާއި ބައިތުލް މަޤްދިސް [މަސްޖިދުލް އަޤްޞާ ހުރިބިން ] ކުރެން މާތްވެގެންވާނީ ކޮންތަނެއްތޯ އާއި ބެހޭގޮތުން ވާހަކަދެއްކެވީމެވެ. ރަސޫލާ صلى الله عليه وسلم ޙަދީޘްކުރެއްވިއެވެ: ތިމަންކަލޭގެފާނުގެ މިސްކިތުގައި ކުރާ އެއް ނަމާދު އެތާނގައިކުރާ4ނަމާދަށްވުރެ ހެޔޮވެގެންވެއެވެ. އަދި ނަމާދުކުރާ ތަނެއްގެ ގޮތުގައި [ބައިތުލް މަޤްދިސްއަކީ] ކޮންފަދަ ހެޔޮތަނެއް ހެއްޔެވެ. މީހެއްގެ އަތުގައި އަހުގެ ވާފަށެއް ވަރުގެ ބިންކޮޅެއް އޮވެފައި އެބިންކޮޅުން ބައިތުލް މަޤްދިސް ފެންނަ ނަމަ މުޅި ދުނިޔެއަށްވުރެ އެކަން ހެޔޮކަމުގައި އޭނާދެކޭނެ ދުވަސް އައުން ގާތް ވެއްޖެއެވެ.”\nއެހެންކަމުން މަސްޖިދުއް ނަބަވީގައި ކުރާ ނަމާދު [މަސްޖިދުލއް ޙަރާމް ފިޔަވއި] އެހެންތަންތާކުރާ 1000 ނަމާދާއި އެއްވަރުވެގެންވެއެވެ. އަދި މަސްޖިދުލް އަޤްޞާގައި ކުރާ އެއްނަމާދު އެހެންތަންތާކުރާ 250 ނަމާދާއި އެއްފަދައެވެ.\nމަސްޖިދުލް އަޤްޞާގައި ކުރާ ނަމާދެއްގެ މިންވަރަކީ އެހެން މިސްކިތްތަކުގައި ކުރާ 500 ނަމާދޭ ބުނެވޭ މަޝްހޫރު ޙަދީޘަކީ ޟަޢީފު ޙަދީޘެކެވެ. އިތުރު މަޢުލޫމާތު ހޯއްދެވުމަށް އަލްބާނީ ރަޙިމަހުﷲ ލިޔުއްވާފައިވާ “ތަމާމުލް މިންނާ” މިފޮތުގެ 292 ޞަފްޙާ ބައްލަވާށެވެ.\nޙަރަމްފުޅު ތަކަކީ ﷲ ތަޢާލާ ޝަރުޢުކުރެއްވި ޚާއްޞަ ޙުކުމްތަކެއް ލިބިގެންވަ ތަންތަނެވެ. އޭގެ ތެރޭގައި އެތަންތާގައި ހަނގުރާމަކުރުން ޙަރާމްވުމާއި، އެތަންތާގައި އުޅޭ ޖަނަވާރާއި، ދޫނި ޝިކާރަކުރުުން ޙަރާމްވުމާއި، އެއްވެސް މީހަކު އިންދާފައި ނުވާ- ﷲ ގެ ޤަދަރުކުރެއްވުމުން ފަޅުއްވާފައިވާ – ގަސްތައް ކެނޑުން ޙަރާމްވެގެންވެއެވެ.\nﷲ ތަޢާލާ މައްކާގެ އަހުލުވެރިންނަށް އެރަށް ޙަރަމެއްގެގޮތުގައި ލައްވަވައި އެރަށަކީ މީސްތަކުންނަށާއި ޖަނަވާރުންނަށް އަމާންކަން ލިބިގެންވާތަނެއްގެ ގޮތުގައި ލެއްވިއެވެ.ﷲތަޢާލާ ވަޙީ ކުރެއްވިއެވެ.\n(…أَوَلَمْ نُمَكِّنْ لَهُمْ حَرَمًا آمِنًا يُجْبَى إِلَيْهِ ثَمَرَاتُ كُلِّ شَيْءٍ رِزْقًا مِنْ لَدُنَّا وَلَكِنَّ أَكْثَرَهُمْ لا يَعْلَمُونَ ) القصص/57\nމާނައީ: “…..أمان ކަން ލިބިގެންވާ حرم އެއް ތިމަންރަސްކަލާނގެ އެއުރެންނަށްޓަކައި ނުލައްވަންހެއްޔެވެ؟ އެތަނަށް ތިމަންރަސްކަލާނގެ حضرة ން ލިބެނިވި رزق އެއްގެ ގޮތުގައި، ހުރިހާ ބާވަތެއްގެ މޭވާ ގެނެވެއެވެ. އެހެނެއްކަމަކު، އެއުރެންކުރެ ގިނަމީހުން އެކަމެއް ނުދަނެތެވެ.”\n(أَوَلَمْ يَرَوْا أَنَّا جَعَلْنَا حَرَمًا آمِنًا وَيُتَخَطَّفُ النَّاسُ مِنْ حَوْلِهِمْ ) العنكبوت / 67\nމާނައީ: “ހަމަކަށަވަރުން، أمان ކަން ލިބިގެންވާ حرم ފުޅެއް ތިމަންރަސްކަލާނގެ ލެއްވިކަން އެއުރެންނަށް ނޭނގެނީ ހެއްޔެވެ؟ އެއީ އެއުރެންގެ ވަށައިގެން އެކަކު އަނެކަކު މަރައި އަޅުވެތިކޮށް އުޅުނުތަނެވެ.”\n(…وَمَنْ دَخَلَهُ كَانَ آمِنًا…. ) البقرة / 97 .\nމާނައީ:”…. އެތަނަށް (އެބަހީ: ގެފުޅުގެ حرم ފުޅަށް) ވަދެއްޖެ މީހާއީ، أمان ކަން ލިބިގެންވާ މީހަކު ކަމުގައިވިއެވެ……”\nعَنْ جَابِرٍ قَالَ : قَالَ النَّبِيُّ صَلَّى اللَّهُ عَلَيْهِ وَسَلَّمَ : ( إِنَّ إِبْرَاهِيمَ حَرَّمَ مَكَّةَ ، وَإِنِّي حَرَّمْتُ الْمَدِينَةَ . . . لا يُقْطَعُ عِضَاهُهَا وَلا يُصَادُ صَيْدُهَا ) . روى مسلم (1362)\nމާނައީ: “ޖާބިރުގެފާނުގެ އަރިހުން ރިވާވެގެންވެއެވެ. ނަބިއްޔާ صَلَّى اللَّهُ عَلَيْهِ وَسَلَّمَ ޙަދީޘްކުރެއްވިއެވެ. “އިބްރާހިމްގެފާނު މައްކާ ޙަރަމަކަށް ހެއްދެވިއެވެ. އަދި ތިމަންކަލޭގެފާނު މަދީނާ ޙަރަމެއްކަމުގައި ހެއްދެވީމެވެ. އެތާނގެ “ޢިޟާހުތައް” [އެބަހީ: ގޮފިތައް] ކޮށައިގެންނުވާނެއެވެ.އަދި އެތާނގެ ޖަނަވާރުތައް ޝިކާރަކޮށްގެން ނުވާނެއެވެ.”\n“ޢިޟާހު” އަކީ ކަށިހުންނަ ހުރިހާ ގަހެކެވެ. ކަށިހުންނަ ގަސްތައް ކޮށުން ޙަރާމްކަމުގައި ވާނަމަ ކަށިނުހުންނަ ގަސްނުކޮށުން މާ އައުލާވެގެންވެ އެވެ.\nعَنْ أَبِي سَعِيدٍ الْخُدْرِيّ قَالَ : قَالَ النَّبِيُّ صَلَّى اللَّهُ عَلَيْهِ وَسَلَّمَ : ( اللَّهُمَّ إِنَّ إِبْرَاهِيمَ حَرَّمَ مَكَّةَ فَجَعَلَهَا حَرَمًا ، وَإِنِّي حَرَّمْتُ الْمَدِينَةَ . . . أَنْلا يُهْرَاقَ فِيهَا دَمٌ ، وَلا يُحْمَلَ فِيهَا سِلاحٌ لِقِتَالٍ ، وَلا تُخْبَطَ فِيهَا شَجَرَةٌ إِلا لِعَلْفٍ . روى مسلم (1374)\nމަނައީ: “އަބޫ ސަޢީދުލް ޚުދުރީ ގެފާނުގެ އަރިހުން ރިވަވެގެންވެއެވެ. ނަބިއްޔާ صَلَّى اللَّهُ عَلَيْهِ وَسَلَّمَ ޙަދީޘްކުރެއްވިއެވެ.” އޭ ﷲ އެވެ! އިބްރާހިމްގެފާނު މައްކާ ހުރުމަތްތެރި ކުރައްވައި ޙަރެމެއްގެ ގޮތުގައި ހެއްދެވިއެވެ. އަދި ތިމަންކަލޭގެފާނު މަދީނާ ޙަރަމެއްކަމުގައި ހަދައިފީމުއެވެ. [އެއީ] އެތަންތާ ލޭ އޮހޮރުވުން މަނާ، އަދި ހަނގުރާމަޔަކަށް ހަތިޔާރު އުފުލުން މަނާ، އަދި ފަތްތައް ފައިބާގޮތަށް ތެޅުވުން، ޖަނަވާރުންނަށް ކާން ދޭން މެނުވީ މަނާވާ ތަންތަނުގެ ގޮތުގައެވެ.”\nއަލް އިމާމުއްނަވަވީ ވިދާޅުވިއެވެ. “ޖަނަވާރުންނަށް ކާންދިނުމަށް ފަތްތައް ބިނުމަކީ ހުއްދަކަމެއްކަމުގައި [މި ޙަދީޘުން] އެނގެއެވެ. އެހެންކަމުން މި ބޭނުން ފިޔަވައި އެހެންބޭނުމަކަށް ގަހުގެ ފަތްތައް ބިނުމަކީ ފަހެ އެއީ ޙަރާމްކަމެކެވެ.”\nމަތީގައި މިވާ ޙުކުމްތަކަށް ރިޢާޔަތްކޮށް ބަލާނަމަ އަލް ޤުދުޞަކީ ޙަރަމެއް ނޫންކަން މުސްލިމުންގެ ޢިލުމުވެރިންގެ އިއްތިފާޤުން އެނގެއވެ. މީސްތަކުން މިބަސް (ޔަޢުނީ- ޙަރަމް) ވަރަށް ފުޅާ ގޮތެއްގައ ބޭނުންކުރެއެވެ. އެއުރެން އަލް ޤުދުސަށް ވެސް ޙަރަމެކޭ ކިޔައެވެ. އަދި ފަލަސްޠީނުގައިވާ އިބްރާހިމުލް ޚަލީލު މިސްކިތައްވެސް ޙަރަމޭ ކިޔައެވެ. އަދި ކީންހެއްޔެވެ! ޔުނިވާރސިޓީ ތަކަކީވެސް ޙަރަމްތަކެކޭ ކިޔައެވެ. [އެހެން ނަމަވެސް] މިދުނިޔެ މަތީގައި މާއްކާގެ ޙަރަމާއި، މަދީނާގެ ޙަރަމާއި، ޠާއިފުގައިވާ ވާދިއެއް (“ވުޖް” އޭ ކިޔޭތަން) ފިޔަވައި ޙަރެމެއްނުވެއެވެ. މިތަނަކީ [“ވުޖު” ކިޔުނު ވާދީ ] އަކީ ޙަރަމެއްތޯ ޢިލްމުވެރިންގެ މެދުގައި އިޚްތިލާފުވެފައިވެއެވެ.\nޝައިޚުލް އިސްލާމް މަޖްމޫޢު ފަތަވާގައި (ނަންބަރު : (27/14-15)) ވިދާޅުވެފައިވެއެވެ.\n” ބައިތުލް މަޤްދިޞަކީ ޙަރަމެއްކަމުގައި ނުކިޔޭނެއެވެ. އަދި އަލް ޚަލީލުގެ ޤަބުރުފުޅު އޮތްތަނަކީވެސް ޙަރަމެއް ކަމުގައި ނުކިޔޭނެއެވެ. އަދި މިފަދަ އެހެން ތަންތަނަކީވެސް ޙަރަމެއް ކަމުގައި ނުކިޔޭނެއެވެ. އަންނަނިވި ތިންތަން ފިޔަވައެވެ.\nއޭގެތެރެއިން ފުރަތަމައީ: އެއީ ޙަރަމެއްކަން މުސްލިމުންގެ ޢިލްމުވެރިންގެ އިއްތިފާޤުން އެނގޭ މައްކާގެ ޙަރަމެވެ. އެތަން ﷲ ތަޢާލާ ޝަރަފުވެރި ކުރެއްވިއެވެ.\nދެވަނައީ: އެއީ ޙަރަމެއްކަން ޖުމްހޫރު ޢިލްމުވެރިން އެއްބަސްވާ ތަނެކެވެ. އެއީ ނަބިއްޔާގެ ޙަރަމެވެ. (ޔަޢުނީ: ނަބިއްޔާގެ މަދީނާގައިވާ ޙަރަމެވެ.) ފަހެ އެހެނީ މިއީ ޖުމްހޫރު ޢިލްމުވެރިން ދެކިލައްވާ ގޮތެވެ. މާލިކު އާއި ޝަފިޢީ އާއި އަޙުމަދުފަދަ ބޭފުޅުންގެ އަރިހުގައެވެ. މިކަމާ ގުޅޭ ގޮތިން ނަބިއްޔާ صلى الله عليه وسلم ގެ އަރިހުން ވާރިދުވެފައިވާކަން އިނގޭ ވަރަށް ގިނަ ޞައްޙަ ޙަދީޘްފުޅުތައްވެއެވެ.\nތިންވަނައީ: “ވުޖް” އެވެ. އެއީ ޠާޢިފުގައިވާ ވާދީއެކެވެ. މިވާދީއާއި ގުޅޭ ގޮތުން ރިވާވެގެންވާ ޙަދީޘެއް އިމާމް އަޙުމަދުގެ މުސްނަދުގައި ވެއެވެ. އަދި މި ޙަދީޘް ޞަޙީޙު ފޮތްކުގައި ނުވެއެވެ. މިއީ ޙަރަމެއްގެ ގޮތުގައި ޝާފިޢީގެފާނު ދެކިލައްވައެވެ. އެކާލޭގެފާނު ދެކެވަޑައިގަންނަވާ ގޮތުގައި މި ވާދީއާއި ބެހޭގޮތުން އައިސްފައިވާ ހަދީޘް އަކީ ޞައްޙަ ޙަދީޘެކެވެ. އެހެންނަމަވެސް ގިނަ ޢިލްމުވެރިންގެ އަރިހުގައި އެއީ ޙަރަމެއްނޫނެވެ. އަޙުމަދު [މި ވާދީއާއި ބެހޭގޮތުން] ރިވާވެގެންވާ ޙަދީޘް ޟަޢީފުކަމުގައި ދެކިލައްވައެވެ. އަދި މި ޙަދީޘްފުޅުގައި ނުހިއްޕަވައެވެ.\nއެހެންކަމުން މި ތިންތަން ފިޔަވައި އިތުރު އެއްވެސް ތަނަކީ ޙަރަމްކަމުގައި މުސްލިމުންގެ ޢިލްމުވެރިން ދެކިނުލައްވައެވެ. އެހެނީ ޙަރަމްތަކަކީ މާތް ﷲ، ޝިކާރަކުރުމާއި، އެތަންތާގެ ގަސްތައް ކޮށުން ޙަރާމްކުރެއްވި ތަންތަނެވެ. އަދި ﷲ ތަޢާލާ ، ޝިކާރަކުރުމާއި ގަސްތައް ކޮށުން މިތަންތަން ފިޔަވައި އެހެން ތަނެއްގައި ޙަރާމްނުކުރައްވައެވެ.\nނޯޓު: މި ސުވާލުގެ ޖަވާބު ނަގާފައިވަނީ ފަޟީލަތުއް ޝައިޚު މުޙއްމަދު ޞާލިޙު އަލްމުނައްޖިދު ގެ ބެލުމުގެ ދަށުން ހިންގޭ އިސްލާމް ކިއުއޭ ވެބްސައިޓުންނެވެ.


SunOnline: Madhirin salaamaiy vumah oiy smart halleh\nއައިޝަތު ފަރީޙާ 13 Jun 2019, 15:16\nމަދިރި ނައްތާލުމަށް ކުރިއަށް ގެންދިޔަ ޕްރޮގްރާމެއްގެ ތެރެއިން ---ސަން ފޮޓޯ/ މުހައްމަދު އަފްރާހް\nކޮންމެ އަހަރެއްގެ ވެސް މި ދުވަސްވަރަކީ މަދިރީގެ ސަބަބުން ޖެހޭ ބަލިތައް އިތުރުވާ ދުވަސްވަރެކެވެ. ވިއްސާރައިގެ ސަބަބުން މަދިރި އުފެދޭ މިންވަރު އިތުރުވެ، މަދިރީގެ ޒަރިއްޔާއިން ފެތުރޭ ޑެންގީ އަދި ޗިކުންގުންޏާ ފަދަ ބަލިތައް އަހަރުގެ އެހެން ދުވަސްތަކާ އަޅާބަލާއިރު އިތުރުވެ އެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ)ގެ ތަފާސް ހިސާބުތަކަށް ބަލާ އިރު މި އަހަރުގެ މިހާތަނަށް ޑެންގީ ހުން ޖެހިގެން 2485 ކޭސް ވަނީ ރިޕޯޓުކޮށްފަ އެވެ. ފާއިތުވި އަހަރާ އަޅާބަލާ އިރު، މި އަހަރުގެ މި ދުވަސްވަރު ޑެންގީ ފެތުރޭ މިންވަރު އިތުރުވެފައިވާ ކަމަށް ވެސް އެޗުޕީއޭގެ ތަފާސް ހިސާބުތައް ދައްކަ އެވެ. މި އަހަރުގެ މިހާތަނަށް ޑެންގީ ޖެހިގެން އެންމެ ގިނަ ކޭސް ރިޕޯޓުކޮށްފައި ވަނީ ހދ. އަތޮޅާއި ދ. އަތޮޅު އަދި ރ. އަތޮޅުންނެވެ.\nޑެންގީގެ އިތުރުން ޗިކުންގުންޔާ ފެތުރޭ މިންވަރު ވެސް ދަނީ އިތުރުވަމުންނެވެ. މި އަހަރުގެ މިހާތަނަށް ޗިކުންގުންޔާގެ 1208 ކޭސް ރިޕޯޓުކޮށްފައިވާ އިރު ޗިކުންގުންޔާ ޖެހިގެން ރިޕޯޓުކުރާ މިންވަރު ދަނީ އިތުރުވަމުންނެވެ. އަހަރުގެ މިހާތަނަށް މާލެއިން އެކަނި ވެސް ޗިކުންގުންޔާގެ 379 ކޭސް ވަނީ ރިޕޯޓުކޮށްފަ އެވެ. ރ. އަތޮޅާއި ގއ. އަތޮޅުގައި ޗިކުންގުންޔާ ފެތުރޭ މިންވަރު އިތުރުވެފައިވާ ކަމަށް އެޗްޕީއޭ އިން ބުނެ އެވެ.\nމަދިރީގެ ޒަރިއްޔާ އިން ފެތުރޭ ބަލިތައް ކޮންޓްރޯލު ކުރުމަށް ކުރަންޖެހޭނެ އެންމެ މުހިއްމު ކަމަކީ މަދިރި އުފެދޭ ތަންތަބް ނައްތާލާ، މަދިރި ކޮންޓްރޯލު ކުރުމެވެ. ވަށައިގެންވާ މާހައުލުގައި މަދިރި އުޅޭ ނަމަ މަދިރިން ސަލާމަތް ވުމެވެ. މަދިރިން ސަލާމަތްވުމަށް މަދިރި ބޭސް އުނގުޅާ މަދިރިއަށް ދުން އަޅާ ހަދާތަން ފެނެ އެވެ. މަދިރި ބޭހަކީ އޭގައި ކެމިކަލް އެކުލެވޭ އެއްޗެކެވެ. ބައެއް މީހުން އެއަށް އެލާޖިކުތަން ވެސް ފެނެ އެވެ. މަދިރިއަށް ދުން އަލައި، ސެލްޓެކްސް ބޭނުންކޮށްގެން މަދުރު މަދުކުރުން ނުވަތަ މަދިރި މެރުން، މަދުރު ދުންދަނޑި ބޭނުން ކުރުމަކީ ވެސް ކެމިކަލުގެ އެކި ބާވަތްތަކަށް މާހައުލު ހުޅުވައިލުމެވެ.\nމަދިރިން ސަލާމަތްވުމަށް ލިންކް ސާވުން ވިއްކާ ސްމާޓް ގެޒެޓް--- ފޮޓޯ: ލިންކް ސާވް\nއެއްވެސް ކެމިކަލެއް ބޭނުން ނުކޮށް، މަދިރިން ސަލާމަތްވާން އޮތްް ސްމާޓް ސޮލިޔުޝަނެއް ލިންކް ސާވުން ވަނީ ގެނެސްދީފަ އެވެ. ޓެކްނޮލަޖީގެ އެހީގައި މަދިިރިން ސަލާމަތްކޮށްދޭ ސޮލިއުޝަންސް ލިންކް ސާވުން ތައާރަފުކޮށްފައިވާ އިރު މީގެ ތެރޭގައި އަތުގައި އަޅާ ބޭންޑު، ކަރުގައި އަޅަން ހާއްސަ ގެެޒެޓް އަދި ގޭތެރެއާއި އޮފީސް، ފިހާރަތައް އަދި އައުޑްޑޯ ގައި ބަހައްޓަން ހާއްސަ ޕްރޮޑަކްޓެއް ވެސް ހިމެނެ އެވެ.\n"ސެލްޓެކްސް ޖަހައިގެންް އާންމުކޮށް މަދިރި މި މަރަނީ. އޭގައި ވިހަ މާއްދާތައް އެކުލެވޭ. އެއާ އެކު އަންނަ ސައިޑް އެފެކްސްޓް ކުޑަކުރުމަށް މިގެނައީ ސްމާޓް ސޮލިއުޝަނެއް. ޑިވައިސްގައި މަދިރި ޖެހުނަސް އެކަން ފޯނަށް އެނގޭނެ ކަހަލަ ޑިވައިސްވެސް އެބަހުރި. އޭގެ އިތުރުން މަދިރި، މީހާ އާ ދުރުން އުޅޭނެ ބޭންޑުވެސް ހުންނާނެ،" ލިންކް ސާވުން ބުންޏެވެ.\nލިމަދިރިން ސަލާމަތްވުމަށް ލިންކް ސާވުން ވިއްކާ ސްމާޓް ބޭންޑް--- ފޮޓޯ: ލިންކް ސާވް\nމަދިރި ދުރުކުރަން ބޭނުންކުރާ ބޭންޑަކީ އަތުގައްޔާއި ފައިގައި އަދި ކަރުގައި އަޅުވައިގެން ބޭނުންކުރެވޭނެ ޑިވައިސްއެކެވެ. މި ޑިވައިސް އިން ފޮނުވާލާ އަލްޓްރާ ސޮނިކް ސައުންޑާއެކު މަދިރި ކައިރިވުމުން ދުރުކޮށްދެ އެވެ.\nލިމަދިރިން ސަލާމަތްވުމަށް ލިންކް ސާވުން ވިއްކާ ސްމާޓް ގެޒެޓް--- ފޮޓޯ: ލިންކް ސާވް\nލިންކް ސާވުން ވިއްކާ އަނެއް ޑިވައިސް އަކީ މަދިރި ވެކިޔުމް ކޮށްލާ ޑިވައިސް އެކެވެ. "މަދިރި ކައިރިވީމާ އެއަށް ވެކިޔުމްކޮށްލާނީ. ތަޅުންގަނޑުމައްޗަށް ވެއްޓިފައި ވެސް ނުހުންނާނެ މަދިރިއެއް. ވަކިވަރަކަށް ކައިރިވީމާ އެ ޑިވައިސްއަށް ވެކިޔުމްކޮށްލާނީ. ވެކިޔުމް ކޮށްލާގަޑީގައި މަދިރި މަރުވާނެ،" މިއީ އަކީ ގޭތެރެއާއި އޮފީސް، ފިހާރަތައް އަދި އައުޑްޑޯ ގައި ބަހައްޓަން ހާއްސަ ޕްރޮޑަކްޓެވެ.\nޓެކްނޮލަޖީގެ އެހީގައި، ކެމިކަލް އެކުލެވޭ އުފެއްދުންތައް ބޭނުންނުކޮށް ލިންކް ސާވުން ގެނެސްދޭ ސްމާޓް ސޮލިއުޝަން އަކީ ޔޫރަޕުގެ މާކެޓުތަކުގައި ވެސް ބޮޑު ތަރުހީބެއް ލިބޭ އުފެއްދުމެކެވެ. މިއީ ކަރަންޓު ހަރަދު ކުޑަ، އަޑުމަޑު، ފަސޭހަ އުފެއްދުންތަކެކެވެ.\nހެޔޮ އަގެއްގައި ލިބޭނެ މި ސޮލިޔުޝަން ގަންނަން ބޭނުންނަމަ ލިންކް ސާވްގެެ ފިހާރައަކަށް ޒިޔާރަތް ކޮށްލާށެވެ. ނޫޫންނަމަ ލިންކްސާވްގެ ނަންބަރު 3003000 އަށް ގުޅާލާށެވެ. މިއީ ލައިފްޓައިމް ގެރެންޓީ ޕްރޮޑަކްޓެއް ކަމުގެ ޔަގީންކަން ލިންކް ސާވުން ދެއެވެ. މަދިރި އާ ދެކޮޅަށް ބޭނުންކުރާ މި ސްމާޓް ޑިވައިސްތަކަށް އެއްވެސް މައްސަލައެއް ދިމާވެއްޖެ ނަމަ އެކަންވެސް ލިންކް ސާވުން ހައްލުކޮށްދޭނެ އެވެ.


Vote baathilu vaany dheyn jehey adhadhah vure ithurah faahaga jehumun: EC\nއީސީގެ ރައީސް އަހްމަދު ޝަރީފު ވޯޓު ބާތިލް ވާނެ ގޮތާއި ކެންޑިޑޭޓުންގެ ނަންބަރު ތަރުތީބު ކުރާނެ ގޮތް ސާފުކޮށްދެއްވަނީ -- ސަލްވީން އަބްދުލް ހަމީދު | އަވަސް\nކުރިއަށް އޮތް ލޯކަލް ކައުންސިލްތަކުގެ އިންތިހާބުގައި ވޯޓު ބާތިލު ވާނީ އިންތިހާބު ކުރާ ކައުންސިލް މެންބަރުންގެ އަދަދަށްވުރެ އިތުރަށް ފާހަގަ ޖެހުމުން ކަމަށް އިލެކްޝަންސް ކޮމިޝަން (އީސީ) އިން މިއަދު ބުނެފި އެވެ.\nކައުންސިލް އިންތިހާބަށް އެކުލަވާލި ގައުމީ ލަފާ ދޭ ކޮމިޓީގައި އީސީގެ ރައީސް އަހްމަދު ޝަރީފް ވިދާޅުވީ، މުޅި ވޯޓު ކަރުދާސް ބާތިލް ވާނެ ކަމަށް ގާނޫނުގައި ބަޔާން ކޮށްފައި ވަނީ ދެ ހާލަތެއްގައި ކަމަށެވެ. އެއް ހާލަތަކީ ޖަހަން ޖެހޭ ފާހަގަ ނޫން ނިޝާނެއް ކުރެހުން ކަމަށާއި އަނެއް ހާލަތަކީ ޖަހަން ޖެހޭ އަދަދަށްވުރެ އިތުރަށް ފާހަގަ ޖެހުމާއި އިތުރަށް ކަރުދާހުގައި ކުރެހުން ކަމަށެވެ.\nއަންނަ ކައުންސިލް އިންތިހާބުގައި ސިޓީ ކައުންސިލްތަކަށް ވޯޓު ދޭ މީހުން ތިން ވޯޓެއް ދޭން ޖެހެ އެވެ. އެއީ ކައުންސިލްގެ މޭޔަރު އިންތިހާބު ކުރާ ވޯޓާއި، ކައުންސިލްގެ ދާއިރާ މެންބަރު އިންތިހާބު ކުރާ ވޯޓާއި، އަންހެނުންގެ ކޮމިޓީގެ މެންބަރުން އިންތިހާބު ކުރާ ވޯޓެވެ. އަދި އަތޮޅެއްގައި ވަކި ސިޓީއެއްވާނަމަ އަތޮޅު ކައުންސިލްގެ ރައީސްއަށް ދޭން ޖެހޭ ވޯޓެވެ.\nރަށްރަށުގެ ކައުންސިލްތަކަށް ވޯޓު ދޭން ޖެހޭ މީހުން ފަސް ވޯޓެއް ދޭން ޖެހެ އެވެ. އެއީ އަތޮޅު ކައުންސިލްގެ ރައީސް އިންތިހާބު ކުރާ ވޯޓާއި، ރަށު ކައުންސިލްގެ ރައީސްގެ ވޯޓާއި، ކައުންސިލްގެ މެންބަރުންގެ ވޯޓާއި، ކައުންސިލްގެ އަންހެން މެންބަރުންގެ ވޯޓާއި، އަންހެނުންގެ ކޮމިޓީގެ މެންބަރުންގެ ވޯޓެވެ.\nއެހެންކަމުން ސިޓީ ކައުންސިލަކަށް ވޯޓު ދޭން ޖެހޭ މީހުން ކޮންމެ ވޯޓެއްގައި ވެސް އިންތިހާބު ކުރަނީ އެންމެ މީހެކެވެ. އެހެންކަމުން ފާހަގަ ދޭން ޖެހޭނީ އެއިން ކޮންމެ ވޯޓެއްގައި އެ މީހަކު އިހްތިޔާރު ކުރާ ކެންޑިޑޭޓަކާ ދިމާއަށެވެ. އިތުރަށް ފާހަގައެއް ޖަހައިފިނަމަ އެ ވޯޓެއް ބާތިލް ވާނެ އެވެ.\nރަށު ކައުންސިލްތަކަށް ވޯޓު ދޭން ޖެހޭ މީހުން އަތޮޅު ކައުންސިލްގެ ރައީސް އަށާއި ރަށު ކައުންސިލްގެ ރައީސްއަށް ވޯޓު ދިނުމުގައި ވެސް އަމަލު ކުރަން ޖެހޭނީ އެ އުސޫލުންނެވެ. އެއިން ކޮންމެ ވޯޓަކަށް އެއް ފާހަގައަށްވުރެ އިތުރަށް ފާހަގަ ޖަހައިފިނަމަ އެ ވޯޓެއް ބާތިލް ވާނެ އެވެ.\nރަށު ކައުންސިލަށް ހަތަރު މެންބަރުން ނުވަތަ ހަ މެންބަރުން އިންތިހާބު ކުރާއިރު، އެ އަދަދަށްވުރެ މަދުން ފާހަގަ ޖެހިޔަސް އެ ވޯޓެއް ބާތިލް ނުވާނެ އެވެ. އެކަމަކު އެއަށްވުރެ އިތުރަށް ޖަހައިފިނަމަ ވޯޓު ބާތިލް ވާނެ ކަމަށް އީސީން ބުންޏެވެ. އަދި އެއް ވޯޓެއް ބާތިލް ވެފައި އަނެއް ވޯޓު ރަނގަޅަށް އޮތްނަމަ ރަނގަޅަށް ލާފައިވާ ވޯޓު ގުނާނެ ކަމަށް ވެސް އީސީން ބުންޏެވެ.\n"ސިޓީއެއްގައިނަމަ މީހަކު ދެ ވޯޓެއް މި ލަނީ، މޭޔަރަށް ދޭ ވޯޓާއި ދާއިރާ މެންބަރުގެ ވޯޓު، މޭޔަރުގެ ވޯޓުގައި ޖަހަން ޖެހޭނީ އެއް ފާހަގަ، މެންބަރުގެ ވޯޓުގައި އެއް ފާހަގަ، އެއަށްވުރެ އިތުރަށް ފާހަގަ ޖަހައިފިނަމަ ބާތިލްވާނެ، އެ ގޮތަށް ރަށު ކައުންސިލް މެންބަރު ވެސް، ފަސް ފާހަގައަށްވުރެ އިތުރުނަަމަ ބާތިލްވާނެ، އެކަމަކު އެންމެ ފާހަގައެއް ވިޔަސް އެ ވޯޓު ގުނާނެ،" ޝަރީފް ވިދާޅުވި އެވެ.\nކައުންސިލް އިންތިހާބުގައި ވޯޓު ބާތިލް ވާނެ ގޮތާއި ވޯޓު ސައްހަ ވާނެ ގޮތްތަކަށް އާންމުން ހޭލުންތެރި ކުރުމުގެ ގޮތުން ކޮންމެ ގޭބިސީއެއަކަށް އޭގެ މައުލޫމާތުގެ ލިޔުމެއް ފޯރުކޮށްދިނުމަށް ނިންމާފައިވާ ކަމަށާއި ރަށްރަށުގައި ތިބޭ އީސީގެ ފޯކަލް ޕޮއިންޓުން މެދުވެރިކޮށް އެ ކަންކަން ކުރަމުންދާނެ ކަމަށް ވެސް ޝަރީފު ވިދާޅުވި އެވެ.\nއަންނަ އަހަރުގެ އޭޕްރީލް މަހުގެ ހަތަރުވަނަ ދުވަހު ބާއްވާ ކައުންސިލް އިންތިހާބުގައި 983 ކައުންސިލަރުން އިންތިހާބު ކުރެ އެވެ. އޭގެ ތެރެއިން 370 ގޮނޑިއަށް އިންތިހާބު ކުރާނީ އަންހެނުންނެވެ. ހަމަ އެ ދުވަހު ކައުންސިލްތަކުގެ އަންހެނުންގެ ކޮމިޓީގެ އިންތިހާބު ބާއްވާއިރު، އެ ކޮމިޓީތަކަށް 923 މެންބަރުން އިންތިހާބު ކުރެ އެވެ.


Iran in Covid ah amilla vaccine eh ufahdhai testkuran fashaifi\nއީރާނުން ކޮވިޑަށް އަމިއްލަ ވެކްސިނެއް އުފައްދައި ޓެސްޓްކުރަން ފަށައިފި\nހެލްތު ވޯކަރެއް ކޮވިޑް ވެކްސިން އަޖުމަބެލުމަށްޓަކައި މީހެއްގެ ގަޔަށް ޖަހަން އިންޖެކްޝަން ތައްޔާރުކުރަނީ\nއީރާނުންގެ ސައިންސްވެރިން ކޮވިޑަށް އުފެއްދި ވެކްސިން ދައްކާލަނީ\nއީރާނުން ކޮވިޑަށް އަމިއްލަ ވެކްސިނެއް އުފައްދައި ކްލިނިކަލް ޓެސްތައް ފަށައިފި އެވެ. އީރާންގެ ސައިންސްވެރިން އުފެއްދި ވެކްސިން ދައްކާލުމުގެ ގޮތުން ވެސް ވަނީ ތިން މީހުން ގަޔަށް ޖަހާފަ އެވެ.\nއީރާންގައި ކޮރޯނާވައިރަހުގެ ސަބަބުން 55،000 މީހުން ވަނީ މަރުވެފަ އެވެ. ހެލްތު މިނިސްޓްރީގެ ރަސްމީ ރިޕޯޓްތައް ބުނާ ގޮތުގައި 1.2 މިލިއަން މީހުންނަށް މިބަލި ވަނީ ޖެހިފަ އެވެ.\nއެމެރިކާއިން އީރާނަށް އަޅާފައިވާ ދަތިކުރުމުގެ ފިޔަވަޅުތަކުގައި ކާނާއާ ބޭސް އިސްތިސްނާވާ ކަމަށް އޮތަސް، އެކަން ހިނގަނީ އެގޮތަށް ނޫން ކަމަށް އީރާނުން ބުނެ އެވެ. ކޮވިޑަށް ފަރުވާ ދިނުމަށް ބޭނުންވާ ވަސީލަތްތައް ހޯދުމުގައި އަދި ދުނިޔޭގެ ބާޒާރުން ވެކްސިން ގަންނަން އުޅުމުން ވެސް އެމެރިކާއިން ޖެއްސުންކުރި ކަމަށް އީރާނުން ވަނީ ބުނެފަ އެވެ. އެހެން ނަމަވެސް، އީރާނުން ވެކްސިން ގަތުމަށް އެމެރިކާއިން މިހާރު ވަނީ ހުއްދަދީފަ އެވެ.\nއީރާންގެ ރައީސް ހަސަން ރޫހާނީ ވިދާޅުވި ގޮތުގައި ސްވިސް ބޭންކް މެދުވެރިކޮށް ވެކްސިނަށް ފައިސާ ދައްކަން އުޅުމުން އެމެރިކާ ބޭނުންކްތައް މެދުވެރިކޮށް ފައިސާ ދެއްކުމަށް ވަނީ އަންގާފަ އެވެ. މިކަމުގައި އޮތް ބިރަކީ ރޫހާނީ ވިދާޅުވި ގޮތުގައި އެމެރިކާއިން ފައިސާކޮޅު ހިފެއްޓުމެވެ.\nއީރާންގައި ކޮވިޑްގެ ހާލަތު އޮތް ގޮތާއި ބަލިމީހުންނަށް ފަރުވާދިނުން އަދި އަމިއްލަ ވެކްސިން ޓެސްޓްކުރަން ފެށުން\nއީރާނުން އުފެެއްދި ވެކްސިންގެ އަޖުމަބެލުމަށް އިންސާނުންނަށް ދިނުމަށް ބޭއްވި ރަސްމިއްޔާތުގައި ދެފިރިހެނުންނާއި އަންހެނަކަށް ވަނީ އިންޖެކްޝަން ޖަހާފަ އެވެ. އަދި އިތުރު 56 ވޮލަންޓިއަރުންނަށް ދިނުމަށް ވަނީ ހަމަޖައްސާފަ އެވެ.\nއީރާންގައި ދެވަނަ ވެކްސިނެއް، ރާޒީ އިންސްޓިޓިއުޓްއިން އުފައްދައި، އަޖުމަބެލުމަށް އިންސާނުންނަށް ދޭނެ ކަމަށް ހެލްތު މިނިސްޓަރު ސައީދު ނަމާކީ ވަނީ ވިދާޅުވެފަ އެވެ.\nއީރާން ކޮވިޑް-19 ކޮވިޑް ވެކްސިން + ހަސަން ރޫހާނީ


February 21, 2017 23\nޓީއެމްއޭގެ ބޯޓު ވެއްޓުނީ ބެލެންސް ނުވެގެން\nޅ. އަތޮޅު ކުރެއްދޫ ރިސޯޓް ކައިރިއަށް، ޓްރާންސް މޯލްޑިވިއަން އެއާވޭސް (ޓީއެމްއޭ) ގެ ސީޕްލޭން ވެއްޓުނީ އެ ބޯޓުގެ ސެންޓަ އޮފް ގްރެވިޓީ ގެއްލުމުގެ ސަބަބުން ކަމަށް އެ ބޯޓު ވެއްޓުނު ހާދިސާއާ ބެހޭ ގޮތުން ސިވިލް އޭވިއޭޝަންގެ އެކްސިޑެންޓް އިންވެސްޓިގޭޝަން ކޯޑިނޭޝަން ކޮމިޓީ (އޭއައިސީސީ) އިން ކުރި ތަހުގީގަށް ފަހު ނެރުނު ރިޕޯޓްގައި ބުނެފި...\nޓީއެމްއޭގެ ބޯޑު މީޓިން ކަނޑު އަޑީގެ ރެސްޓޯރެންޓްގައި\nރާއްޖޭގައި ކަނޑަށް ޖައްސާ މަތިންދާބޯޓުގެ ހިދުމަތް އެންމެ ފުޅާކޮށް ދޭ، ޓްރާންސް މޯލްޑިވިއަން އެއާވޭސް (ޓީއެމްއޭ)ގެ ޑިރެކްޓަރުންގެ ބޯޑުގެ ބައްދަލުވުމެއް ފުރަތަމަ ފަހަރަށް ކަނޑު އަޑީގެ ރެސްޓޯރެންޓެއްގައި ބާއްވައިފި އެވެ.\nކަނދަށް ގެއްލުންވި ސީޕްލޭން ހުޅުލެއަށް ގެނެސްފި\nބައެއް މިނިސްޓަރުންނާއި މަޝްހޫރު ވިޔަފާރިވެރިޔާ ޗަމްޕާ މުހައްމަދު މޫސާ (އުއްޗު) އިއްޔެ ހަވީރު ނ. ހެނބަދު އަށް ދަތުރުކުރެއްވި ޓްރާންސް މޯލްޑިވިއަން އެއާވޭސް (ޓީއެމްއޭ)ގެ ސީޕްލޭން، ނަގިއްޔެއްގައި ޖެހިގެން އޭގެ ކަނދަށް ލިބުނު ގެއްލުން މަރާމާތުކުރުމަށް ފަހު ހުޅުލެ އަށް ގެނެސްފި އެވެ.\nDecember 24, 2016 19\nބައެއް މިނިސްޓަރުންނާއި މަޝްހޫރު ވިޔަފާރިވެރިޔާ ޗަމްޕާ މުހައްމަދު މޫސާ (އުއްޗު) މިއަދު ނ. ހެނބަދު އަށް ވަޑައިގެންނެވި ޓްރާންސް މޯލްޑިވިއަން އެއާވޭސް (ޓީއެމްއޭ)ގެ ސީޕްލޭނެއްގެ ކަނދެއްގައި ނަގިއްޔަކުން ޖެހި ގެއްލުން ވެއްޖެ އެވެ.\nDecember 05, 2016 11\nޓްރާންސް މޯލްޑިވިއަން އެއާވޭސް (ޓީއެމްއޭ) އިން ސ. ގަމާއި ހުވަދު އަތޮޅުގެ ރިސޯޓްތަކާ ދެމެދު ސީ ޕްލޭންގެ ދަތުރުތައް ފަށައިފި އެވެ.\nރާއްޖޭގެ ވައިގެ ސަރަހައްދުގައި އުދުހޭ މަތިންދާބޯޓުތައް ވޭތުވެ ދިޔަ ހަތް އަހަރުގެ ތެރޭގައި 35 ޕަސެންޓަށް އިތުރުވެފައިވާ ކަމަށް، އެ އުޅަނދުތަކުގެ ހަރަކާތްތައް ބަލަހައްޓާ، އެއާޓްރެފިކް ކޮންޓްރޯލުން ބުނެފި އެވެ.\nއާ ސީޕްލޭން ޓާމިނަލް ޑިޒައިންކުރަން ފަށައިފި\nއިބްރާހިމް ނާސިރު އިންޓަނޭޝަނަލް އެއާޕޯޓް (އައިއެންއައިއޭ)ގެ އާ ސީޕްލޭން ޓާމިނަލް ޑިޒައިން ކުރުމުގެ މަސައްކަތް ފަށައިފި އެވެ.\nމޯލްޑިވިއަންގެ ނުވަ ވަނަ ސީ ޕްލޭން ގެނެސްފި\nމޯލްޑިވިއަންއަށް އަނެއްކާވެސް އިތުރު ސީ ޕްލޭނެއް ރާއްޖެ ގެނެސްފި އެވެ.\nމޯލްޑިވިއަން އަށް އިތުރު ބޮޑު ބޯޓަކާއި ސީ ޕްލޭނެއް ހޯދަނީ\nމޯލްޑިވިއަން އަށް 220 މީހުންގެ ޖާގައިގެ އެއާބަސް އޭ 321ގެ މަތިންދާބޯޓަކާއި ސީ ޕްލޭނެއް ހޯދަން ނިންމައިފި އެވެ.\nއައްޑޫގައި ޓީއެމްއޭގެ އޮޕަރޭޝަން ނޮވެމްބަރުގައި\nކަނޑަށް ޖައްސާ އެއް މަތިންދާބޯޓާ އެކު ސ. ގަމުގައި ޓްރާންސް މޯލްޑިވިއަން އެއާވޭސް (ޓީއެމްއޭ)ގެ ސީޕްލޭން އޮޕަރޭޝަން އަންނަ ނޮވެމްބަރު މަހު ފަށަން ނިންމައިފި އެވެ.


މަޤާމުގެ ނަންބަރު: J-257136\n1- ދިވެހިރާއްޖޭގެ ތަޢުލީމުގެ ޤައުމީ މަންހަޖު އެކުލަވައިލުމާއި ތަރައްޤީ ކުރުމާއި ތަންފީޒު ކުރުމަށް އޮފީހުންކުރާ މަސައްކަތުގެ ބައިވެރިއެއްގެ ގޮތުން މަސައްކަތް ކުރުން.\n2- ބިޒްނަސް މާއްދާގެ ފަންނީ ޕެނަލްއާއި ކޯޑިނޭޓަރާއި އެޑިޔުކޭޝަން ޑިވެލޮޕްމަންޓް އޮފިސަރުންގެ މަޝްވަރާގެ މަތިން މާއްދާގެ ގައުމީ މަންހަޖު އެކުލަވައިލުމާއި މުޤައްރަރު އެކުލަވައިލުމާއި، ދަރިވަރުންގެ ކުރިއެރުން ވަޒަން ކުރާނޭ އުޞޫލުތައް ކަނޑައެޅުމުގައި އެހީތެރިވުން.\n3- ސްކޫލްތަކަށް ގޮސް ބިޒްނަސް މާއްދާގެ މަންހަޖު ތަންފީޒު ކުރާގޮތް ބަލައި:\n(ހ) ޓީޗަރުން ބޭނުންވާ ކަންކަން ފާހަގަކޮށް އެކަންކަމުގައި އެހީތެރިވުމުގެ ގޮތުން އުފައްދަންޖެހޭ ތަކެތި އުފެއްދުމާއި، އުފައްދައިފައިވާ ތަކެއްޗަށް ގެންނަންޖެހޭ ބަދަލުތައް ގެނައުމަށް ހުށަހެޅުން.\n(ށ) ބިޒްނަސް މާއްދާގެ މަންހަޖު ތަންފީޒުކުރުމަށްޓަކައި ޓީޗަރުންނަށް ބޭނުންވާ އިތުރު ތަމްރީނުތައް ރާވާ ހިންގުމުގައި ކަމާބެހޭ ފަރާތްތަކަށް އެހީތެރިވުން.\n4- ބިޒްނަސް މާއްދާ ކިޔެވުމާއި ކިޔަވައި ދިނުމުގައި ދަރިވަރުންނާއި މުދައްރިސުން ބޭނުންކުރާނޭ ތަކެތި ކަނޑައެޅުމާއި، ޑިޒައިން ކުރުމާއި އުފެއްދުމުގެ މަސައްކަތް ކުރުން.\n5- ސްކޫލްތަކާއި ބިޒްނަސް މާއްދާގެ ފަންނީ މާހިރުންގެ މަޝްވަރާއާއެކު މާއްދާގެ ފޮތްތަކާއި ކިޔެވުމާއި ކިޔަވައި ދިނުމުގެ އެހީތައް އިތުރަށް ތަރައްޤީ ކުރުމުގެ މަސައްކަތުގައި އެހީތެރިވުން.\n6- ޚިދުމަތުގައި ތިއްބަވާ ޓީޗަރުންނާއި އަލަށް ޚިދުމަތަށް ނުކުންނަވާ ޓީޗަރުން ބިޒްނަސް މާއްދާގެ މަންހަޖަށާއި، މަންހަޖު ތަންފީޒު ކުރުމަށް ބޭނުންކުރާ ވަޞީލަތްތަކަށް އަހުލުވެރިކުރުވުމުގެ ގޮތުން ހިންގަންޖެހޭ ތަމްރީން ޕްރޮގްރާމްތައް ހިންގުން.\n7- ބިޒްނަސް މާއްދާގެ ޕެނަލް ބައްދަލުވުންތައް ބޭއްވުން.\n8- ބޒްނަސް މާއްދާއާ ގުޅިގެން ބޭރުގެ އެހީތަކުން ލިބޭ ޕްރޮޖެކްޓް މަސައްކަތުގައި އެހީތެރިވެދިނުން.\n9- ކަރިކިޔުލަމް ޑިވިޜަންގެ ފަންނީ ކަންކަމާއި އިދާރީ ކަންކަމުގައި ބޭނުންވާ އެހީތެރިކަން ދިނުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 29 ސެޕްޓެމްބަރ 2019ވާ އާދީއްތަ ދުވަހު 13:30 ގެ ކުރިން، ނޭޝަނަލް އިންސްޓިޓިއުޓް އޮފް އެޑިޔުކޭޝަން އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.


REEL: Meen zamaanaku nufenna hukuru haveereh!\nމާލޭގެ ހެލްތު ކާފިއުއުގެ ތިންގަނޑި އިރާ ލައްވާލި ފުރަތަމަ ހުކުރު ދުވަހު ހަވީރާއި އިރާކޮޅު މާލެ ފެނުނު ގޮތް ދައްލުވައި ރޯލް -- އަވަސް ވިޑިއޯ | އާއިމް ޒަމީރު\nއާދައިގެ ހުކުރު ދުވަހެކެވެ؛ ހުކުރަށް ކެއްކި ކުކުޅު ކާލައިގެން ބަނޑު ދަމާލަ އެވެ. ޕްލޭންގައިވާ ގޮތަށް ރާވައި ފޯނުގައިވާ ގްރޫޕްތަކަށް މެސެޖުތައް ފުލު ފުލުގައި ފޮނުވާލަ އެވެ. ރައްޓެހިންނާއެކު އޮންނަ ހުކުރު ކޮފީ އާއި ހަވީރު ސަޔަށް އާއިލާ އެންމެން ގޮވައިގެން ދިއުން ކުރިޔަށް އޮތީ އެވެ. ގޭގައި ތިބި ކުޑަ ގްރޫޕް ވެސް ތައްޔާރުވަނީ ބޭރަށް ދާށެވެ. ކުޑަކުދިންގެ ހަވީރުތައް ޕާކުގައި އެބަ އޮތެވެ. ކޮއްކޮމެން ކޮންމެހެން ދާން ބޭނުންވެ އެވެ. އާ ހެދުމެކެވެ. ކުލަ ކުލައިގެ ފަށާއި އަނގޮޓި އަޅާލައި ވިދާ ބޫޓަށް އަރައިން ރީތި ވެލައިގެނެވެ. އެންމެން އެކީ ހަވީރު 4:30 އަށް ގެއިން ނިކުމެ ހިނގައިގަންނަނީ "ފްރައިޑޭ ޕްލޭން" އާ އެއްގޮތަށެވެ.\nއާޓިފިޝަލް ބީޗުގައި ކޮޅު ކޮޅަށް ދުވާ ކުދިން އުޅެ އެވެ. ބައެއް މަންމަމެން ފަހަތުން ދުވާނެ އެވެ. "މަޑުން ދުވާށޭ ވެއްޓި ތަދުވެދާނޭ" ބުނާނެ އެވެ. އެކަމަކު އެއީ ގެއިން ނުކުމެ ސަކަރާތްޖަހާލަން ލިބޭ ދުވަހެވެ. މަޑެއް ނުކުރެވޭނެ އެވެ. ރޯލާ ސްކޭޓް ކުރާ ކުދިން ބާރު ބާރަށް ދުއްވަ އެވެ. ކަހާލައިގެން ވެއްޓޭ ފަހަރު ވެސް އާދެ އެވެ. އެކަމަކުވެސް ވަރިހަމަ އެވެ.\nތަންކޮޅެއް ދުރުން، ރާޅު ޖަހާ ހިސާބުގައި ޒުވާން ކުދިންތައް ފުމެ އެވެ. ޕޮޕްކޯން ކޮތަޅުތައް އަތުގައި އަޅުވައިގެނެވެެ. އެންމެން ހީނހީނފައި ޖަހާ ސަކަރާތް ޖަހަ އެވެ. މަންޒަރު ބަލަން އަތިރި މަތީގައި ހުރި ގޮނޑިތަކުގައި އުމުރުން ދުވަސްވީ މީހުން އެ ތިއްބެވެ. ޒުވާނުން އުޅޭ ގޮތުން ޕިސްޕިސް ތަޅާލަތަޅާލަ އެވެ. މަޑުމަޑުން ތިބެ އެ މީހުން ގެނބިގެން އެ ދަނީ އިހުގެ ޒަމާނަކަށެވެ.\nއިއްޔެ އިރުއްސޭން ދިޔައިރު ބްރުޖް ސަރަހައްދު -- އަހުމަދު އަޝްހާދު އަބްދުﷲ | އަވަސް\nބޮޑުތަކުރުފާނު މަގާ ދިމާއަށް ބަލާލާއިރު، ދުއްވާ އެއްޗެހިން އެކަކު އަނެކަކު ވަކިވާ ވަރެއް ނުވެ އެވެ. ޓްރެފިކްގައި ޖެހި އަޅާ ބަރުގޮނުގެ އަޑު އެއީ މާލޭގެ ދިރި އުޅުމުގައި މިއުޒިކެކެވެ. ފިނި ބުރު ޖަހާމީހުން ހަމަ ދުއްވަ އެވެ. ކުޑަކުދިން ގޮވައިގެން ސަަންސެޓް ބަލަން ދާ ބައްޕައިންގެ މޫނުމަތިން ފެންނަނީ އުފާވެރި ކަމެވެ. ލިބޭ ރީތި ވަގުތުކޮޅެވެ.\nމިއީ ހަނދާންތަކެކެވެ. މިއީ މާލޭގެ ހުކުރު ދުވަހެއްގެ އަސުރުން ތިރިވީމާ އޮންނަ ގޮތުގެ ފޮޓޯގަނޑެކެވެ! ފްރައިޑޭ، "މައި ފްރައިޑޭ" އަކަށް ވަނީ މި ހަލަބޮލިކަމާއި އަޑުތަކާއެކު އެވެ! އެކަމަކު އިއްޔެ މުޅި ތަސްވީރު ބަދަލުކޮށްލި އެވެ. ކޮވިޑް-19 ބަދަލު ނުކޮށްލަނީ ކޮން ކަމެއް ހެއްޔެވެ؟\nހުކުރު ދުވަހަށް އެންމެ ފަރިވާ ގަޑިއިރަށް ކުޑަ ކާފިއު ރެޑީވީ އެވެ. ފަހެއް ޖަހާއިރަށް ގެއަށް ވަދެ ދޮރުތައް ބަންދު ކުރުމަށް ޕަބްލިކް ހެލްތުގެ ޑިރެކްޓަރު ޖެނަރަލް މައިމޫނާ ވަނީ އަންގަވާފަ އެވެ.\nގަޑި ޖެހެން 15 މިނެޓަށްވީ އިރަށް ހާއްސަ ފާހާއެކު އަހަރެން ވެސް މަގު މައްޗަށް ނުކުތީ އެވެ. އޭރު ވެސް މަގުމަތީ މީހުން ހޭލަމޭއްޔަށް އުޅެ އެވެ. އެކަމަކު، މިސްރާބު ހުރީ ޕާކްތަކާ ދިމާލަކަށް ނޫނެވެ. ގެއާ ދިމާލަށެވެ. ފަހެއް ޖެހުމާއެކު ފޯރިމަރަން ކޮންމެ މަގެއްގެ ކަންމައްޗަށް ފުލުހަކު އައިސް މަޑު ކުރެ އެވެ. ސައިކަލްތައް ޕާކިން ޒޯނުތަކަށް ވައްދަން ކޮންމެ މީހަކު ވެސް އަވަސްވެ ގަނެ އެވެ. ބައެއް މީހުންނަށް ގެއަށް ނުދެވި އުޅެނިކޮށް އެ ޖެހީ ފަހެކެވެ. ކާފިއުގެ ގަޑި ހިނގަން ފެށީ އެވެ.\nއިއްޔެ ހަވީރު މާލޭގެ މަގެއްގެ މަތި:ހުކުރު ދުވަހާ ކާފިއު ދިމާވުމުން ތަފާތު އިހުސާތަކެއް ހުރި -- އަހުމަދު އަޝްހާދު އަބްދުﷲ | އަވަސް\n-- ޕިން ޑްރޮޕް ސައިލެންސް -- މާލޭގެ މަގުތައް މަތިން މީހެއްގެ ހިލަމެއް ވެސް ނެތެވެ. މަގެއް މަތީ ފުލުހަކާއި ބައެއް ހާލަތްތަކުގައި ބޭރަށް ނިކުމެ އުޅެވޭނެ ހުއްދަ އޮތް ދެތިން މީހެއް ނޫނީ ހަމަ މުޅީން ފަޅަށެވެ. ކުޑަކުދިންގެ އަޑުތައް ނުކެނޑި ހުރި ޕާކުގެ މައި ގޭޓު ހުރީ ޓޭޕު އަޅާ ބަންދުކޮށްފަ އެވެ. ޕާކުގެ ސީސޯތަކަށް އަރާނެ ކުއްޖަކު ނާންނާނެ އެވެ. އުނދޯލިތައް ހެއްލާލަން ދުވެލާ މަޖާ ކުރާނެ ކުއްޖެއް ނެތެވެ. އެންމެން ގޭގަ އެވެ. މީހުންގެ ވާހަކަތަކާއެކު މަގުތަކުގައި އެއްވެފައި ހުރި ބަރުގޮނުގެ އަޑުތައް އެއްކޮށް ކެނޑިފަ އެވެ.\nގެއެއްގެ ބެލްކަނީގައި ހުރެ މީހަކު ދައްކާލާ ވާހަކަ ވެސް ތިރީގައި ހުންނަ މީހާއަށް އިވެ އެވެ. ސައިކަލްތަކުގެ ބަރުގޮނުގެ އަޑެއް ނެތެވެ. ގޭގޭގައި ގެންގުޅޭ ދޫނިތަކުގެ ނަލަނަލަ އަޑުތައް އެކިޔާ ލަވަތައް އަދި އިވެން މި ފެށީ އެވެ. ވައިރޯޅިއެއް ޖެހިލާ އިރު ގަސްތަކުގެ ފަތްތައް މަޑުމަޑުން އެނބުރިލާ ގޮތާއި އެ އަޑުތައް ވެސް ވީ އާ މިޔުޒިކަށެވެ.\nއިއްޔެ މާލޭގެ ބަނދަރުމަތިން ބޮޑުތަކުރުފާނު މަގު ހުސްވެފައި -- އަހުމަދު އަޝްހާދު އަބްދުﷲ | އަވަސް\nބަނދަރުމަތީ އަޅާފައި ހުރި ދޯނިތަކުގައި ތިބި ބޭބެމެން ޖަހާލާ ދުވަސްވީ ހިންދީ އިޝްގީ ލަވަތަކުގެ އަޑުން އެއޮށް ހަލަބޮލިކޮށް އޮންނަ ބަނދަރުމަތި މުޅިން ރޮމޭންޓިކްކޮށްލައިފި އެވެ. އަޅާފައިވާ ދޯނިތަކުގައި އުނގުޅޭ ރާޅުތަކުގެ އަޑު ވެސް މިޔުޒިކަކަށް ފުދޭހާ ރީއްޗަށް އިވެ އެވެ. މަގުތަކުގެ މެދަށް ޖެހިލައި ހިސާބަކަށް އުދުހިލައި ހޮވާ ކާލުމުގެ މިނިވަންކަމެއް ނުލިބޭ ކޮތަރުތަކަށް ވެސް ހީވަނީ އީދެއް އައިސްގެން އުޅޭ އެހެނެވެ. މީހުން ގޭގައި "ބަންދުކޮށްފައިވާ" މި ތިން ގަޑިއިރަކީ އެސޮރުމެނަށް ރީތި ބަހާރެކެވެ.\nއަށެއް ޖެހީ ކަމަށް ހީކޮށް ގަޑި ބަލާލީމެވެ. އަދި 7:59 އެކެވެ؛ މަގުތަކަށް މީހުން ނުކުންނަން ފަށައިފި އެވެ. ބައެއް ގޯޅިތަކުން މީހުން ނުކުންނަނީ ތަނެއްގައި ބަންދުގައި ބައިތިއްބާފައި ތިބި ބަޔަކު ދޫކޮށްލުމުން އަވަސް އަވަހަށް ނުކުމެގަންނަން އުސޫލުންނެވެ. އިރުކޮޅެއްގެ ތެރޭގައި ފިހާރަތައް ފުރި ބަންޑުންވި އެވެ.\nސައިކަލްތައް ޕާކިންއިން ނެރެގެން ކޮޅުކޮޅަށް ދުއްވަން ފަށައިފި އެވެ. ބޭރު މަގު ފިނި ބުރު ޖަހާ މީހުންނާއެކު ފުރާލައިއިފި އެވެ. އެއް ކަހަލަ ހަމަހިމޭން މިޔުޒިކީ ދުނިޔެ "މަރުވެގެން" ހިނގައްޖެ އެވެ. މިހާރުގެ މިޔުޒިކަކީ ކަންފައްތަށް އުނދަގޫ، ސައިލަތްތަކުގެ އަޑުތަކާއި މީހުން ހެލިފެލިވާ އަޑުތަކެވެ.\nމާޗް 3، ވީ ހުކުރު ދުވަހުގެ ހަވީރު ކިތަންމެ ތަފާތަސް ހުކުރު ދުވަކީ އެންމެންގެ ވެސް ދުވަހެކެވެ. މުސްލިމުންގެ އީދެވެ. އާއިލީ ދުވަހެކެވެ. ރައްޓެހިންނާއި ގާތް މީހުންނަށް ވެސް ހާއްސަ ދުވަހެކެވެ. އެކަމަކު މިކަހަލަ ހުކުރު ދުވަހެއް މިއިން ޒަމާނަކު ރާއްޖެއަކުން ނުފެނެ އެވެ. މިކަހަލަ ހަމަހިމޭން ހުކުރު ދުވަހެއް ހޯދަން މިހާތަނަށް ޖެހިފައި އޮތީ ޓައިމް ޓްރެވަލް ކުރާށެވެ. އެކަމަކު މިއޮތީ އެފަދަ ދުވަހެއް އައިސްފަ އެވެ. މި ކޮރާނާ ވައިރަހާއި މި ކާފިއު އޮތީވިއްޔާ އަންނަ ހުކުރު ދުވަސް ވެސް ވާނީ މިފަދަ ހިމޭން ދުވަހަކަށެވެ.\nކޮވިޑް-19 މާލޭ ސިޓީ ބޮޑުތަކުރުފާނު މަގު + އަވަސް ރީލް ކޮރޯނާ ވައިރަސް ކޮވިޑް-19 އިގެ ބަލާއާފާތް މާލޭ ސަރަހައްދުގެ ކާފިއު\nބޭރަށް ރިސޯޓެއް، އެތެރެ ހޮސްޕިޓަލެއް!


#Hithadhoo Dhekunu dhaairaa ah Adeel vaadha kurahvanee – adduLIVE\nހިތަދޫ ދެކުނު ދާއިރާއަށް އަދީލް ވާދަކުރައްވަނީ\n1 Feb 17, 2019, 12:09 ހަސަން އަޝްރަފް\nއައްޑޫ ސިޓީ ހިތަދޫ ދެކުނު ދާއިރާގެ މަޖިލިސް މެންބަރުކަމަށް ޝަރަފުއްދީންގެ ޕްރިންސިޕަލްގެ މަޤާމުގައި ހުންނެވި ޑރ.އަހްމަދު އަދީލް ނަސީރު ވާދަކުރައްވަން ނިންމަވައިފިއެވެ.\n'އައްޑޫލައިވް' އަށް މައުލޫމާތު ލިބިފައިވާ ގޮތުގައި ވަރަށް އަވަހަށް އިންތިޚާބުގައި ވާދަކުރެއްވުމަށް އިލްކްޝަންސް އަށް ފޯމު ހުށަހަޅުއްވާނެ އެވެ. އަދީލް އިންތިޚާބުގައި ވާދަކުރައްވާނީ މިނިވަން ކެންޑިޑޭޓެއްގެ ގޮތުގައި ކަމަށް މައުލޫމާތު ލިބެއެވެ.\nހިތަދޫ ދެކުނު ދާއިރާގެ މަޖިިލސް މެންބަރު ކަމަށް ވާދަކުރެއްވުމަށް މިހާތަނަށް ފޯމު ހުށަހަޅުއްވާފައި ވަނީ އެމްޑީޕީގެ ޕްރައިމަރީ ކާމިޔާބު ކުރެއްވި ނާޒިލް އެކަންޏެވެ.\n2014 ވަަނަ އަހަރުގެ ރައްޔިތުންގެ މަޖިލީހުގެ އިންތިޚާބުގައި ވެސް އަދީލް ވާދަކުރައްވަން އުޅުއްވިއެވެ. އެހެން ނަމަވެސް އެފަހަރު އަދީލަށް ޕީޕީއެމްގެ ޓިކެޓް ނުލިބުނީއެވެ.\nއަދީލަކީ ސިޔާސީ ކަންކަމުގައި އެހާ ހަރަކާތްތެރި ބޭފުޅެއް ނޫނެވެ. އެހެން ނަމަވެސް ވައްކަމާއި ކޮރަޕްޝަނުގެ ތުހުމަތުތައް ކުރެވިފައިވާ ކުރީގެ ރައީސް ޔާމީންގެ ވެރިކަމުގައި ބޭއްވި ޕީޕީއެމްގެ ހަފްލާތަކުން ކޮންމެވެސް ވަރަކަށް އަދީލް ފެނިފައިވެއެވެ.\nއަދި ފަހަކަށް އައިސް ސޯޝަލްމީޑިޔާގައި ސިޔާސީ ކަންކަމަށް ވަރަށް ބޮޑަށް ފާޑުވިދާޅުވަމުން ގެންދަވައެވެ. އެގޮތުން އިންޑިއާ އަކީ ދިވެހިރާއްޖޭގެ ތަރައްޤީ އަށް ހުރަސްއަޅާ ޤައުމެއް ކަމަށް ވިދާޅުވެ އަދީލް ވަނީ ވާހަކަ ދައްކަވާފައެވެ.


Muslimun Ulhey Sarahahdhah Taxi Gos Nudhin - Vaguthu\nމުސްލިމުން އުޅޭ ސަރަޙައްދަށް ޓެކްސީ ގޮސް ނުދިން\nޓެކްސީ އަކަށް އެރި މީހަކު، މުސްލިމުން ގިނަ ސަރަޙައްދަކަށް ދިއުމަށް އެދުމުން ގެންގޮސް ނުދިން މައްސަލައެއް ފެންމަތިވެއްޖެއެވެ. މިކަން ހިނގާފައިވަނީ އަވަށްޓެރި އިންޑިޔާގެ ވެރިކަން ކުރާ ދިއްލީގައެވެ.\nރިޕޯޓުތައް ބުނާގޮތުގައި ދިއްލީގެ މުސްލިމުން ގިނަ ސަރަޙައްދެއްކަމަށްވާ ޖަމިއާ އަށް ދިއުމަށް ޓެކްސީ އަށް އަރާފައިވަނީ ނޫސްވެރިއެކެވެ. އަދި، އެނޫސްވެރިޔަކީވެސް މުސްލިމެއްކަމަށާއި އޭނާގެ ނަމަކީ އަސަދުކަމަށްވެސް ރިޕޯޓުތައް ބުނެއެވެ.\n"އޮލާ" ނަމަކަށް ކިޔާ މޯބައިލް އެޕްލިކޭޝަން އެއްގެ ޒަރީއާއިން މި ޓެކްސީ ހޯދިކަމަށް އަސަދު ބުނާއިރު، އޭނާ ބޭނުންވިތަނަށް ނުގެންގޮސް ދިން މައްސަލަ، އޭނާވަނީ ފުލުހުންނަށް ހުށަހަޅާފައެވެ.\nއަސަދު ބުނެފައިވާ ގޮތުގައި ޓެކްސީ ދުއްވަން އިން ޑްރައިވަރު ބުނެފައިވަނީ އެތަނަށް ނުދެވޭނެކަމަށާއި، އެއީ މީހުން ގޮސް އުޅެން "ހެޔޮވާވަރުގެ ތަނެއް ނޫން" ކަމުގައެވެ. އަދި، ގެންގޮސް ދޭން އެދުމުންވެސް އެކަމަށް އެއްބަސް ނުވިކަމަށާއި އަދި މަގު މެދަށް އޭނާ ބޭލިކަމަށްވެސް، މީސް މީޑިޔާ މެދުވެރިކޮށް އަސަދު ބުނެފައިވެއެވެ.\nމީގެއިތުރުންވެސް، ބައެއް ނޫސްތަކުން ބުނެފައިވާ ގޮތުގައި ޓްވިޓަރ މެދުވެރިކޮށް އޮލާ ކުންފުނިން ވަނީ އަސަދަށް މަޢާފަށް އެދިފައެވެ. އަދި، އެ ޓެކްސީ ޑްރައިވަރު މަޤާމުން ވަކިކޮށްފައިވާކަމަށްވެސް ބައެއް ނޫސްތަކުން ބުނެފައިވެއެވެ.\nމިފަދަ ކަންކަމަކީ އިންޑިޔާގައި އައު ކަމެއް ނޫނެވެ.\nޖޫން 18, 2018 22:39\nއަހަންނަށް އޮޅިގެން ރަސްލީ ސުޕާރީއެއް ކޮރޮޅި ޑުރައިވަރ އަށް ދިއްކޮލެވިގެން ހުރިޕޯރިއެއް ޕާކިސްތާނޯ ކިޔާފަ


Gaumun Varugadha ThaL'Lihi Molhuviya nudhee Hifahat'taifi\nގައުމުން މިދިޔައަހަރުގެ ޗެމްޕިއަން ވަރުގަދަ ތައްލިހި ...\nވިޝަލްގެ2ވަނަ ހެޓްރިކާއެކު އޭޓީއަތުން ...\nގައުމުން މިދިޔައަހަރުގެ ޗެމްޕިއަން ވަރުގަދަ ތައްލިހި މޮޅުވިޔަނުދީ ހިފަހައްޓައިފި\nby vomadmin August 5, 2019\nމިދިޔަ އަހަރުގެ ޗެމްޕިއަން ތައްލިހި އެފްސީ މޮޅުވިޔަނުދީ ގައުމު އެފްސީ ޓީމުން ތައްލިހި ،ހިފަހައްޓާލައިފި އެވެ.\nމިނިވަންކަޕް 2019 ފުޓްސަލް މުބާރާތުގައި އާދީއްތަ ދުވަހުގެރޭ ކުޅެވުނު ފޯރިގަދަ މިމެޗުން ނިމުނީ2ލަނޑު2ލަނޑުން ދެޓީމް އެއްވަރުވެގެންނެވެ.\nދެޓީމްގެ ގިނައަދަދެއްގެ ސަޕޯޓަރުންގެ ސަޕޯޓުން ދަނޑުގެ ސަރަހައްދު ގުގުމާލާފައިއޮތް މިމެޗްގައި ދެޓީމްގެ ކުޅުންތެރީންގެ ފަރާތުންވެސް ފެނިގެންގޮސްފައިވަނީ ވާދަވެރި ކުޅުމެކެވެ. އެކަމަކު މިމެޗްގައި ފުރަތަމަ ލަނޑުޖަހާ ކުރިހޯދީ ގައުމު އެފްސީންނެވެ. ގައުމު އެފްސީން ކާމިޔާބުކުރި މިލަނޑު4ވަނަ މިނިޓްގައި ކާމިޔާބުކޮށްދިނީ ހަސަން ސަމަދެވެ. އެހެންނަމަވެސް 12 ވަނަ މިނިޓްގައި ތައްލިހިޓީމުން ލަނޑެއް ކާމިޔާބުކޮށް މެޗްގެ ނަތީޖާ ހަމަހަމަކުރިއެވެ. މިލަނޑު އެޓީމަށް ކާމިޔާބުކޮށްދިނީ ލިރުއާމްއެވެ.\n1 ލަނޑު 1 ލަނޑުން ދެޓީމް އެއްވަރުވެގެން ފުރަތަމަ ހާފް ނިމިގެންގޮސްފައިވާއިރު ގައުމުއެފްސީ ޓީމުން އުފެއްދި ނުރައްކާތެރި ގިނަ ހަމަލާތަކެއް ތައްލިހިޓީމްގެ ކީޕަރު ބޮޑީވަނީ ހުށިޔާރުކަމާއެކު ދިފާއުކޮށްފައެވެ.\nމިމެޗްގެ ދެވަނަ ހާފްގެ ކުޅުމުގައިވެސް ތައްލިހިޓީމަށްވުރެ ރަގަޅަށް ކުޅެ ލަނޑުޖަހާނެ ގިނަ ފުރުސަތުތައް ލިބިގެންގޮސްފައިވަނީ ގައުމު އެފްސީއަށެވެ. އެކަމަކު ދެވަނަ ހާފްގެ 27 ވަނަ މިނިޓްގައި ތައްލިހިޓީމުން އެޓީމުގެ ދެވަނަ ލަނޑު ކާމިޔާބުކޮށް މެޗްގެ ލީޑު ހޯދިއެވެ. މިލަނޑުވެސް އެޓީމަށް ކާމިޔާބުކޮށްދިނީ ލިރުއާމްއެވެ.\nސަޕޯޓަރުންގެ އަޑުން ގުގުމާލާފައި އޮތް މި މެޗުގައި ގައުމު އެފްސީ ޓީމުން އެޓީމުގެ2ވަނަ ލަނޑުޖަހާ މެޗްގެ ނަތީޖާ ހަމަހަމަކޮށްފައިވަނީ 36 ވަނަ މިނިޓްގައި ހަސަން ސަމަދު ކާމިޔާބުކޮށްދިން ލަނޑުންނެވެ.\nމި މެޗުގެ މޮޅު ކުޅުންތެރިއަކަށް ހޮވިފައިވަނީ މިމެޗްގައި ތަފާތު މޮޅުކުޅުމެއްކުޅުނު ގައުމު އެފްސީގެ ހަސަން ސަމަދެވެ.\nމިމެޗްގައި ވާދަކުރި ތައްލިހިޓީމަކީ މިދިޔައަހަރު ބޭއްވުނު މިމުބާރާތުގެ ޗެމްޕއަންޓީމަށްވެފައި އެޓީމުގައި ހިމެނޭ ކުޅުންތެރީންގެ ތެރެއިން އަލީ ޝިފާއު އާއި ޝަމްހާދު ސައީދަކީ މިދިޔައަހަރު ބޭއްވުނު މިމުބާރާތުގެ އެންމެ މޮޅު ފަސްކުޅުންތެރީންގެ ތެރޭގައި ހިމެނިފައިވާ ކުޅުންތެރީންނެވެ. މީގެ ތެރެއިން ޝަމްހާދު ސައީދުއަށްވަނީ މިދިޔައަހަރުގެ މިމުބާރާތުގެ އެންމެ މޮޅު ކުޅުންތެރިޔާގެ މަގާމްވެސް ލިބިފައެވެ. އަދި އެޓީމު ގޯލްކީޕަރު ހުސެއިން ޝަހްޒާން(ބޮޑީ) އަކީ މިދިޔައަހަރު ބޭއްވުނު މިމުބާރާތުގެ އެންމެ މޮޅު ގޯލްކީޕަރުގެ މަގާމަށް ހޮވުނު ކުޅުންތެރިޔާއެވެ.\nގައުމއެފްސީއަށް ބަލާއިރު ގައުމު އެފްސީވަނީ މިދިޔަ އަހަރު ބޭއްވުނު މިމުބާރާތުގެ ސެމީފައިނަލްގައި ވާދަކޮށްފައެވެ. އަދި އެޓީމުގެ ޝައްފާން(ޝާކާ) މިދިޔަ އަހަރުގެ މުބާރާތުގެ އެންމެ މޮޅު ފަސްކުޅުންތެރީންގެ ތެރޭގައި ހިމެނުނެވެ. އެހެން ނަމަވެސް ގައުމު އެފްސީގެ މިފަހަރުގެ ޓީމްގައި ޝާކާ ހިމެނިފައެއްނުވެއެވެ.\nޖޯލިއަންސް މިކްސް ވޮލީބޯޅަ މުބާރާތް: ޓަފްސިކް ކުޅުނު ދެވަނަ މެޗުވެސް ކާމިޔާބުކޮށްފި\nAdvertisement އައްޑޫސިޓީ ފޭދޫގައި މިހާރު ކުރިއަށްދާ ޖޯލިއަންސް މިކްސް ވޮލީ މުބާރާތުގައި ޓީމް ޓަފްސިކް ކުޅުނު ދެވަނަމެޗްވެސް ކާމިޔާބުކޮށްފިއެވެ. ...


Dharin gaigaa ashagennevun muhimmu baeh aadhathah\nއަޅުގަނޑުމެން ދަރިންނަށް ރަނގަޅު ތަޢްލީމެއް ދިނުމަށް އެންމެ ކުޑަ އިރުއްސުރެ ވަރަށް މަސައްކަތް ކުރަމުއެވެ. ރަށުގައި ހުރި ކިޔަވައިދިނުމަށް އެންމެ ރަނގަޅު ސްކޫލަކަށް ކުއްޖާ ވައްދާ، އެންމެ މޮޅެތި ޓީޗަރުން އެކުދިންނަށް ކިޔަވައިދޭން ޓިއުޝަނަށް ގެނެސް އެތައް ހޭދައެއް އެކުދިންގެ ކިޔެވުމަށް ކުރަމުއެވެ. ނިޔަތަކީ ހަމަ އެންމެ ކަމެކެވެ. މުޖުތަމަޢުގެ އެންމެން ޤަދަރުކުރާ ރިވެތި އާދަތަކެއް ލިބިފައިވާ ރަނގަޅު ތަޢްލީމެއްގެ ވެރި ދަރިޔަކަށް އެކުއްޖާ ވުމެވެ.\nނަމަވެސް، މައިންބަފައިން ދަރިންނަށް ރަނގަޅު ތަޢްލީމެއް ދިނުމަށް ކިތަންމެ މަސައްކަތެއް ކުރިޔަސް ބައެއްފަހަރު ކުދިން ރަނގަޅު މަގުން ކައްސާލައެވެ. އަނެއްބައި ކުދިން ކިތަންމެހާވެސް ރަނގަޅަށް ކިޔަވައި މަތީ ފާސް ހޯދިޔަސް، އުޅުމެއް ނެތުމުން، ކިޔެވި އެއްޗެއްގެ ބޭނުން ނުހިފި، މުޖުތަމައު ޢަށް ހުރި ނުރައްކަލަކަށް އެކުއްޖާވެގެން ގޮސްފައިވާކަމީ އަޅުގަނޑުމެންގެ މިކުޑަ މުޖުތަމަޢުންވެސް ފެންނާންހުރި ކަންތައްތަކެވެ.\nދަރިން ތަރުބިއްޔަތު ކުރުމުގައި ރަނގަޅު އަޚްލާޤް، އާދެ! ރަނގަޅު އާދަތައް ދަސްކޮށްދިނުން މުހިންމުވަނީ މިހެންވެ އެވެ. މީހެއްގެ ކިބައިގައި ހުންނަ ރަނގަޅު އާދަތަކަކީ އެމީހާގެ އާއްމު ދިރިއުޅުންވެސް ކާމިޔާބު ވުމުގެ އެންމެ މުހިންމު އެއް މަސްދަރެވެ. މާތްވެގެންވާ އިސްލާމް ދީނުގައިވެސް، ރަނގަޅު އާދަތަކަށް ވަރަށްބޮޑު އަހައްމިއްޔަތުކަމެއް ދީފައިވެއެވެ. ދަރިންގެ ކިބައިގައި އަށަގެންނެވުން މުހިންމު ބައެއް ރަނގަޅު އާދަތަކަށް މިހާހިސާބުން ބަލައިލާނަމެވެ.\n1- ބޮޑެތި މީހުންނަށް އިޙްތިރާމްކުރުން\nބޮޑެތި މީހުން ނުވަތަ ދުވަސްވީ މީހުންނަކީ، ދުނިޔޭގެ އާދަތަކާ ކަންކަން ހިނގާފައިވާގޮތް ޒަމާނުއްސުރެ ތަޖުރިބާކޮށްފައިވާ ގިނަ ކަންކަމަށް ޤާބިލް ބަޔެކެވެ. އެހެންކަމުން ތިމާގެ އެދުރުންނާ ތިމާއަށްވުރެ ބޮޑެތި ކޮންމެ މީހަކަށްވެސް އިޙްތިރާމް ކުރަން ކުދިންނަށް ދަސްކޮށްދޭންޖެހެއެވެ. ވަކިން ޚާއްސަކޮށް މައިންބަފައިންނާއި މާމަ އަދި ކާފައަށް ކުރަންޖެހޭ އިޙްތިރާމުގެ މުހިންމުކަން އެކުދިންނަށް ވިސްނައިދޭން ޖެހެއެވެ. އަޅުގަނޑުމެންގެ ދީނުގައިވެސް، މައިންބަފައިންނަށް ހެޔޮކޮށް ހިތުމަށާއި ނުރުހުމުގެ ގޮތުން އުއްފުވެސް އެމީހުންނާ ދިމާލަށް ނުބުނުމަށް އަންގަވާފައިވާކަމާ، ބޮޑެތި މީހުންނަށް ޤަދަރުކުރުމަށް އަންގަވާފައިވާކަން އެކުދިންނަށް ކިޔައިދޭންޖެހެއެވެ.\nދަރިންގެ ޚިޔާލަށްވުރެ މައިންބަފައިންދޭން ޚިޔާލު އެކުދިންގެ ކުރިމަތީގައި އިސްކުރުމުންނާއި، ތަނެއްގައި އިށީނދެގެން ތިއްބައި އެއިން މީހަކު އައިސްފިނަމަ ތެދުވެ އެމީހުންނަށް ޖާގަ ދިނުން ފަދަ ކަންކަން ކުރުމުން، އެކުދިންނަށް ކަމުގެ މުހިންމުކަން ވިސްނި ދިރިއުޅުމުގައި އެކަންކަން އަމަލީގޮތުން ކުރުމަށް އެހީއަކަށް ވާނެއެވެ.\n2- ދޮގު ނުހެދުން\nއެންމެ ކުޑައިރުއްސުރެވެސް ދަރިންނަށް ދޮގު ނުހެދުމަށް ދަސްކޮށްދޭށެވެ. ދޮގު ހެދުމުގެ ނުބައިކަމާ އެކަމުން ދުނިޔެއާ އާޚިރަތުގައިވެސް އަޒާބު ލިބޭނެކަމެއްކަން ބުނެދޭށެވެ. މީހުންގެ އިޙްތިރާމާއި ލޯބި ގެއްލޭނެކަމާ ދޮގުހަދާ ކުދިންދެކެ އެންމެންވެސް ފޫހިވާނެކަން އަންގައިދޭށެވެ. މައިންބަފައިންވެސް މިކަމުގައި ސަމާލުކަންދޭންޖެހެއެވެ. ދަރިންނަށް މިވެނި އެއްޗެއް ހޯދައިދޭނަމޭ ބުނެ އެކަން ނުކުރުމުން އޭގެ ނޭދެވޭ އަސަރު ކުރާނެއެވެ. ބައެއް ފަހަރު ކުއްޖާ ތެދަށް ކަންތައްވީގޮތް ބުނުމުގެ ބަދަލުގައި އެކި އެކި އުޒުރު ދައްކާ ހެދުމުން، އަޅުގަނޑުމެން އެކަން މަޖާ ކަމަކަށް ހަދަމުއެވެ. ނަމަވެސް، މިހެން ހެދުމުން އެކުދިންނަށް ކުރެވުނީ ގޯސްކަމެއްކަން ނުވިސްނި އަލުން އެކަމަށް ހިތްވަރު ލިބުމަށް މަގު ފަހިވެއެވެ.\n3- ތިމާގެ އެއްޗެހި އެހެންކުދިންނަށް ހިއްސާކުރުން\nގިނަ ކުދިން އުޅޭ ގެއެއްގައި ނަމަ މިއީ ވަރަށް މުހިއްމު އާދައެކެވެ. އެހެންކުދިންނާ އެކު ކުޅެން އުޅުމުގެ ތެރޭގައި އެއްކުއްޖަކު އަތުގަ އޮންނަ ކުޅޭ އެއްޗެއް އަނެއް ކުއްޖަކަށް ހިއްސާކުރަން ދަސްކޮށްދިނުމުން، ކުދިންގެ ގުޅުން ބަދަހިވެ ކުޅިވަރުގެ ތެރެއިން އެއްކުއްޖެއްގެ ފަރާތުން އަނެއްކުއްޖަކަށް އައު ކަންތައްތައް ދަސްވުމަށް ކޮށެވޭ މަގަކަށް ވެއެވެ. ދަރިންނާއެކު ކުޅެ ހަދާއިރު މިކަމަށް ސަމާލުކަންދީ، ތިބޭފުޅުންގެ އަތުގައި އޮތް އެއްޗެއް ނަމަ އެކުދިންނާ ހިއްސާކޮށް ނަމޫނާ ދައްކާށެވެ.\n4- މާފަށް އެދުން\nކަމެއް ގޯސްކޮށް ކުރެވުމުން، އެކަމަށް މާފަށް އެދުމަށް ދަސްކޮށްދިނުމަކީވެސް ކުދިންގެ ކިބައިގައި އަށަގެންނެވުން ވަރަށް މުހިއްމު އާދައެކެވެ. މާފަށް އެދެންޖެހޭ ހާލަތްތައް އޮޅުންފިލުވައިދީ އަދި މިއާއެކު ކޮންމެ ކޮންމެ ކަމަކަށް މާބޮޑަށް ދެރަވެ މާފަށް ނޭދުމަށްވެސް ދަސްކޮށްދިނުން ވަރަށް މުހިއްމެވެ. ތިމާގެ އިހްސާސްތައް ހިއްސާކުރުމުގެ ޤާބިލްކަން ކުދިންގެ ކިބައިގައި ހަރުލެއްވުމަކީ ދިރިއުޅުމުގެ ހަނގުރާމަ ކާމިޔާބުވުމަށް ލިބޭ ބާރެކެވެ.\n5- ގަނާ ނުކުރުން\nގަނާ ކުރުމަކީ މުޖުތަމައުގެ ބައެއް ކުދިންގެ ކިބައިގައި ހަރުލާފައިވާ ވަރަށް ނޭދެވޭ ސިފައެކެވެ. ސްކޫލުގަޔާއި އާއްމު ދިރިއުޅުމުގެ ތެރޭގައިވެސް ގަނާ ކުރާ ކުދިން އުޅެއެވެ. ކުދިންގެ ޅައިރުއްސުރެ ގަނާ ކުރުމަކީ ކޮބައިކަމާ، އެކަމުން ދުރުވެ ތިބުމަށް އާދަކުރުވުމަކީ ވަރަށްވެސް މުހިންމު ކަމެކެވެ. އެހެން ކުދިންގެ ޚިޔާލުތަކާއި އެކުދިންގެ ކަންކަން މަޖަލަކަށް ހަދައިގެން މީހުންގެ ކުރިމަތީގައި އަދި ވަކިން ނަމަވެސް އެވާހަކަތައް ދެއްކުމަކީ، އެކުދިންނަށް ނަފްސާނީގޮތުން ބޮޑެތި ގެއްލުންތަކެއް ކުރުވާ ކަމެކެވެ. ކޮންމެ ކުއްޖަކީ ތަފާތު ކުއްޖެއްކަމާއި، ހުރިހާ ކަމެއްގައި އެންމެން ހަމަހަމަ ނުވާނެކަން ވަރަށް ރަނގަޅަށް ކުދިންނަށް އުނގަންނައިދޭން ޖެހޭނެއެވެ. ގަނާކުރެވޭ ކުއްޖާގެ ދިރިއުޅުމަށް އެކަމުން ބޮޑެތި އުނދަގޫތަކާ ކުރިމަތިލާންޖެހި ހިތާމަވެރި ހާދިސާތައް ހިނގާފައިވާކަން ވިސްނައިދޭށެވެ.\nމަތީގައިވާ އާދަތައް ނޫނަސް، ރަނގަޅު ބައިވަރު އާދަތައް އަޅުގަނޑުމެންނަށް އެނގެއެވެ. ތިމާއަށާ މުޖުތަމަޢުއަށް ރަނގަޅު ޞާލިޙް ދަރިޔަކު ނެރުމަށް ބޭނުންވާ ކޮންމެ މައިންބަފަޔަކުވެސް ކުއްޖާއަށް ރަނގަޅު ތަޢްލީމެއް ދޭން މަސައްކަތް ކުރާ ބީދައިން، ކުއްޖާގެ ކިބައިގައި ރަނގަޅު އާދަތައް އަށަގެންނެވުމަށް މަސައްކަތް ކުރުމަށް ދަންނަވަމެވެ. ދުޢާއަކީ، އަޅުގަނޑުމެންގެ ދަރިންނަކީ ހެޔޮލަފާ ރަނގަޅު އާދަތަކެއް ލިބިފައިވާ ދަރިންތަކެއް ކަމުގައި ލެއްވުމެވެ.


Surah Fatihah Ayah 1:1 Divehi dv | Quran\nDivehi in Divehi\n1:1 رحمن ވަންތަ رحيم ވަންތަ اللَّه ގެ اسم ފުޅުން ފަށައިގަންނަމެވެ.\n1:2 حمد ހުރީ، عالم ތަކުގެ ވެރި اللَّه އަށެވެ.\n1:3 (އެކަލާނގެއީ) رحمن ވަންތަ رحيم ވަންތަ ރަސްކަލާނގެއެވެ.\n1:4 قيامة ދުވަހުގެ ވެރި ރަސްކަލާނގެއެވެ.\n1:5 އަޅަމެން އަޅުކަންކުރަނީ، އިބަރަސްކަލާނގެއަށެވެ. އަދި އަޅަމެން ވާގިއެދެނީ، އިބަރަސްކަލާނގެ حضرة ންނެވެ.\n1:6 އަޅަމެންނަށް، ސީދާވެގެންވާ ތެދުމަގަށް މަގު ދައްކަވާނދޭވެ!\n1:7 (އެއީ) އެއުރެންނަށް އިބަރަސްކަލާނގެ نعمة ދެއްވި މީހުންގެ މަގެވެ. އެއުރެންގެ މައްޗަށް ކޯފާލައްވާފައިވާ މީހުންގެ މަގެއްނޫނެވެ. އަދި މަގުފުރެދިފައިވާ މީހުންގެ މަގެއްވެސް ނުމެނޫންމެއެވެ.


2006 gai Barcelona ah Messi nugehlunee kiriyaa | Mihaaru\nމެސީ (ވ) ދެހާހުގެ މެދުތެރޭގެ އަހަރެއްގައި ރޮނާލްޑީނިއޯއާ އެކު ބާސެލޯނާގެ ޕްރެކްޓިހުގައި.\n2006 ގައި ބާސާ އަށް މެސީ ނުގެއްލުނީ ކިރިޔާ\n17 ޖޫން 2017 - 12:37 1 comment\nބާސެލޯނާ (ޖޫން 17) – ބާސެލޯނާގެ ފޯވާޑް ލިއޮނަލް މެސީގެ ކޮންޓްރެކްޓް އުވާލަން ދައްކަން ޖެހޭ އަދަދު ދައްކަން 2006 ވަނަ އަހަރު އިންޓަ މިލާން އޮތީ ތައްޔާރަށް ކަމަށާއި އޭނާ އެ ކްލަބާ ނުގުޅުނީ ކިރިޔާ ކަމަށް ބާސެލޯނާގެ އޭރުގެ ރައީސް ޔޮއާން ލަޕޯޓާ ވިދާޅުވެއްޖެ އެވެ.\nބާސެލޯނާގެ ޔޫތު އެކަޑަމީއާ 2001 ވަނަ އަހަރު ގުޅުނު މެސީ އެ ކްލަބުގެ ސީނިއާ ޓީމަށް ކުޅެން ފެށީ 2004 ވަނަ އަހަރު އެވެ. އޭނާ އޭރު އެ ކްލަބާ އެކު ހަދާފައިވާ ކޮންޓްރެކްޓް އުވާލެވޭނީ 150 މިލިއަން ޔޫރޯ ދައްކައިގެންނެވެ.\n"އެއީ 2006 ވަނަ އަހަރު އިންޓަ އިން އޮފާއެއް ކުރީ. ކޮންޓްރެކްޓް އުވާލަން ދައްކަން ޖެހޭ 150 މިލިއަން ޔޫރޯ ދައްކަން އެ ކްލަބް އޮތީ ތައްޔާރަށް،" ލަޕޯޓާ ވިދާޅުވި އެވެ.\nބާސެލޯނާ އިން އޭނާގެ ކޮންޓްރެކްޓުގައި އެ އަދަދު ޖެހީ އެ ވަރަށް ފައިސާ ހޭދަކުރަން ކްލަބަކުން ތައްޔާރުނުވާނެ ކަމަށް ބަލާފައި ކަމަށް ލަފާކުރެވެ އެވެ. ސަބަބަކީ އޭރު ދުނިޔޭގެ ރެކޯޑް ޓްރާންސްފާ ފީ އަކީ 2001 ވަނަ އަހަރު ޔުވެންޓަސް އިން ރެއާލް މެޑްރިޑަށް ޒައިނުއްޒީދާން ޒިދާން ގެންދިޔަ 75 މިލިއަން ޔޫރޯ އެވެ. އެހެންވެ މެސީ ފަދަ އޭރުގެ ޒުވާން ތަރިއެއް ގަތުމަށް އެއްވެސް ކްލަބަކުން 150 މިލިއަން ޔޫރޯ ހޭދަކޮށްފާނެ ކަމަށް އޭރު ލަފާ ނުކުރެވެ އެވެ.\n"އެހެންވެ އަހަރެމެން ފަހުން 250 މިލިއަން ޔޫރޯ އަށް އަދަދު ބޮޑުކުރީ. އެކަމަކު އަހަންނާއި މެސީގެ ބައްޕަ ޖޯޖްއާ އޮތް ގުޅުމުގެ ސަބަބުން ޔަގީންކަން އޮވޭ އޭނާ (މަޑުކުރާނެ ކަމުގެ)،" ލަޕޯޓާ ވިދާޅުވި އެވެ.\n"އަހަރެން އޭނާގެ ބައްޕަ ގާތު ބުނިން މެސީ ނުވިއްކާނަމޭ އެހެންވެ އިންޓަ އިން ޖެހޭނީ ކޮންޓްރެކްޓް އުވާލައިގެނޭ އޭނާ ގެންދަން. އަހަރެން ބުނިން އެ ކްލަބުގައި އޭނާ އަށް މާލީ ގޮތުން ފައިދާވާނެޔޭ އެކަމަކު މިތަނުގައި އޭނާ ހުންނާނީ އުފަލުންނޭ އަދި ކާމިޔާބު ލިބޭނެޔޭ."\nއެ ފަހަރު ބާސެލޯނާގައި މަޑުކޮށް މެސީ ވަނީ ކްލަބް ލެވެލްގައި ހޯދޭނޭ ހުރިހާ ކާމިޔާބެއް އެ ކްލަބާ އެކު ހޯދައިފަ އެވެ. އެކަމަކު އޭނާގެ ކޮންޓްރެކްޓް އާކުރުމުގެ ކަންތައް މި ފަހަރު ދިގު ލައިގެން ގޮސް އޭނާ ކްލަބް ދޫކޮށްލަފާނެ ކަމުގެ އަޑުތައް ވެސް އެރި އެވެ.\nދެ ފަރާތުން ކޮންޓްރެކްޓް އާކުރަން މިހާރު އެއްބަސްވެފައިވާ ކަމަށް ރިޕޯޓްތައް ބުނާއިރު އާ ކޮންޓްރެކްޓުގެ ދަށުން މެސީ އަށް އަހަރަކު 30 މިލިއަން ޔޫރޯގެ މުސާރައެއް ލިބޭނެ އެވެ. އަދި އޭނާގެ ކޮންޓްރެކްޓް އުވާލަން ދައްކަން ޖެހޭ އަދަދު 400 މިލިއަން ޔޫރޯ އަށް މައްޗަށް ޖައްސާފައިވާ ކަމަށް ވެސް ރިޕޯޓްތައް ބުނެ އެވެ.\nބާސެލޯނާގައި ކެރިއަރު ނިންމާލަން ބޭނުންވާ ކަމަށް މެސީ ވަނީ ދާދި ފަހުން ބުނެފަ އެވެ. އެކަމަކު އޭނާގެ ކުޑައިރުގެ ކްލަބް އާޖެންޓީނާގެ ނެވެލް އޯލްޑް ބޯއީސް އަށް ކުޅުމުގެ ފުރުސަތު ވެސް އެބައޮތެވެ.\nއިތުރު ލިޔުންތައް ލިއޮނަލް މެސީ ބާސެލޯނާ އިންޓަ މިލާން